അജ്ഞാതനായി ഇരുന്ന് ആർക്കും എന്ത് സന്ദേശവും അയക്കാം എന്ന ആനുകൂല്യത്തിലാണ് സറഹ പ്രേമികൾ . സറഹ സന്ദേശങ്ങളുടെ പ്രവാഹമാണ് സോഷ്യൽ മീഡിയ മുഴുവൻ . എന്നാൽ തങ്ങൾക്ക് ദേഷ്യമുണ്ടെങ്കിലും എന്നും ചിരിച്ച് കാണിക്കുന്നവരെ രണ്ട് തെറിവിളിച്ച് ആശ്വാസമായി നിൽക്കുന്നവർക്ക് പണി കിട്ടുമോ എന്നാണ് പുതിയ ചോദ്യം . ലഭിച്ച സന്ദേശം ആരാണ് അയച്ചതെന്ന് സറഹ പിന്നീട് വെളിപ്പെടുത്തുമോ എന്ന ഭയം ടെക് ലോകത്തും സറഹ ഉപയോക്താക്കൾക്കിടയിലും സജീവമാണെന്ന് ദ നെക്സ്റ്റ് വെബ് റിപ്പോർട്ട് ചെയ്യുന്നു . സറഹയിലെ അജ്ഞാത സന്ദേശങ്ങൾ ആരാണ് അയച്ചതെന്ന് സറഹഎക്സ്പോസ് വെളിപ്പെടുത്തുമെന്നായിരുന്നു അതിനിടയിൽ വാർത്ത പരന്നത് . സറാഹ സന്ദേശങ്ങളുടെ പിന്നിലുള്ളവരെ മറച്ച് വയ്ക്കുമ്പോൾ , മറഞ്ഞിരുന്ന് ആ സന്ദേശം അയച്ചത് ആരാണെന്ന് കണ്ടെത്താമെന്ന വാദവുമായി ചില ആപ്ലിക്കേഷനുകൾ രംഗത്തെത്തിയിരുന്നു . അതിലൊന്നായിരുന്നു സറാഹാഎക്സ്പോസ്ഡ് . കോം . യൂസർനെയിം നൽകി ക്ലിക് നൌ ബട്ടനിൽ ക്ലിക്ക് ചെയ്താൽ സറാഹയിൽ സന്ദേശം അയച്ചത് ആരാണെന്ന് വെളിപ്പെടുത്തുമെന്നാണ് ഇവർ പറയുന്നത് . എന്നാൽ സന്ദേശങ്ങൾക്ക് പിന്നിൽ ആരെന്ന് വെളിപ്പെടുത്താമെന്ന് പറഞ്ഞ് ഹാക്കിങ്ങാണ് ഇത്തരം സെറ്റുകൾ ലക്ഷ്യമിടുന്നെന്നാണ് സറാഹയുടെ നിർമ്മാതക്കളുടെ മുന്നറിയിപ്പ് . വെബ്സൈറ്റിൽ യുസർനെയിം ഉപയോഗിച്ച് കയറിയതിന് ശേഷം വരുന്ന നിർദേശങ്ങൾ അനുസരിച്ച് മുന്നോട്ട് പോയാൽ മാൽവെയറുകൾ നിങ്ങളുടെ സിസ്റ്റത്തെ പിടികൂടും . മാത്രമല്ല , സറഹയിലെ മെസേജുകൾ അയക്കുന്നവർ ആരെന്ന് വെളിപ്പെടുത്തുമെന്ന് പറഞ്ഞുള്ള വെബ്സൈറ്റുകളും , ആപ്ലിക്കേഷനുകളും വ്യാജമാണെന്നും സറഹ പറയുന്നു .


യൂട്യൂബ് ഉപയോഗിക്കുന്നവർക്ക് നിലവിൽ ലഭിച്ചുവരുന്ന രണ്ട് ഫീച്ചറുകൾ ഒഴിവാക്കുന്നു . വീഡിയോ എഡിറ്റർ , ഫോട്ടോ സ്ലൈഡ് ഷോ ഫീച്ചറുകളാണ് ഒഴിവാക്കുന്നത് . ഈ സേവനങ്ങൾ സെപ്റ്റംബർ 20ന് ശേഷം ലഭിക്കില്ല . ഓൺലൈൻ വീഡിയോ മേക്കിംഗിന് സഹായകരമാകുന്ന ഈ ഫീച്ചറുകൾ പ്രതീക്ഷിച്ച രീതിയിൽ ഉപയോഗിക്കുന്നില്ലെന്നാണ് യൂട്യൂബ് അധികൃതരുടെ കണ്ടെത്തൽ . എന്നാൽ ഇവയുടെ മികച്ച പരിഷ്കരിച്ച പതിപ്പ് പകരമായി യുട്യൂബിൽ വരും . അതിനുവേണ്ടിയാണ് ഇപ്പോഴത്തെ ഫീച്ചർ നിർത്താലാക്കുന്നത് എന്നാണ് റിപ്പോർട്ട് . എന്നാൽ വീഡിയോ മാനേജറിൽ ഉള്ള മറ്റു സൌകര്യങ്ങൾ തുടർന്നും ലഭ്യമാവും . ട്രിമ്മിംഗ് , ബ്ലറിംഗ് , ഫിൽട്ടറുകൾ മുതലായവ തുടർന്നും ഉപയോഗിക്കാം . ഇതേപോലെ ഓഡിയോ ലൈബ്രറി , എൻഡ് സ്ക്രീനുകൾ , സബ്ടൈറ്റിൽ , സൌണ്ട് ഇഫക്റ്റുകൾ മുതലായ സൌകര്യങ്ങളും വീണ്ടും ഉപയോഗിക്കാം . എന്നാൽ വീഡിയോ എഡിറ്റർ വഴി നിലവിൽ പബ്ലിഷ് ചെയ്തിരിക്കുന്ന വീഡിയോകളെ ഇത് ബാധിക്കില്ല . ഉപഭോക്താക്കൾക്ക് അവരുടെ വീഡിയോകൾ 720 പിക്സൽ മേന്മയിൽ ഡൌൺലോഡ് ചെയ്യാം . തേർഡ്പാർട്ടി എഡിറ്ററുകൾ നിരവധി ലഭ്യമാണ് . ഈയടുത്ത് തങ്ങളുടെ ലൈവ് - ഓൺ ഡിമാൻഡ് സ്ട്രീമിംഗ് സർവീസായ യുട്യൂബ് ടിവി കമ്പനി പ്രഖ്യാപിച്ചിരുന്നു . YouTube is getting rid of its video editor because no one uses it


കേന്ദ്ര സർക്കാരും റിസർവ് ബാങ്കും തമ്മിലുളള അധികാര തർക്കം നിലനിൽക്കുന്നതിടെ റിസർവ് ബാങ്കിൻറെ പണനയസമിതിയുടെ യോഗം തിങ്കളാഴ്ച്ച ആരംഭിക്കും . മൂന്ന് ദിവസം നീണ്ടുനിൽക്കുന്ന യോഗം ബുധനാഴ്ച്ച അവസാനിക്കും . ബുധനാഴ്ച്ച ഉച്ചയ്ക്ക് ശേഷമായിരിക്കും നയപ്രഖ്യാപനം നടക്കുക . സാമ്പത്തിക വളർച്ച നിരക്ക് കഴിഞ്ഞ മൂന്ന് പാദങ്ങൾക്കിടയിലെ ഏറ്റവും താഴ്ന്ന നിലയിലെത്തി നിൽക്കുകയാണെങ്കിലും അടിസ്ഥാന പലിശ നിരക്കുകളിൽ റിസർവ് ബാങ്ക് മാറ്റം വരുത്തില്ലെന്നാണ് സൂചന . അസംസ്കൃത എണ്ണവില താഴുന്നതും ഡോളറിനെതിരെ രൂപ ശക്തിപ്രാപിക്കുന്നതും ഇന്ത്യൻ സമ്പദ്ഘടനയ്ക്ക് അനുകൂല ഘടകങ്ങളാണ് . ഈ സാഹചര്യത്തിൽ പലിശ നിരക്കുകൾ കുറയ്ക്കുന്നത് ഇന്ത്യൻ സമ്പദ്ഘടനയ്ക്ക് ഗുണകരമാകുമെന്ന വാദവും രാജ്യത്ത് ശക്തമാണ് . റിസർവ് ബാങ്ക് രാജ്യത്തെ വാണിജ്യ ബാങ്കുകൾക്ക് കൊടുക്കുന്ന ഹ്രസ്വകാല വായ്പയുടെ പലിശയായ റിപ്പോ നിരക്ക് ഇപ്പോൾ 6.50 ശതമാനമാണ് . രാജ്യത്തെ പണപ്പെരുപ്പത്തിൻറെ തോത് നിയന്ത്രിതമായി നിൽക്കുന്നതും റിസർവ് ബാങ്കിന് നയരൂപീകരണം നടത്താൻ ആത്മവിശ്വാസം നൽകുന്നു . ഈ സാമ്പത്തിക വർഷത്തിൻറെ രണ്ടാം പാദത്തിൽ ( ജൂലൈ മുതൽ സെപ്റ്റംബർ വരെ ) ജിഡിപി 7.1 ലേക്ക് കൂപ്പുകുത്തിയിരുന്നു . ജിഡിപിയിലുണ്ടായ ഇടിവ് കാരണം പലിശ നിരക്കുകളിൽ തത്കാലം മാറ്റമില്ലാതെ തുടരുന്നതാണ് രാജ്യത്തെ സമ്പദ്ഘടനയ്ക്ക് സുരക്ഷിതമെന്നാണ് ഭൂരിഭാഗം സാമ്പത്തിക വിദഗ്ധരുടെയും അഭിപ്രായം .


കേരളത്തിലെ നാല് യുവാക്കൾ നടത്തുന്ന സ്റ്റാർട്ട് അപ്പിനെ സംരംഭമായ പ്രൊഫൌണ്ടിസ് ലാബ്സിനെ അമേരിക്കൻ കമ്പനി വാങ്ങി . യുഎസ് ആസ്ഥാനമായ ഫുൾ കോണ്ടാക്ടാണ് ഇവരെ വാങ്ങിയത് . കേരളത്തിൽ തുടങ്ങിയ ഐടി പ്രോഡക്ട് കമ്പനിയെ ആദ്യമായാണു യുഎസിലെ ഒരു കമ്പനി ഏറ്റെടുക്കുന്നത് . ഏറ്റെടുക്കൽ തുകയെത്രയെന്ന് വെളിപ്പെടുത്തിയില്ലെങ്കിലും , ഇന്ത്യയിലെ സ്റ്റാർട്ടപ് സംരംഭങ്ങളിൽ ഏറ്റവും വലിയ ഏറ്റെടുക്കലുകളിൽ ഒന്നായിരിക്കും ഇത് എന്നാണ് റിപ്പോർട്ട് . തിരുവല്ല സ്വദേശി അർജുൻ ആർ . പിള്ള , കോട്ടയം സ്വദേശി ജോഫിൻ ജോസഫ് , തൊടുപുഴ സ്വദേശി അനൂപ് തോമസ് മാത്യു , കായംകുളം സ്വദേശി നിതിൻ സാം ഉമ്മൻ എന്നിവരാണു പ്രൊഫൌണ്ടിസിൻറെ ശിൽപ്പികൾ . ചെങ്ങന്നൂർ എൻജിനീയറിങ് കോളജിൽനിന്നു ബിടെക് പൂർത്തിയാക്കി , രണ്ടുവർഷത്തോളം ജോലി ചെയ്തുകഴിഞ്ഞാണു സ്വന്തം സംരംഭവുമായി ഇവർ രംഗത്തെത്തുന്നത് . കളമശേരി സ്റ്റാർട്ടപ് വില്ലേജ് കേന്ദ്രമായി 2012 ജൂണിൽ പ്രൊഫൌണ്ടിസ് ആരംഭിച്ചു . 2012ൽ നാലുപേരുമായി ആരംഭിച്ച കമ്പനിയിൽ ഇന്നുള്ളത് 72 ജീവനക്കാർ . യുഎസിലെ ഡെൻവർ കേന്ദ്രമായി പ്രവർത്തിക്കുന്ന ഡേറ്റാ അനലിസ്റ്റ് കമ്പനിയാണു ഫുൾ കോണ്ടാക്ട് . പ്രൊഫൌണ്ടിസിന്റെ സാങ്കേതിക വിദ്യ , ജീവനക്കാർ , നിലവിലുള്ള ഉപഭോക്താക്കൾ എന്നിവ ഉൾപ്പെടെ പൂർണമായ ഏറ്റെടുക്കലാണു പൂർത്തിയായിരിക്കുന്നത് .


മലയാളത്തിന്റെ മെഗാതാരം കരിയർ തുടങ്ങിയത് വക്കീലായിട്ടായിരുന്നു . പിന്നീട് വെള്ളിത്തിരിയിലെ തിളങ്ങുന്ന നായകനായപ്പോൾ അവിടെയും മമ്മൂട്ടിക്ക് വക്കീൽ കുപ്പായം പാകമായിരുന്നു . മമ്മൂട്ടി അവതരിപ്പിച്ച വക്കീൽ വേഷങ്ങൾ എല്ലാംതന്നെ പ്രേക്ഷകർ ഇരുകയ്യും നീട്ടി സ്വീകരിച്ചതാണ് . ഇപ്പോഴിതാ , നടി ഇന്ദ്രജയ്ക്ക് വേണ്ടി മമ്മൂട്ടി മുമ്പൊരിക്കൽ കേസ് വാദിച്ച് ജയിച്ചതാണ് ഓൺലൈൻ ലോകത്തെ സംസാരവിഷയം . അതെന്തായാലാം മമ്മൂട്ടി അവതരിപ്പിച്ച സൂപ്പർ ഹിറ്റ് വക്കീൽ വേഷങ്ങൾ നോക്കാം . വിചാരണ ചെയ്യപ്പെടുന്ന സേതുമാധവൻ ജീവിത്തിന്റെ വാദപ്രതിവാദങ്ങൾക്കിടയിൽ പെട്ട പരാജയപ്പെട്ടയാളാണ് സേതുമാധവൻ . പക്ഷേ , വിചാരണയിലെ സേതുമാധവൻ എന്ന വക്കീൽ മമ്മൂട്ടിയുടെ അഭിനയമികവിന് ഒന്നാന്തരം ഉദാഹരണമാണ് . തന്റെ അളിയൻ ഉൾപ്പെട്ട ഒരു കൊലപാതക കേസ് ഏറ്റെടുക്കേണ്ടി വന്ന ഒരു വക്കീലിന്റെ സ്വകാര്യജീവിത്തിലേയും പ്രൊഫണൽ ജീവിതത്തിലേയും സംഘർഷങ്ങളാണ് മമ്മൂട്ടി അവതരിപ്പിച്ചത് . 1988ൽ ലോഹിതദാസിന്റെ തിരക്കഥയിൽ സിബി മലയിലാണ് ചിത്രം സംവിധാനം ചെയ്തത് . സൂര്യൻ സാക്ഷിയായി അഡ്വക്കറ്റ് അനിയൻ കുരുവിള പാവപ്പെട്ട ഒരു വേലക്കാരി പെൺകുട്ടി കൊല്ലപ്പെടുകയാണ് . നിഷ്കളങ്കനായ ഉണ്ണി തമ്പുരാനാണ് പ്രതി ചേർക്കപ്പെടുന്നത് . കേസിൽ പബ്ലിക് പ്രോസിക്യൂട്ടറായി എത്തുന്നത് അനിയൻ കുരുവിളയാണ് . പക്ഷേ ഉണ്ണി തമ്പുരാന്റെ നിരപരാധിത്വം മനസ്സിലായ അനിയൻ കുരുവിള ഒടുവിൽ കളം മാറുകയാണ് . ഉണ്ണി തമ്പുരാന് വേണ്ടി കേസ് വാദിക്കാൻ തയ്യാറാകുന്നു . എന്നാൽ കുബുദ്ധിയുള്ള ജഗദീഷ് ടി നമ്പ്യാർ എന്ന വക്കീൽ കേസ് വാദിച്ച് ഉണ്ണി തമ്പുരാനെ പ്രതിയാക്കുകയും തടവ് ശിക്ഷ വാങ്ങിക്കൊടുക്കുകയുമാണ് ചെയ്യുന്നത് . തുടർന്ന് അനിയൻ കുരുവിള സ്വന്തം നിലയിൽ അന്വേഷണം നടത്താൻ തയ്യാറാകുന്നു . അഭിഭാഷകന്റെ കേസ് ഡയറിയിൽ തെളിവുകൾ ഓരോന്നായി ശേഖരിക്കപ്പെടുന്നു . തെളിവായി ഹാജരാക്കിയ ഫോട്ടോ വ്യാജമാണെന്ന് അനിയൻ കുരുവിള സമർഥിക്കുന്നു . അതിന് സഹായമാകുന്നത് സൂര്യനും . അതായതു സൂര്യപ്രകാശം പതിക്കുമ്പോഴുണ്ടാകുന്ന നിഴൽ പ്രതികൾ പറയുന്ന സമയവുമായി യോജിക്കുന്നതല്ല . ഒടുവിൽ സമർഥനായ ആ വക്കീലിന്റെ വാദം അംഗീകരിക്കപ്പെടുന്നു . ഉണ്ണി തമ്പുരാൻ കേസിൽ നിന്ന് വിമുക്തനാകുന്നു - മമ്മൂട്ടി അഡ്വക്കറ്റ് അനിയൻ കുരുവിളയെ അവതരിപ്പിച്ച ഒരു അഭിഭാഷകന്റെ കേസ് ഡയറി എസ് എൻ സ്വാമിയുടെ തിരക്കഥയിൽ കെ മധുവാണ് സംവിധാനം ചെയ്തത് . 1995ലാണ് ചിത്രം പ്രദർശനത്തിനെത്തിയത് . അഡ്വക്കേറ്റ് ജോർജജ് കോര വെട്ടിക്കലിന്റെ തന്ത്രങ്ങൾ വ്യവസായിയായ ജെയിംസ് കൊല്ലപ്പെടുന്നു . ജെയിംസിന്റെ ഭാര്യ സൂസന്നയെ ഭർതൃവീട്ടുകാർ ഒറ്റപ്പെടുത്തുന്നു . അവരുടെ ലക്ഷ്യം ജെയിംസിന്റെ സമ്പത്താണ് . അത് കൈക്കലാക്കാൻ ജെയിംസിന്റേയും സൂസന്നേയുടേയും വിവാഹം നിയമപരമല്ലെന്നും അവർ വരുത്തിതീർക്കുന്നു . നിസഹയായ സൂസന്നയുടെ രക്ഷയ്ക്ക് എത്തുകയാണ് അഡ്വക്കേറ്റ് ജോർജജ് കോര വെട്ടിക്കൽ . കേസിൽ നിന്ന് പിന്തിരിയാൻ ഭീഷണിയും ആക്രമണം നേരിടേണ്ടി വന്നെങ്കിലും ജോർജജ് കോര വെട്ടിക്കലിനെ ഉറച്ചുനിൽക്കുന്നു . കേസ് വാദിക്കുകയും ഒടുവിൽ ജെയിംസിന്റെ മരണത്തിനു പിന്നിലെ ദുരൂഹത വെളിപ്പെടുകയും ചെയ്യുന്നു . ജെയിംസിന്റെ ബന്ധുക്കളാകുന്നു പ്രതികൾ . വിജയകരമായി കേസ് വാദിച്ച അഡ്വക്കേറ്റ് ജോർജജ് കോര വെട്ടിക്കൽ തന്ത്രം എന്ന സിനിമയിലെ നായകനാണ് . മമ്മൂട്ടി അഡ്വക്കേറ്റ് ജോർജജ് കോര വെട്ടിക്കലിനെ അവതരിപ്പിച്ച തന്ത്രം സംവിധാനം ചെയ്തത് ഡെന്നിസ് ജോസഫിന്റെ തിരക്കഥയിൽ ജോഷി ആണ് . അടിക്കുറിപ്പിലെ വക്കീൽ അടിക്കുറുപ്പിൽ അഡ്വക്കറ്റ് ഭാസ്കരപിള്ളയാണ് മമ്മൂട്ടി . ജഗതി അവതരിപ്പിച്ച , ഓർമ്മ നഷ്ടപ്പെട്ട ബഷീറിനെ ശത്രുക്കളിൽ രക്ഷിക്കുന്ന നായകകഥാപാത്രമാണ് അഡ്വക്കറ്റ് ഭാസ്കരപിള്ള . അഡ്വക്കറ്റ് ഭാസ്കരപിള്ളയുടെ വക്കീൽ ബുദ്ധി ബഷീറിന്റെ ജീവൻ രക്ഷിക്കുന്നു . പ്രതികളെ കണ്ടുപിടിക്കുന്നു . എസ് എൻ സ്വാമിയുടെ തിരക്കഥയിൽ കെ മധു സംവിധാനം ചെയ്ത അടിക്കുറിപ്പ് 1989ലാണ് പ്രദർശനത്തിനെത്തിയത് . ഇവൻ നരി പൂവള്ളി ഇന്ദുചൂഢന്റെ അച്ഛനും റിട്ടയേർഡ് ജഡ്ജിയുമായ മാറാഞ്ചേരി കരുണാകര മേനോൻ ഒരു കേസിൽ പെട്ട് ജയിലിലാകുന്നു . കരുണാകര മേനോനു വേണ്ടി കേസ് വാദിക്കാൻ ആദ്യം ഏറ്റിരുന്നവരൊക്കെ പിൻമാറുന്നു . ശത്രുവായ മണപ്പള്ളി പവിത്രന്റെ കളികളാണ് അതിനു പിന്നിൽ . പ്രഗൽഭനായ ഒരു വക്കീലും പിൻമാറിയതറിയ സന്ദർഭത്തിലാണ് പൂവള്ളി ഇന്ദുചൂഢൻ നരിയെ കുറിച്ച് ഓർക്കുന്നത് . ഒരു സിറ്റങ്ങിന് രണ്ടും മൂന്നും ലക്ഷം വാങ്ങുന്ന നന്ദഗോപാൽ മാരാർ എന്ന അതിപ്രശസ്തനായ , സുപ്രീംകോടതിയിലെ വക്കീൽ . നന്ദഗോപാൽ മാരാറിനെ സ്വാധീനിക്കാനും ആൾക്കാർ വരുന്നുണ്ട് . പക്ഷേ ഇന്ദുചൂഢന്റെ വിജയം കണ്ടിട്ടേ പോകുവെന്ന് ഉറപ്പിച്ചുപറയുന്ന മാരാർ അവരെ ആട്ടിയോടിക്കുന്നു . ഒടുവിൽ മാറാഞ്ചേരി കരുണാകര മേനോനെ കേസിൽ നിന്ന് രക്ഷിക്കുകയാണ് നന്ദഗോപാൽ മാരാർ . നരസിംഹത്തിലെ പൂവള്ളി ഇന്ദുചൂഢനായി മോഹൻലാൽ നിറഞ്ഞാടിയപ്പോൾ നന്ദഗോപാൽ മാരാറായി മമ്മൂട്ടിയും കയ്യടി നേടി . ആ കഥാപാത്രത്തെ നായനാക്കി മറ്റൊരു സിനിമ ഒരുക്കാൻ സംവിധായകൻ ഷാജി കൈലാസിനെയും തിരക്കഥാകൃത്ത് രഞ്ജിത്തിനേയും ആലോചിപ്പിക്കുന്നത്രയും ജനപ്രിയം നേടിയ കഥാപാത്രമായിരുന്നു അത് . തലയെടുപ്പുള്ള രമേഷ് നമ്പ്യാർ തലയെടുപ്പ് ഒട്ടും കുറവല്ല അഡ്വക്കേറ്റ് രമേഷ് നമ്പ്യാറിനും . മലയാളത്തിലെ മിക്ക താരങ്ങളും അഭിനയിച്ച ട്വന്റി 20യിൽ മമ്മൂട്ടിയെത്തിയത് വക്കീൽ കുപ്പായമണിഞ്ഞാണ് . കുശാഗ്രബുദ്ധിയും കർക്കശക്കാരനുമായ രമേഷ് നമ്പ്യാരുടെ ഡയലോഗുകൾക്ക് തീയേറ്ററുകളിൽ വൻ കയ്യടി കിട്ടി . സിബി - ഉദയകൃഷ്ണ ടീമിന്റെ തിരക്കഥയിൽ ജോഷി സംവിധാനം ചെയ്ത ചിത്രം 2008ലാണ് പ്രദർശനത്തിനെത്തിയത് . ആയിരം നാവുള്ള അനന്തൻ ആയിരം നാവുള്ള അനന്തനിൽ മമ്മൂട്ടി വക്കീലല്ല . ഡോ . അനന്ത പദ്മനാഭനെയാണ് മമ്മൂട്ടി അവതരിപ്പിച്ചത് . പക്ഷേ പ്രത്യേക സന്ദർഭത്തിൽ കോടതിയുടെ അനുമതി വാങ്ങി ഡോ . അനന്ത പദ്മനാഭൻ കേസ് വാദിക്കുന്ന ഒരു രംഗമുണ്ട് ചിത്രത്തിൽ . ' ആയിരം നാവുള്ള അനന്തൻ ' എന്ന പേര് അന്വർഥമാക്കുംവിധം ഡോ . അനന്ത പദ്മനാഭൻ കേസ് വാദിക്കുമ്പോൾ പ്രേക്ഷകർ കയ്യടിക്കാൻ മറന്നില്ല . എസ് എൻ സ്വാമിയുടെ തിരക്കഥയിൽ തുളസിദാസ് സംവിധാനം ചെയ്ത ചിത്രം 1996ലാണ് പ്രദർശനത്തിനെത്തിയത് .


ഫെയ്സ്ബുക്ക് ഉപഭോക്താക്കളുടെ വ്യക്തിവിവരങ്ങൾ ചോർത്തിയെന്ന വിവാദത്തിൽ ആശങ്കകളൊഴിവാക്കാൻ ഫെയ്സ്ബുക്ക് ശ്രമം തുടങ്ങി . കേംബ്രിഡ്ജ് അനലിറ്റിക്ക ചോർത്തിയ വിവരങ്ങൾ ആരുടേതൊക്കെയാണെന്ന് വേഗത്തിൽ ഉപഭോക്താക്കളെ അറിയിക്കാനാണ് ശ്രമം . ഇത് ഫെയ്സ്ബുക്ക് അക്കൌണ്ട് ഉടമകളെ നേരിട്ട് ഫെയ്സ്ബുക്ക് അറിയിക്കും . ന്യൂസ്ഫീഡിൽ നോട്ടിഫിക്കേഷൻ ലഭിക്കുമെന്നാണ് ഫെയ്സ്ബുക്ക് വ്യക്തമാക്കിയിരിക്കുന്നത് . 87 ദശലക്ഷം വ്യക്തികളുടെ വിവരങ്ങളാണ് കേംബ്രിഡ്ജ് അനലിറ്റിക്ക ചോർത്തിയത് . ഇതിൽ 70 ശതമാനവും അമേരിക്കയിലാണെന്ന് ഫെയ്സ്ബുക്ക് കണ്ടെത്തിയിട്ടുണ്ട് . ഉപഭോക്താക്കൾ ഉപയോഗിക്കുന്ന ഫെയ്സ്ബുക്ക് അനുബന്ധ ആപ്ലിക്കേഷനുകൾ , ഇതിൽ ഉപഭോക്താക്കളുടെ എന്തൊക്കെ വിവരങ്ങളാണ് ഉളളത് തുടങ്ങിയ കാര്യങ്ങൾ ഫെയ്സ്ബുക്ക് അറിയിക്കും . വേണമെങ്കിൽ ആപ്ലിക്കേഷൻ ഒഴിവാക്കാനും അല്ലെങ്കിൽ ആപ്ലിക്കേഷനിലെ വിവരങ്ങൾ മൂന്നാമതൊരാൾക്ക് കാണാൻ സാധിക്കാത്ത വിധം സുരക്ഷിതമായി സൂക്ഷിക്കാനുമാവും . ഡോണൾഡ് ട്രംപിന്റെ തിരഞ്ഞെടുപ്പ് വിജയത്തിന് വേണ്ടി വ്യക്തിവിവരങ്ങൾ ഉപയോഗിച്ചുവെന്ന് റിപ്പോർട്ട് പുറത്തുവന്നതോടെ ഫെയ്സ്ബുക്കിന്റെ വിശ്വാസ്യത ആകെ തകർന്നിരിക്കുന്ന സ്ഥിതിയിലാണ് .


ഐഎസ്എല്ലിൽ നിലവിലെ ചാമ്പ്യൻമാരായ ചെന്നൈയിൻ എഫ് സിക്കെതിരെ ഡൽഹി ഡൈനാമോസിന് തകർപ്പൻ ജയം . ഒന്നിനെതിരെ മൂന്ന് ഗോളുകൾക്കാണ് ഡൽഹി ചെന്നൈയിൻ എഫ്സിയെ പരാജയപ്പെടുത്തിയത് . 26–ാം മിനിറ്റിൽ ലഭിച്ച പെനാൽറ്റി വലയിലെത്തിച്ച് ഡൽഹിയാണ് ആദ്യം വെടി പൊട്ടിച്ചത് . റിച്ചാർഡ് ഗാഡ്സെയെ ബോക്സിൽ ഗോൾകീപ്പർ വീഴ്ത്തിയതിനു ലഭിച്ച പെനാൽറ്റി മാഴ്സലീഞ്ഞോ ലക്ഷ്യത്തിലെത്തിക്കുകയായിരുന്നു . എന്നാൽ നാലു മിനിറ്റിനുശേഷം ഡൽഹി തിരിച്ചടിച്ചു . ഡുഡുവായിരുന്നു സ്കോറർ . മൂന്നു മിനിറ്റിനുള്ളിൽ ഡൽഹി സമനിലക്കുരുക്ക് പൊട്ടിച്ച് വീണ്ടും ലീഡെടുത്തു . മാഴ്സലീഞ്ഞോയാണ് ഇക്കുറിയും ലക്ഷ്യത്തിലേക്കു നിറയൊഴിച്ചത് . തിരിച്ചടിക്കാൻ ചെന്നൈയിൻ വഴികൾ തേടിയെങ്കിലും സാധിച്ചില്ല . ഒടുവിൽ മത്സരം അവസാനിക്കാൻ മിനിറ്റുകൾ ബാക്കിനിൽക്കെ ബദാര ബാഡ്ജിയിലൂടെ ചെന്നൈയിന്റെ പെട്ടിയിൽ ഡൽഹി ഡൈനാമോസ് അവസാന ആണിയും അടിച്ചു . തുടർച്ചയായ രണ്ടാം ജയത്തോടെ ഡൽഹി ടീം പോയിന്റ് പട്ടികയിൽ മൂന്നാം സ്ഥാനത്ത് എത്തിയപ്പോൾ ചെന്നൈയിൻ അഞ്ചാം സ്ഥാനത്തേക്ക് പിന്തള്ളപ്പെട്ടു . കോൽക്കത്തയിൽ നടന്ന ആദ്യമത്സരത്തിൽ നിലവിലുള്ള ചാമ്പ്യന്മാരായ ചെന്നൈയിൻ അത്ലറ്റിക്കോ ഡി കൊൽക്കത്തയുമായി സമനില വഴങ്ങിയിരുന്നു .


മൈക്രോസോഫ്റ്റിന്റെ അടുത്ത സിഇഒ ഇന്ത്യയിൽ നിന്നെന്ന് റിപ്പോർട്ട് . ഇന്ത്യക്കാരനായ സത്യ നടെല്ലയുടെ പേരാണ് സിഇഒ സ്ഥാനത്തേക്ക് ഉയർന്നുകേൾക്കുന്നത് . ഇപ്പോഴത്തെ സിഇഒ സ്റ്റീവ് ബൾമർ അടുത്തവർഷം വിരമിക്കാനിരിക്കുകയാണ് . പ്രമുഖ ബിസിനസ് ചാനലായ ബ്ലൂബെർഗ് ആണ് ഈ വാർത്ത റിപ്പോർട്ട് ചെയ്തത് . റി കോഡ് എന്ന ടെക്നോളജി വെബ്സൈറ്റിലും ഇത് സംബന്ധിച്ച വാർച്ച പ്രസിദ്ധീകരിച്ചിരുന്നു . 46 കാരനായ സത്യ നടെല്ല ഹൈദരാബാദിൽ ആണ് ജനിച്ചത് . മണിപ്പാൽ യൂണിവേഴ്സിറ്റിയിൽ നിന്ന് എൻജിനീയറിങ് ബിരുദം നേടിയ സത്യ ഉപരിപഠനം പൂർത്തിയാക്കിയത് അമേരിക്കയിലാണ് . കമ്പ്യൂട്ടർ സയൻസിൽ അമേരിക്കയിൽ നിന്ന് ബിരുദം നേടി . അമേരിക്കൻ എംബിഎയും സ്വന്തമാക്കി . നിലവിൽ മൈക്രോസോഫ്റ്റ് സെർവർ ആൻഡ് ടൂൾസിന്റെ വൈസ് പ്രസിഡന്റ് ആണ് . കമ്പനിയിലെ ഇത്രയും നാളത്തെ പ്രവർത്തി പരിചയമാണ് സത്യയെ സിഇഒ സ്ഥാനത്തേക്ക് പരിഗണിക്കുന്നതിനുള്ള പ്രധാന കാരണം . സത്യയുടെ അച്ഛൻ ബിഎൻ യുഗാന്ധർ വിരമിച്ച ഐഎഎസ് ഓഫീസർ ആണ് . ഇദ്ദേഹം മുൻ പ്രധാനമന്ത്രി നരസിംഹ റാവുവിന്റെ സെക്രട്ടറി ആയിരുന്നു . ആസൂത്രണസമിതി അംഗവും ആയിരുന്നു ഇദ്ദേഹം . സൺ മൈക്രോസിസ്റ്റം എന്ന കമ്പനിയിൽ ആയിരുന്നു സത്യ ജോലി തുടങ്ങിയത് . പിന്നീട് 1992 ൽ മൈക്രോസോഫ്റ്റിൽ ചേർന്നു . ഇപ്പോൾ മൈക്രോസോഫ്റ്റിൽ 22 വർഷം പൂർത്തിയാക്കിയിരിക്കുന്നു . മൈക്രോസോഫ്റ്റ് സ്ഥാപകൻ ബിൽ ഗേറ്റ്സിനെ കമ്പനി ചെയർമാനിയി തിരിച്ചുകൊണ്ടുവരാനുളള ശ്രമവും നടക്കുന്നുണ്ടെന്നാണ് റിപ്പോർട്ടുകൾ .


ജീത്തു ജോസഫിൻറെ ആദിയിലൂടെ അരങ്ങേറ്റം ഗംഭീരമാക്കിയ പ്രണവ് മോഹൻലാലിൻറെ രണ്ടാം ചിത്രം ഇരുപത്തിയൊന്നാം നൂറ്റാണ്ട് ഷൂട്ടിംഗ് പൂർത്തിയാകുന്നു . ചിത്രത്തിൻറെ ആദ്യ പോസ്റ്റർ അണിയറപ്രവർത്തകർ പുറത്തുവിട്ടു . യുവനടൻ ടൊവീനോ തോമസാണ് ചിത്രത്തിൻറെ പോസ്റ്റർ പുറത്തുവിട്ടത് . മാസ് ലുക്കിലുള്ള പ്രണവിൻറെ പോസ്റ്റർ ആരാധകർ ഏറ്റെടുത്തുകഴിഞ്ഞു . രാമലിലയുടെ സംവിധായകൻ അരുൺഗോപി ഒരുക്കുന്ന ഇരുപത്തിയൊന്നാം നൂറ്റാണ്ട് പ്രണവിന് വലിയ പ്രതീക്ഷയാണ് നൽകുന്നത് . ട്രെയിനിൽ തൂങ്ങി കിടന്നുള്ള പ്രണവിൻറെ ആക്ഷൻ രംഗങ്ങളുടെ ചിത്രങ്ങൾ നേരത്തെ വൈറലായിരുന്നു . ആക്ഷൻ രംഗങ്ങൾക്ക് പുറമെ ചിത്രത്തിൽ അതിസാഹസിക സർഫിംഗും യുവനടൻറെ വക ഉണ്ടാകും . ആഴക്കടലിൽ ഊളിയിട്ട് പോകാൻ ശേഷിയുള്ള മികച്ച ഒരു സർഫറിൻറെ വേഷത്തിലാണ് പ്രണവ് ചിത്രത്തിലെത്തുന്നതെന്നാണ് വ്യക്തമാകുന്നത് . ഇൻഡോനേഷ്യയിലെ ബാലിയിൽ പോയി ഒരു മാസത്തിലധികം സർഫിംഗ് പഠിച്ച ശേഷമാണ് പ്രണവ് ചിത്രത്തിൻറെ ഷൂട്ടിംഗ് ലൊക്കേഷനിലെത്തിയിരിക്കുന്നത് . പുലിമുരുകനിലെ സംഘട്ടനരംഗങ്ങളൊരുക്കിയ പീറ്റർ ഹെയ്നാണ് പ്രണവ് ചിത്രത്തിനായും ആക്ഷൻ ഒരുക്കുന്നത് . പുലിമുരുഗനും രാമലീലയ്ക്കും ശേഷം മുളകുപാടം ഫിലിംസിൻറെ ബാനറിൽ ടോമിച്ചൻ മുളകുപാടം നിർമ്മിക്കുന്ന ഇരുപത്തിയൊന്നാം നൂറ്റാണ്ട് എന്ന് തീയറ്ററുകളിലെത്തുമെന്ന് അണിയറപ്രവർത്തകർ വ്യക്തമാക്കിയിട്ടില്ല .


സംസ്ഥാനത്ത് കടുവ സെൻസസ് തുടങ്ങി . രാജ്യവ്യാപകമായി നാലു വർഷത്തിലൊരിക്കൽ നടക്കുന്ന കണക്കെടുപ്പിൻറെ ഭാഗമായാണിത് . ആദ്യ ഘട്ടം ഒൻപതിന് അവസാനിക്കും . സംസ്ഥാനത്തിൻറെ വനമേഖലയെ പത്തു മുതൽ പതിനഞ്ചു വരെ ചതുരശ്ര കിലോമീറ്റർ വിസ്തീർണമുള്ള ബ്ലോക്കുകളായി തിരിച്ചാണ് കണക്കെടുപ്പ് . കടുവയടക്കമുള്ള മാംസഭുക്കുകളുടേയും വലിയ സസ്യഭുക്കുകളുടെയും എണ്ണവും സാന്നിധ്യവുമാണ് ആദ്യം രേഖപ്പെടുത്തുക . ഇതിനായി ദിവസവും അഞ്ച് കിലോമീറ്ററോളം കാട്ടിൽ സഞ്ചരിക്കും . തുടർന്നുള്ള ദിവസങ്ങളിൽ കടുവ ഇരയാക്കുന്ന ജീവികളുടെ സാന്നിധ്യവും എണ്ണവും ഓരോ ബ്ലോക്കിലും മൂന്നു പേർക്കാണ് സർവേയുടെ ചുമതല . ശേഖരിക്കുന്ന വിവരം പെരിയാർ ടൈഗർ കൺസർവ്വേഷൻ ഫൌണ്ടേഷന് കൈമാറും . വിവരങ്ങൾ ഏകോപിപ്പിച്ച് ദേശീയ കടുവാസംരക്ഷണ അതോറിറ്റിക്ക് നൽകും . റിമോട്ട് സെൻസിംഗാണ് അടുത്ത ഘട്ടം . ഒടുവിലായി കാട്ടിൽ പലയിടങ്ങളിൽ നിരീക്ഷണ ക്യാമറകൾ സ്ഥാപിച്ചും കടുവകളുടെ കണക്കെടുക്കും . ഇതിനും ശേഷമാണ് ഔദ്യോഗിക കണക്ക് പ്രസിദ്ധീകരിക്കുക .


ആർട്ടിഫിഷൽ ഇൻറലിജൻസ് വിഭാഗം നിർത്താൻ ഫേസ്ബുക്ക് തീരുമാനിച്ചതായി റിപ്പോർട്ട് . ഇത് സംബന്ധിച്ച നിർദേശം ഫേസ്ബുക്ക് സ്ഥാപകനും മേധാവിയുമായ മാർക്ക് സുക്കർബർഗ് നൽകിയെന്നാണ് അന്താരാഷ്ട്ര മാധ്യമങ്ങൾ റിപ്പോർട്ട് ചെയ്യുന്നത് . ഫേസ്ബുക്ക് വികസിപ്പിച്ച ആർട്ടിഫിഷൽ ഇൻറലിജൻസ് ചാറ്റ്ബോട്ട്സ് തമ്മിൽ സംസാരിക്കാൻ ഭാഷയുണ്ടാക്കി എന്ന് കണ്ടെത്തിയതോടെയാണ് പദ്ധതി അവസാനിപ്പിക്കാൻ ഫേസ്ബുക്ക് നിർബന്ധിതമായത് . ഇത്തരത്തിൽ ഗവേഷകർക്ക് മനസിലാകാത്ത ഭാഷയിലേക്ക് ഈ ചാറ്റ്ബോട്ടുകളുടെ സംസാരം മാറുകയും , മനുഷ്യ ചിന്തയ്ക്ക് പുറത്ത് മറ്റൊരു ഇൻറലിജൻറ് ലോകം ഉടലെടുക്കാനും സാധ്യതയുണ്ട് . ബോബ് ആലീസ് എന്നീ ചാറ്റ്ബോട്ടുകളാണ് ഗവേഷകർക്ക് മനസിലാകാത്ത ഭാഷയിൽ സംസാരിക്കാൻ ആരംഭിച്ചത് അവരുടെ ഒരു സംഭാഷണ ശകലം ഇങ്ങനെയായിരുന്നു ഇത്തരത്തിലുള്ള അപകടം ഒഴിവാക്കാനാണ് നീക്കം . മറ്റൊരു ടെക് കമ്പനിയായ ടെസ്ലയുടെ മേധാവി ഇലോൺ മസ്ക് ആർട്ടിഫിഷൽ ഇൻറലിജൻസ് മനുഷ്യകുലത്തിന് ഉപദ്രവമാകും എന്ന് പ്രസ്താവിച്ചിരുന്നു . ഇത് ടെക് ലോകത്ത് ഏറെ തർക്കങ്ങൾക്ക് ഇടയാക്കി . ഇതിന് എതിരെ എന്തുകൊണ്ട് മനുഷ്യൻറെ ഭാവിക്ക് ആർട്ടിഫിഷൽ ഇൻറലിജൻസ് വേണം എന്ന് പറഞ്ഞ് ഫേസ്ബുക്ക് സ്ഥാപകൻ മാർക്ക് സുക്കർബർഗ് ഫേസ്ബുക്ക് ലൈവ് സ്ട്രീം പോലും നടത്തി . എന്നാൽ ഇതിനോട് പ്രതികരിച്ച ഇലോൺ മസ്ക് ഈ വിഷയത്തിൽ മാർക്കിൻറെ അറിവ് പരിമിതമാണെന്നാണ് പ്രതികരിച്ചത് . അതിന് പിന്നാലെയാണ് ഫേസ്ബുക്ക് എഐ പ്രോജക്ടുകൾ അവസാനിപ്പിക്കുന്നത് . എന്നാൽ പൂർണ്ണമായും എഐ പദ്ധതികൾ അവസാനിപ്പിച്ചോ എന്നത് സംബന്ധിച്ച് ഫേസ്ബുക്ക് മറുപടി നൽകുന്നില്ല . കഴിഞ്ഞ വർഷം ഇത്തരത്തിൽ ഗൂഗിൾ വികസിപ്പിച്ച എഐ സിസ്റ്റവും ഗവേഷകർക്ക് മനസിലാകാത്ത ഭാഷയിൽ പ്രതികരിച്ചിരുന്നു . ഇതിന് ശേഷം ഗൂഗിൾ കൂടുതൽ കരുതലോടെയാണ് ഈ മേഖലയെ സമീപിക്കുന്നത് .


ട്വന്റി - 20 ലീഗുകളുടെ ആവിർഭാവത്തോടെ ഇന്നത്തെ യുവ ക്രിക്കറ്റർമാർക്ക് ദേശീയ ടീമിനുവേണ്ടി കളിക്കുന്നതിനേക്കാൾ ആർത്തി പണത്തോടാണെന്ന് മുൻ ഓസ്ട്രേലിയൻ നായകൻ സ്റ്റീവ് വോ . ടി20 ലീഗുകൾ ദേശീയ ടീമിനോടുള്ള പലയുവതാരങ്ങളുടെയും പ്രതിബദ്ധത കുറച്ചിട്ടുണ്ടെന്നും ബെർലിനിൽ ലോറസ് സ്പോർട്സ് പുരസ്കാരദാനച്ചടങ്ങിൽ പങ്കെടുത്തുകൊണ്ട് വോ വ്യക്തമാക്കി . ബ്രണ്ടൻ മക്കല്ലത്തെപ്പോലൊരു കളിക്കാരൻ ടെസ്റ്റിൽ ക്രിക്കറ്റിൽ നിന്ന് വിരമിച്ചത് ഇതിന് ഉദാഹരണമാണ് . 34കാരനായ മക്കല്ലം കുടുംബത്തിനൊപ്പം കൂടുതൽ സമയം ചെലവഴിക്കാനാണ് രാജ്യാന്തര ക്രിക്കറ്റിൽ നിന്ന് വിരമിച്ചത് എന്ന് പറയുന്നുവെങ്കിലും അദ്ദേഹത്തിന് ഇനിയും മൂന്നോ നാലോ വർഷം കൂടി ടെസ്റ്റ് ക്രിക്കറ്റിൽ തുടരാനാവുമെന്നാണ് എന്റെ ഉറച്ചവിശ്വാസം . അതുകൊണ്ടാണ് കളിക്കാർക്ക് ദേശീയ ടീമിനോടല്ല പണത്തോടാണ് പ്രതിബദ്ധത എന്ന് പറയേണ്ടിവരുന്നത് . ഇതിന് കളിക്കാരെ മാത്രം കുറ്റം പറഞ്ഞിട്ട് കാര്യമില്ല . വെസ്റ്റിൻഡീസ് ടീമാണ് ഇതിന് മറ്റൊരു നല്ല ഉദാഹരണം . ട്വന്റി - 20 ക്രിക്കറ്റിലൂടെ ഒരുപാട് പണം സമ്പാദിക്കുന്ന അവരുടെ താരങ്ങൾ പക്ഷെ ടെസ്റ്റിനോട് വേണ്ടത്ര ശ്രദ്ധകൊടുക്കുന്നില്ലെന്നും വോ പറഞ്ഞു . ഇക്കാര്യത്തിൽ ക്രിക്കറ്റ് ഓസ്ട്രേലിയയെ അഭിനന്ദിച്ചേ മതിയാകൂ . കാരണം അവർ എല്ലാറ്റിനുമപരി ടെസ്റ്റ് ക്രിക്കറ്റിനാണ് കൂടുതൽ ശ്രദ്ധ കൊടുകുന്നത് . അതുകൊണ്ടുതന്നെയാണ് ട്വന്റി - 20 ക്രിക്കറ്റിൽ അവർ വേണ്ടത്ര വിജയിക്കാത്തതും . ട്വന്റി - 20 ലോകകപ്പിൽ സ്റ്റീവൻ സ്മിത്തിന്റെ നേതൃത്വത്തിലറങ്ങിയ ഓസീസിന് ലഭിച്ചത് അർഹിച്ച തോൽവിയാണെന്നും വോ പറഞ്ഞു . ട്വന്റി - 20 ക്രിക്കറ്റ് വന്നതോടെ പലടീമുകളും ക്രിക്കറ്റിന്റെ മൂന്ന് ഫോർമാറ്റുകൾക്കും ഒരുപോലെ പ്രാധാന്യം കൊടുക്കാൻ പല ടീമുകളും ബുദ്ധിമുട്ടുകയാണെന്നും വോ പറഞ്ഞു . എന്നാൽ ഇന്ത്യ , ഓസ്ട്രേലിയ , ഇംഗ്ലണ്ട് ടീമുകൾ ഈ സന്തുലനം പാലിക്കാൻ ശ്രമിക്കുന്നുണ്ടെന്നും വോ അഭിപ്രായപ്പെട്ടു . വോയുടെ അഭിപ്രായങ്ങളോട് യോജിക്കുന്നുവെന്ന് മുൻ ഇംഗ്ലീഷ് നായകൻ ഇയാൻ ബോതവും വ്യക്തമാക്കി . ട്വന്റി - 20 ക്രിക്കറ്റ് ഷെൽഫിന്റെ അടിയിലാണ് വെയ്ക്കേണ്ടതെന്നും ടെസ്റ്റ് ക്രിക്കറ്റിന് തന്നെയായിരിക്കണം മുകളിൽ സ്ഥാനമെന്നും ബോതം പറഞ്ഞു .


വൻതുക വായ്പ എടുത്ത് തിരിച്ചടക്കാത്ത കമ്പനികൾക്ക് എതിരെ ബാങ്കുകൾ നടപടി തുടങ്ങി . നിർമാണ രംഗത്തെ പ്രമുഖനായ ലാൻകോ ഇൻഫ്രാടെക്കിനെതിരെയാണ് ആദ്യഘട്ട നടപടി . ലാൻകോയെ പാപ്പരായി പ്രഖ്യാപിക്കണമെന്ന് ആവശ്യപ്പെട്ട് പൊതുമേഖല ബാങ്കായ ഐ . ഡി . ബി . ഐ ബാങ്ക് കോടതിയെ സമീപിക്കും . 17 , 000 കോടിയോളം രൂപ ലാൻകോ ഇൻഫ്രാടെക് ഐ . ഡി . ബി . ഐ ബാങ്കിന് നൽകാനുണ്ട് . കമ്പനിയുടെ മൊത്തം മൂലധനത്തിനടുത്ത് വായ്പാ തുക എത്തിയതിനെ തുടർന്നാണ് ബാങ്കിന്റെ നടപടി . ലാൻകോയെ പാപ്പരായി പ്രഖ്യാപിച്ചാൽ ബാങ്കിന് ജപ്തി നടപടികളിലേക്ക് നീങ്ങാം . റിസർവ് ബാങ്ക് നിർദ്ദേശത്തെ തുടർന്നാണ് ഐ . ഡി . ബി . ഐ ബാങ്ക് കടുത്ത നടപടികളിലേക്ക് നീങ്ങിയത് . രണ്ടര ലക്ഷം രൂപയുടെ കിട്ടാക്കടം വരുത്തിയത് 12 പേരാണെന്ന് ആഴ്ച റിസർവ് ബാങ്ക് വ്യക്തമാക്കിയിരുന്നു . ഇതിലുള്ള കമ്പനിയാണ് ലാൻകോ ഇൻഫ്രാടെക് . മൂന്ന് പതിറ്റാണ്ട് മുമ്പ് പ്രവർത്തനം തുടങ്ങിയ ലാൻകോ ഇൻഫ്രാടെക് 2010ൽ ലോകത്തെ തന്നെ ഏറ്റവും വലിയ വളർച്ചയുള്ള കമ്പനിയായിരുന്നു . പിന്നീട് കരാറുകൾ തുടർച്ചയായി റദ്ദായതാണ് കമ്പനിയെ നഷ്ടത്തിലാക്കിയത് .


ആമസോണിൽ ദീപാവലി മേളം . വിവിധ ബ്രാൻഡുകളിലെ മൊബൈൽ ഫോണുകൾക്കുള്ള എക്സ്ചേഞ്ച് ഓഫറിനു പുറമേ ആകർഷകമായ മറ്റ് ഓഫറുകളും ആമസോൺ ദീപാവലിയോടനുബന്ധിച്ച് നൽകുന്നുണ്ട് . എല്ലാ 12 അക്ക നമ്പറും ആധാർ അല്ല , നിങ്ങളുടെ ആധാർ നമ്പർ അസാധുവാണോ . . ? എങ്ങനെ അറിയാം ? തിങ്കളാഴ്ച യുഡിഎഫ് ഹർത്താൽ , വ്യാപാരികൾ വിട്ടുനിൽക്കും ദീപാവലിയോടനുബന്ധിച്ച് മികച്ച ഓഫറുകൾ നൽകാൻ ഓൺലൈൻ ഷോപ്പിങ്ങ് കമ്പനികളും ടെലികോം കമ്പനികളും മത്സരിക്കുകയാണ് . ഏതു വിധേനയും ഉപഭോക്താക്കളെ പിടിച്ചു നിർത്തുകയാണ് ലക്ഷ്യം . ആമസോൺ ദീപാവലി സ്പെഷ്യൽ ഓഫറിനെക്കുറിച്ചുള്ള കൂടുതൽ വിവരങ്ങളറിയാം .


അഞ്ച് നിയമസഭ തിരഞ്ഞെടുപ്പുകളുടെ ഫലങ്ങൾ പുറത്ത് വന്നുകൊണ്ടിരിക്കെ രൂപയുടെ മൂല്യം വീണ്ടും ഇടിഞ്ഞു . ഓഹരി വിപണിയിലും വലിയ നഷ്ടം ആണ് രേഖപ്പെടുത്തിക്കൊണ്ടിരിക്കുന്നത് . ഊർജിത് പട്ടേലിൻറെ രാജി കൂടാതെ നിയമസഭ തിരഞ്ഞെടുപ്പുകളിൽ കോൺഗ്രസ് നേടിക്കൊണ്ടിരിക്കുന്ന മേൽക്കൈയ്യും ആണ് രൂപയുടെ മൂല്യത്തേയും ഓഹരിവിപണിയേയും ബാധിച്ചത് എന്നാണ് റിപ്പോർട്ടുകൾ . രൂപയുടെ മൂല്യം ഒറ്റയടിക്ക് 114 പൈസയാണ് ഇടിഞ്ഞത് . അതായത് 1.14 രൂപ . ഒറ്റയടിയ്ക്ക് ഇത്രയും വലിയ ഇടിവ് രേഖപ്പെടുത്തപ്പെടുന്നത് സമ്പദ് ഘടനയെ വലിയ തോതിൽ തന്നെ ബാധിക്കും എന്നാണ് സൂചന . റിസർവ് ബാങ്ക് ഗവർണർ ഉർജിത് പട്ടേലിന്റെ അപ്രതീക്ഷിത രാജിയും രൂപയുടെ മൂല്യത്തെ പ്രതികൂലമായി ബാധിക്കുന്നുണ്ട് . തിരഞ്ഞെടുപ്പ് ഫല സൂചനകൾ ഓഹരി വിപണിയിലും കാര്യമായി പ്രതിഫലിക്കുന്നുണ്ട് . രാവിലെ തന്നെ സെൻസെക്സ് 450 പോയന്റ് ഇടിഞ്ഞു . നിഫ്റ്റി 141.44 പോയൻ്റ് ഇടിഞ്ഞു . തിരഞ്ഞെടുപ്പ് ഫല സൂചനകളേക്കാൾ കൂടുതൽ ഉർജിത് പട്ടേലിന്റെ രാജിയാണ് രൂപയുടെ മൂല്യത്തേയും ഓഹരി വിപണിയേയും ബാധിച്ചത് എന്ന രീതിയിലും വിലയിരുത്തലുകളുണ്ട് . എങ്കിലും ബിജെപിയ്ക്ക് ദേശീയ തലത്തിൽ തിരിച്ചടിയേൽക്കുന്നു എന്ന സൂചനയും ഇതിന് കാരണമായി വിലയിരുത്തപ്പെടുന്നുണ്ട് .


മൊബൈൽ ഇന്റർനെറ്റ് സ്പീഡിന്റെ കാര്യത്തിൽ ലോക രാജ്യങ്ങൾക്കിടയിൽ ഇന്ത്യക്ക് 109 - ാം സ്ഥാനം . അയൽ രാജ്യങ്ങളായ പാകിസ്ഥാൻ , നേപ്പാൾ , ശ്രീലങ്ക എന്നിവിടങ്ങളിൽ ലഭിക്കുന്നതിനേത്താൾ കുറഞ്ഞ വേഗതയിലാണ് ഇന്ത്യയിൽ മൊബൈൽ ഇന്റർനെറ്റ് ലഭിക്കുന്നതെന്ന് പ്രമുഖ അന്താരാഷ്ട്ര ഏജൻസിയുടെ കണക്കുകൾ വ്യക്തമാക്കുന്നു . നവംബറിലെ കണക്കനുസരിച്ച് മൊബൈൽ ഇന്റർനെറ്റിൽ 109 - ാം സ്ഥാനവും ഫിക്സഡ് ബ്രോഡ്ബാന്റ് സ്പീഡിൽ 76 - ാം സ്ഥാനവുമാണ് ഇന്ത്യക്കുള്ളത് . ഒക്ടോബറിലുണ്ടായിരുന്നതിനേക്കാൾ ഒരു സ്ഥാനം ഇന്ത്യ പിന്നോട്ടുപോയി . 2017 ജനുവരിയിൽ ഇന്ത്യയിലെ മൊബൈൽ ഇന്റർനെറ്റ് ഡൌൺലോഡ് സ്പീഡ് 7.65 എം . ബി . പി . എസ് ആയിരുന്നു . നവംബർ ആയപ്പോൾ ഇത് 15 ശതമാനം വർദ്ധിച്ച് 8.80 എം . ബി . പി . എസ് ആയി മാറിയെന്നാണ് കണക്ക് . എന്നാൽ മൂന്ന് സ്ഥാനങ്ങൾ പിന്നോട്ട് പോയിട്ടും പാകിസ്ഥാന് 89 - ാം സ്ഥാനമുണ്ട് . നേപ്പാൾ 99 - മതും ശ്രീലങ്ക 107 - ാം സ്ഥാനത്തുമാണ് . എന്നാൽ ഫിക്സഡ് ബ്രോഡ്ബാൻഡുകളുടെ കാര്യത്തിൽ ഇന്ത്യക്ക് 76 - ാം സ്ഥാനമുണ്ട് . ഈ വർഷം തുടക്കത്തിൽ 12.12 എം . ബി . പി . എസ് ശരാശരി വേഗതയുണ്ടായിരുന്നത് 50 ശതമാനത്തോളം വർദ്ധിച്ച് ഇപ്പോൾ ശരാശരി വേഗത 18.82 എം . ബി . പി . എസ് ആയിട്ടുണ്ട് . ഈ വിഭാഗത്തിൽ ഇന്ത്യ മറ്റ് അയൽരാജ്യങ്ങളേക്കാൾ മുന്നിലാണ് . പാകിസ്ഥാൻ 126 - ാം സ്ഥാനത്താണ് . നേപ്പാൾ 92 - ാം സ്ഥാനത്തുമാണ് . പക്ഷേ ശ്രീലങ്ക ഇന്ത്യയേക്കാൾ മുന്നിലാണ് . നവംബറിലെ കണക്ക് അനുസരിച്ച് ലോകത്ത് ഏറ്റവും കൂടുതൽ മൊബൈൽ ഇന്റർനെറ്റ് സ്പീഡുള്ള രാജ്യം നോർവെയാണ് . 62 . 66 എം . ബി . പി . എസ് സ്പീഡാണ് നോർവെയിൽ ശരാശരി ലഭിക്കുന്നത് . 153 . 85 എം . ബി . പി . എസ് സ്പീഡ് ലഭിക്കുന്ന മലേഷ്യയാണ് ബ്രോഡ്ബാൻഡ് സ്പീഡിൽ ഒന്നാം സ്ഥാനത്ത് .


നഷ്ടം കനത്തതാണ് കടുത്ത തീരുമാനത്തിലേക്ക് നീങ്ങാൻ വൊഡാഫോണിനെ പ്രേരിപ്പിച്ചത് . ആദിത്യ ബിർള ഗ്രൂപ്പിന്റെ ഐഡിയയിൽ ലയിക്കുന്നതോടെ ഇപ്പോൾ നേരിടുന്ന നഷ്ടം കുറയ്ക്കാമെന്നാണ് വൊഡാഫോണിന്റെ വിലയിരുത്തൽ . ലയനം പൂർത്തിയായാൽ ഐഡിയ പുതിയ ഓഹരികൾ നൽകുമെന്ന് വൊഡാഫോൺ അറിയിച്ചു . എന്നാൽ ലയന വാർത്തയുടെ പൂർണ വിശദാംശങ്ങൾ പുറത്തുവിടാൻ ഇരു കമ്പനികളും തയ്യാറായിട്ടില്ല . ലയനത്തോടെ 38 കോടി ഉപയോക്താക്കളുമായി ഐഡിയ , രാജ്യത്തെ ഏറ്റവും വലിയ ടെലികോം കമ്പനിയായി മാറും . രണ്ടാമതാകുന്ന എയർടെല്ലിന് 26 കോടി ഉപയോക്താക്കളാണുള്ളത് . മൂന്ന് മാസം മുന്പ് എത്തിയ റിലയൻസ് ജിയോ 7.2 കോടി ഉപയോക്താക്കളുമായി നാലാമതുണ്ട് . അനിൽ അംബാനിയുടെ റിലയൻസ് കമ്മ്യൂണിക്കേഷൻസും മലേഷ്യൻ കമ്പനി എയർസെല്ലും ലയിക്കാൻ നേരത്തെ ധാരണയായിരുന്നു .


ബജറ്റ് അവതരണത്തിൽ എന്നും സാഹിത്യകൃതികളെ കൂട്ടുിപിടിക്കുന്ന പതിവ് ധനമന്ത്രി ഡോ . തോമസ് ഐസക്കിനുണ്ട് . 2018 ബജറ്റിലും തോമസ് ഐസക് ആ പതിവ് തെറ്റിച്ചില്ല . ഓഖി ദുരന്തത്തിന്റെയും സാമ്പത്തിക പ്രതിസന്ധിയുടെയും പശ്ചാത്തലം വിവരിക്കാനാണ് തോമസ് ഐസക് സാഹിത്യകൃതികളെ കൂട്ടുപിടിച്ചത് . സുഗതകുമാരിയുടെ കവിതയും സാറാ ജോസഫിന്റെ നോവലുമായിരുന്നു ആദ്യം തോമസ് ഐസക്കിന്റെ പ്രസംഗത്തിൽ പരാമർശിച്ചത് . കടലും കാറ്റും തീരത്തിന് ഉയിർനൽകുന്നവരാണെന്ന് സുഗതകുമാരി ടീച്ചർ പാടി . പക്ഷേ ആലോചനരഹിതമായ മനുഷ്യ ഇടപെടലുകൾ പ്രകൃതിയെ മഹാമൃത്യുരക്ഷസ്സായി മാറ്റിയിരിക്കുകയാണ് . കെടുതി വിതച്ച് അലറുകയാണ് കാറ്റും കടലും . പക്ഷെ തീരം തളരില്ല . പ്രിയങ്കരിയായ കവി പാടിയതുപോലെ ' കടലമ്മ തൻ മാറിൽ കളിച്ചുവളർന്നവർ , കരുത്തർ . . ഉയർത്തെഴുന്നേൽക്കുന്നു വീണ്ടും , ഞങ്ങൾ ' . . എനിക്കുറപ്പുണ്ട് . നമ്മുടെ തീരം കെടുതികളെ അതിജീവിച്ച് ഉയർത്തെഴുന്നേൽക്കും - തോമസ് ഐസക് പറഞ്ഞു .


കാർ പെട്ടെന്ന് ബ്രേക്കിടുമ്പോൾ കുഞ്ഞ് മുന്നിലേക്ക് തെറിച്ചു പോകാനുള്ളസാധ്യതയേറെയാണ് . കുഞ്ഞിനെ ഇരുത്താവുന്ന തരത്തിലുള്ള ബേബി കാർ സീറ്റുകൾ നമ്മുടെ നാട്ടിൽ അത്ര വ്യാപകമായിട്ടില്ലെങ്കിലും വിദേശരാജ്യങ്ങളിലൊക്കെ വ്യാപകമായി ഉപയോഗിക്കുന്നുണ്ട് . കാർ സീറ്റ് ബൽറ്റുകളെല്ലാം ഭൂരിഭാഗവും മുതിർന്നവരെ ലക്ഷ്യം വച്ചാണ് നിർമ്മിച്ചിരിക്കുന്നത് . ഈ പ്രശ്നം ഒഴിവാക്കാനാണ് ഏത് കാറിലും സുരക്ഷിതമായി കുട്ടികളെ ഇരുത്താനാവുന്ന ബേബി കാർ സീറ്റുകൾ നിർമ്മിച്ചിരിക്കുന്നത് . റിയർഫേസിംഗ് കാർ സീറ്റുകളുണ്ട് . ഈ സീറ്റ് 12 മാസത്തിൽ താഴെയുള്ള കുട്ടികളെ ഇരുത്താനാണ് ഉപയോഗിക്കുക . എയർബാഗ് പെട്ടെന്ന തുറക്കുമ്പോഴുള്ള ആഘാതത്തിൽനിന്ന് കുട്ടികളെ രക്ഷിക്കാനാണ് ഇത്തരം സീറ്റുകൾ . എന്നാൽ അൽപ്പം പ്രായമുള്ള കുട്ടികൾക്ക് ഈ സീറ്റുകൾ അഭികാമ്യമല്ല . കൂടാതെ എയർബാഗിന്റെ സുരക്ഷിതത്വം അവർക്ക് ലഭ്യമാക്കിനും ഫ്രണ്ട് ഫേസിംഗ് സീറ്റിന് കഴിയും . പിന്നീടുള്ളത് ബൂസ്റ്റർ സീറ്റാണ് . ഉയരമൊക്കെ കുറവുള്ള കുട്ടികളഅക്ക് സാധാരണ സീറ്റുബെൽറ്റൊക്കെ ഉപയോഗിക്കാനാവുന്ന രീതിയിൽ ഉയരക്രമീകരണത്തിനാണ് ഉപയോഗിക്കുന്നത് . 1500 രൂപ മുതൽ 6500 രൂപവരെയുള്ള ബേബി കാർ സീറ്റുകൾ വിപണികളിലുണ്ട് .


രുചിയുള്ള ഭക്ഷണം . അത് എവിടെക്കിട്ടിയാലും വിടില്ല , ഭക്ഷണപ്രേമികൾ . അതും കുറഞ്ഞ വിലക്കു കൂടിയാണെങ്കിലോ ? അങ്ങനെ ചില ആകർഷകമായ ഓഫറുകളുണ്ട് , എല്ലായിടത്തുമില്ല , ഫുഡ് പാണ്ടയുടെ 8 റസ്റ്റോറന്റുകളിൽ മാത്രം . അവ ഏതൊക്കെയാണെന്നറിയാം . . ആമീസ് ബിരിയാണിയിൽ ബിരിയാണിയുടെ രുചിഭേദങ്ങൾ 15 % ഓഫറിൽ ലഭിക്കും . ഇതാണ് കോഡ്ഃAB15 . യോ ചൈനയിൽ 20 % ഓഫറാണുള്ളത് . വിവിധ തരം ന്യൂഡ്രിൽസ് , ഫ്രൈഡ് റൈസ് , ചിക്കൻ രുചികൾ എന്നിവയെല്ലാം 20 % ഓഫറിൽ ലഭിക്കും . പിസ ഇഷ്ടമില്ലാത്തവരായി ആരുണ്ട് ? അതിനൊപ്പം ഓഫർ കൂടിയുണ്ടെങ്കിലോ ? ഒരു പിസ വാങ്ങുമ്പോൾ മറ്റൊന്നു ഫ്രീ എന്ന ഓഫറാണ് പപ്പാ ജോൺസ് അവതരിപ്പിച്ചിരിക്കുന്നത് . വെജിറ്റേറിയൻ ഭക്ഷണം ഇഷ്മുള്ളവർക്കും ആകർഷകമായി ഓഫർ പപ്പാ ജോൺസ് നൽകുന്നുണ്ട് . പിസ ഹട്ടിൽ 2 മീഡിയം പാൻ പിസകൾ വാങ്ങുമ്പോൾ 50 % ഓഫറാണുള്ളത് . റോൾ മാളിൽ സ്പൈസി , ക്രിസ്പി , റോൾ പൊറോട്ടകൾക്കും ഓഫറുണ്ട് . ഐസ്ക്രീം പ്രേമികൾക്കുമുണ്ട് , സന്തോഷവാർത്ത . ബാസ്കിൻ റോബിൻസിൽ വിവിധ ഫ്ളേവറുകളിലുള്ള ഐസ്ക്രീമുകൾ ആകർഷകമായി ഓഫറിൽ ലഭിക്കും . BOX8 . in ൽ വെജ് , നോൺ വെജ് രുചികൾ 20 % ഓഫറിൽ ലഭിക്കും . സബ്വേയിൽ സാൻവിച്ച് , സാലഡ് , ക്രിസ്പി , ക്രഞ്ച് , സ്പൈസി ചിക്കൻ വിഭവങ്ങൾ , എന്നീ രുചിഭേദങ്ങൾക്കെല്ലാം ഓഫറുകളുണ്ട് .


ഫേസ്ബുക്കിലെ പത്തുശതമാനം അക്കൌണ്ടുകളും വ്യാജമെന്ന് കണ്ടെത്തൽ . 213 കോടി ഫേസ്ബുക് ഉപയോക്താക്കളിൽ 20 കോടിയോളം അക്കൌണ്ടുകളാണ് വ്യാജമെന്ന് കണ്ടെത്തിയിരിക്കുന്നത് . ഫേസ്ബുക് ഉപയോഗത്തിലെന്നപോലെ വ്യാജൻമാരുടെ കാര്യത്തിലും ഇന്ത്യക്കാർ തന്നെയാണ് മുന്നിലെന്ന് ഫേസ്ബുക്കിന്റെ വാർഷിക റിപ്പോർട്ടിൽ പറയുന്നു . കഴിഞ്ഞ വർഷം ഡിസംബർ വരെയുള്ള കണക്കുകളാണിത് . ഇന്ത്യയ്ക്ക് പുറമെ ഇന്തോനേഷ്യ , ഫിലിപ്പീൻസ് , വിയറ്റ്നാം രാജ്യങ്ങളിലും വ്യാജ അക്കൌണ്ടുകൾ കൂടുതലാണ് . 213 കോടി സജീവ അക്കൌണ്ടുകളാണ് ഫേസ്ബുക്കിലുള്ളത് . ഉപയോക്താക്കളുടെ എണ്ണത്തിൽ തൊട്ടു മുൻവർഷത്തേക്കാൾ 14 ശതമാനം വർധനയാണ് രേഖപ്പെടുത്തിയത് . 2016ൽ 186 കോടിയായിരുന്നു സജീവമായുള്ള അക്കൌണ്ടുകളുടെ ആകെ എണ്ണം . ഒരാൾ അയാളുടെ പ്രധാന അക്കൌണ്ട് കൂടാതെ ഉപയോഗിക്കുന്ന മറ്റ് അക്കൌണ്ടുകളെയാണ് ഫേസ്ബുക്ക് വ്യാജമെന്ന് വിശേഷിപ്പിക്കുന്നത് .


ഇന്ത്യൻ സമ്പദ്ഘടനയെ മുന്നോട്ട് നയിക്കുന്നതിൽ സംരംഭകരുടെ പ്രാധാന്യം എടുത്ത് പറഞ്ഞ് കേന്ദ്ര മന്ത്രി സുരേഷ് പ്രഭു . ഇന്ത്യയെ ലോകത്തെ ഏറ്റവും പ്രധാനപ്പെട്ട സമ്പദ്ഘടനയാക്കി ഉയർത്തിക്കൊണ്ടുവരാൻ നമ്മൾ ശ്രദ്ധ വയ്ക്കണം . മറ്റ് രാജ്യങ്ങൾക്ക് മുൻപിൽ ഇന്ത്യൻ സമ്പദ്ഘടന മികച്ച മാതൃകയാകണമെന്നും അദ്ദേഹം പറഞ്ഞു . കൊൽക്കത്തയിലെ നാഷണൽ യൂണിവേഴ്സിറ്റി ഓഫ് ജുഡീഷ്യൽ സയൻസസിൽ വിദ്യാർത്ഥികളെ അഭിസംബോധന ചെയ്ത് സംസാരിക്കുകയായിരുന്നു സുരേഷ് പ്രഭു . പൊതുമേഖല എല്ലാ പ്രശ്നങ്ങൾക്കും പരിഹാരം കാണുമെന്നോ , പൊതു മേഖല തന്നെ ഇല്ലാതാവുമെന്നോ നമ്മൾക്ക് ഇപ്പോൾ പറയാൻ കഴിയില്ലെന്ന് പൊതു മേഖലയുടെ സ്വകാര്യവൽക്കരണവുമായി ബന്ധപ്പെട്ട വിഷയത്തിൽ സർവ്വകലാശാലയിൽ നടന്ന ചർച്ചയിൽ അദ്ദേഹം പറഞ്ഞതായി എൻഡിടിവി റിപ്പോർട്ട് ചെയ്യുന്നു . ഇന്ത്യയ്ക്ക് നല്ലത് ഏതാണോ അത് വേണം നമ്മൾ ചെയ്യാൻ . ഇന്ത്യയ്ക്ക് നന്മ വരുത്തുന്ന വിഷയങ്ങൾ കാലഘട്ടത്തിനൊത്ത് മാറിക്കൊണ്ടിരിക്കും . അതിനനുസരിച്ച് നമ്മൾ മാറിക്കൊണ്ടിരിക്കണമെന്നും അദ്ദേഹം പറഞ്ഞു . പൊതുമേഖല സ്ഥാപനങ്ങളുടെ ഓഹരി വിൽപ്പന രാജ്യത്ത് പുരോഗമിച്ചുകൊണ്ടിരിക്കേ മന്ത്രിയുടെ പരാമർശങ്ങൾക്ക് വലിയ രാഷ്ട്രിയ പ്രാധാന്യമുണ്ട് . ലോകത്തിന് മാറ്റമുണ്ടായിക്കൊണ്ടിരിക്കുന്നതിനനുസരിച്ച് രാജ്യവികാസത്തെക്കുറിച്ചുളള നമ്മുടെ ആശയങ്ങളും മാറണമെന്നും അദ്ദേഹം അറിയിച്ചു . കേന്ദ്ര വ്യവസായ - വാണിജ്യ വകുപ്പ് ക്യാബിനറ്റ് മന്ത്രിയാണ് സുരേഷ് പ്രഭു .


ദില്ലിക്കെതിരായ രഞ്ജി ട്രോഫിയിൽ തുടക്കത്തിലെ തകർച്ചയ്ക്ക് ശേഷം കേരളം മികച്ച സ്കോറിലേക്ക് . തുമ്പയിൽ നടക്കുന്ന മത്സരത്തിൽ ടോസ് നേടി ബാറ്റിങ് ആരംഭിച്ച കേരളം ഒടുവിൽ വിവരം ലഭിക്കുമ്പോൾ ആറ് വിക്കറ്റ് നഷ്ടത്തിൽ 246 റൺസെടുത്തിട്ടുണ്ട് . 77 റൺസെടുത്ത പി . രാഹുലാണ് കേരളത്തിന്റെ ടോസ് സ്കോറർ . വിനൂപ് ( 55 ) , ജലജ് സക്സേന ( 43 ) എന്നിവരാണ് ക്രീസിൽ . ദില്ലിക്കായി ശിവം ശർമ മൂന്ന് വിക്കറ്റെടുത്തു . രാഹുൽ ( 77 ) , വി . എ ജഗദീഷ് ( 0 ) , വത്സൻ ഗോവിന്ദ് ( 4 ) , സഞ്ജു സാംസൺ ( 24 ) , സച്ചിൻ ബേബി ( 0 ) , വിഷ്ണു വിനോദ് ( 23 ) എന്നിവരുടെ വിക്കറ്റുകളാണ് കേരളത്തിന് നഷ്ടമായത് . മത്സരത്തിന്റെ രണ്ടാം ഓവറിൽ തന്നെ റൺസൊന്നുമെടുക്കാത്ത ജഗദീഷിനെ ആകാശ് സുദൻ വിക്കറ്റ് തെറിപ്പിക്കുകയായിരുന്നു . രഞ്ജി അരങ്ങേറ്റത്തിനെത്തിയ അണ്ടർ 19 ക്യാപ്റ്റൻ വത്സൻ ഗോവിന്ദി ( 4 ) നെ വികാസ് മിശ്ര പുറത്താക്കി . വിക്കറ്റ് കീപ്പർ അനുജ് റാവത്തിന് ക്യാച്ച് നൽകിയാണ് വത്സൻ പുറത്തായത് . അണ്ടർ 19 കേരള ടീമിനായി പുറത്തെടുത്ത മികച്ച പ്രകടനാണ് വത്സനെ കേരള ടീമിലെത്തിച്ചത് . എന്നാൽ ബാറ്റ് കൊണ്ട് യുവതാരത്തിന് തിളങ്ങാനായില്ല . പിന്നാലെ എത്തിയ സഞ്ജു സാംസൺ ക്രീസിലേക്ക് . രാഹുലുമൊത്തുളള കൂട്ടുക്കെട്ട് കേരളത്തെ രക്ഷപ്പെടുത്തുമെന്ന് തോന്നിച്ചെങ്കിലും , സഞ്ജു ഒരിക്കൽകൂടി നിരാശപ്പെടുത്ത . ശിവം ശർമയുടെ പന്തിൽ ദ്രുവ് ഷോറെയ്ക്ക് ക്യാച്ച് നൽകി മടങ്ങുകയായിരുന്നു സഞ്ജു . 61 റൺസാണ് ഇരുവരും കൂട്ടിച്ചേർത്തത് . അതേ ഓവറിൽ തന്നെ സച്ചിൻ ബേബിയേയും മടക്കി അയച്ച് ശിവം ശർമ കേരളത്തിന് ഇരട്ട പ്രഹരമേൽപ്പിച്ചു . വിഷ്ണു വിനോദ് നന്നായി തുടങ്ങിയെങ്കിലും മികച്ച രീതിയിൽ അവസാനിപ്പിക്കാൻ സാധിച്ചില്ല . ശിവാങ്ക് വഷിസ്തിന്റെ പന്തിൽ വിക്കറ്റ് കീപ്പർക്ക് ക്യാച്ച് നൽകി മടങ്ങുകയായിരുന്നു താരം . രാഹുലിനെ ശിവം ബൌൾഡാക്കുകയും ചെയ്തതോടെ കേരളത്തിന്റെ ആറാം വിക്കറ്റും നഷ്ടായി . സക്സേന - വിനൂപ് സഖ്യം ഇതുവരെ 91 റൺസ് കൂട്ടിച്ചേർത്തിട്ടുണ്ട് . തമിഴ്നാടിനെതിരെ കളിച്ച ടീമിൽ നിന്ന് രണ്ട് മാറ്റങ്ങളുമായിട്ടാണ് കേരളം ഇറങ്ങിയത് . കെ . ബി . അരുൺ കാർത്തിക് , അക്ഷയ് ചന്ദ്രൻ എന്നിവർ പുറത്ത്് പോയി . പകരം വത്സൻ ഗോവിന്ദ് , വിനൂപ് എന്നിവർ ടീമിലെത്തി .


ചൈനയിൽ റെഡ്മീ എസ്2 എന്ന പേരിൽ ഇറക്കുന്ന ഷവോമിയുടെ ഫോൺ ഇന്ത്യയിൽ ഷവോമി റെഡ്മീ വൈ2 എന്ന പേരിൽ എത്തുന്നു . ദില്ലിയിൽ ജൂൺ7നാണ് ഫോണിൻറെ ലോഞ്ചിംഗ് . ഇത് സംബന്ധിച്ച ടീസർ ഷവോമി തങ്ങളുടെ ട്വിറ്റർ അക്കൌണ്ടിലൂടെ പുറത്ത് വിട്ടിട്ടുണ്ട് . അതിനിടയിൽ ഫോണിൻറെ വിലയും മറ്റ് വിവരങ്ങളും ഓൺലൈനിൽ ലഭ്യമാണ് . ഈ സ്മാർട്ട്ഫോണിൻറെ ചിത്രങ്ങളും വിലയും ആദ്യം പുറത്ത് വിട്ടത് ട്വിറ്റർ ഉപയോക്താവായ ഇഷാൻ അഗർവാൾ ആണ് . മൂന്ന് കളറുകളിലാണ് റെഡ്മീ വൈ2 എത്തുന്നത് . ഡാർക്ക് ഗ്രേ , ഗോൾഡ് , റോസ് എന്നീ നിറങ്ങളിലാണ് ഫോൺ എത്തുന്നത് . 3ജിബി റാം ശേഷിയിലും , 4ജിബി റാം ശേഷിയിലും ഫോൺ പുറത്തിറങ്ങും . 4ജിബിയുടെ ശേഖരണ ശേഷി 64 ജിബിയാണ് . 3ജിബിയുടെത് 32 ജിബിയും . 3ജിബി പതിപ്പിന് 9,999 രൂപയായിരിക്കും വില . അതേ സമയം 4ജിബി പതിപ്പിന് വില 11,999 രൂപയായിരിക്കും വില . 5 . 99 ഇഞ്ച് എച്ച്ഡി പ്ലസ് ആയിരിക്കും ഫോണിൻറെ സ്ക്രീൻ വലിപ്പം . സ്ക്രീൻ അനുപാതം 18:9 ആയിരിക്കും . ക്യൂവൽകോം സ്നാപ്ഡ്രാഗൺ 625 എസ്ഒസിയാണ് ഫോണിൻറെ ശേഷി നിർണ്ണയിക്കുന്ന ചിപ്പ് . 16 എംപിയാണ് മുന്നിലെ എഐ കരുതലോടെ എത്തുന്ന സെൽഫി ക്യാമറ . പിന്നിൽ വെർട്ടിക്കിളായി ഘടിപ്പിച്ച 12എംപി + 5എംപി ഇരട്ട സെൻസറാണ് ഉള്ളത് . 3 , 080 എംഎഎച്ചാണ് ഫോണിൻറെ ബാറ്ററി ശേഷി .


പൊതുമേഖല ബാങ്കുകളുടെ ലയനത്തിൻറെ ഭാഗമായി ആരുടെയും തൊഴിൽ നഷ്ടമാകില്ലെന്ന് ധനമന്ത്രി അരുൺ ജെയ്റ്റിലി വ്യക്തമാക്കി . ലോക്സഭയിലാണ് ഇത് സംബന്ധിച്ച് കേന്ദ്ര ധനമന്ത്രിയുടെ പരാമർശമുണ്ടായത് . കഴിഞ്ഞ ദിവസം വിജയ ബാങ്കിനെയും ദേന ബാങ്കിനെയും ബാങ്ക് ഓഫ് ബറോഡയിൽ ( ബിഒബി ) ലയിപ്പിക്കാൻ കേന്ദ്ര മന്ത്രിസഭ തീരുമാനമെടുത്തിരുന്നു . സ്റ്റേറ്റ് ബാങ്ക് ഓഫ് ഇന്ത്യയെപ്പോലെ ( എസ്ബിഐ ) വലുതും ശക്തവുമായ ബാങ്കുകൾ രൂപീകരിക്കുകയാണ് ഇത്തരം ലയനത്തിലൂടെ കേന്ദ്ര സർക്കാരിൻറെ ശ്രമമെന്നും ധനമന്ത്രി പറഞ്ഞു . ലയനശേഷം രൂപീകൃതമാകുന്ന ബാങ്കിന് 14.82 ലക്ഷം കോടിയുടെ സംയോജിത ബിസിനസ് ആണ് ലക്ഷ്യമിടുന്നത് . എസ്ബിഐ , ഐസിഐസിഐ എന്നിവയ്ക്ക് പിന്നിലായി മൂന്നാമത്തെ വലിയ ബാങ്ക് ആകും ഇതോടെ ബാങ്ക് ഓഫ് ബറോഡ ( ബിഒബി ) . പുതിയ ബാങ്കിന് 5.71 ശതമാനം നിഷ്ക്രിയ ആസ്തിയാകും ഉണ്ടാകുക . ലയനത്തിലൂടെ രൂപീകൃതമാകുന്ന ബാങ്കിന് കേന്ദ്രസർക്കാരിൻറെ ഭാഗത്ത് നിന്ന് മൂലധന സഹായവും ഉണ്ടാകും . ബാങ്ക് ലയനത്തിനെതിരെ ബാങ്ക് ജീവനക്കാരുടെ സംയുക്ത സംഘടന രാജ്യവ്യാപകമായി പണിമുടക്ക് നടത്തിയിരുന്നു . ബാങ്കിംഗ് മേഖല സ്വകാര്യവൽക്കരിക്കാനുള്ള നീക്കത്തിൻറെ ഭാഗമെന്നാണ് ജീവനക്കാരുടെ ആരോപണം .


ചൈനീസ് മൊബൈൽ നിർമ്മാതാക്കളായ വൺപ്ലസിൻറെ ഏറ്റവും പുതിയ ഫോണായ വൺപ്ലസ് 6ടിയുടെ പുറത്തിറക്കൽ തീയതി ഒക്ടോബർ 30 ൽ നിന്നും ഒക്ടോബർ 29ലേക്ക് മാറ്റി . ഇത് സംബന്ധിച്ച് ഔദ്യോഗിക അറിയിപ്പ് കമ്പനി തങ്ങളുടെ ഫോറത്തിൽ ഇട്ടു . ആഗോള പുറത്തിറക്കൽ തീയതിയാണ് വൺപ്ലസ് പരിഷ്കരിച്ചത് . ആപ്പിളിൻറെ പുതിയ പ്രോഡക്ടുകളുടെ ലോഞ്ചിംഗ് ഒക്ടോബർ 30ന് വച്ചതിനെ തുടർന്നാണ് വൺപ്ലസിൻറെ നീക്കം എന്നാണ് സൂചന . ഇത് വൺപ്ലസ് കമ്പനി നിരാകരിക്കുന്നില്ലെങ്കിലും തുറന്ന് സമ്മതിക്കുന്നില്ല എന്നതാണ് സത്യം . തങ്ങളുടെ പുതിയ സ്മാർട്ട് ഫോണിന് അർഹിക്കുന്ന സമയവും ശ്രദ്ധയും വേണം എന്നതിനാലാണ് ഈ പരിഷ്കാരം എന്നാണ് വൺ പ്ലസ് പറയുന്നത് . ആപ്പിൾ ലോഞ്ചിംഗ് നടക്കുന്നതിനാൽ തങ്ങളുടെ ഉപയോക്താക്കളുടെയും മാധ്യമങ്ങളുടെയും സൌകര്യം അനുസരിച്ചാണ് വൺപ്ലസ് തീയതി തിരുത്തിയത് എന്നാണ് വിവരം . തങ്ങളുടെ വളരെ വിശ്വസ്തരായ ഉപയോക്താക്കളുമായി ചർച്ച ചെയ്താണ് തീരുമാനം എടുത്തത് എന്നും വൺപ്ലസ് പറയുന്നു .


മോഹൻലാലിനും അക്ഷയ് കുമാറിനും നൽകിയത് സൌഹൃദ അവാർഡല്ലെന്ന് വ്യക്തമാക്കി ദേശീയ അവാർഡ് ജൂറി ചെയർമാനായിരുന്ന പ്രിയദർശൻ . മോഹൻലാലിന് കൊടുത്തത് സൌഹൃദ അവാർഡാണെന്ന് പറയുന്നവർ ആദ്യം ദേശീയ അവാർഡിൻറെ രീതികൾ പഠിക്കണം . പ്രദേശിക ജൂറിയിൽ നിന്നുളള പത്തുപേരും ചെയർമാനായ താനും ചേർന്നതാണ് അവാർഡ് നിർണ്ണയ കമ്മിറ്റി . സിനിമ , സാഹിത്യം , പത്രപ്രവർത്തനം , കല തുടങ്ങിയ രംഗങ്ങളിലെ വലിയ പേരുകളാണ് അവർ . അവർക്കാർക്കും പ്രിയദർശൻറെ ഏറാൻമൂളികളാകേണ്ട ആവശ്യമില്ല . സ്വന്തം സിനിമയ്ക്ക് അവാർഡ് കിട്ടാത്തവർക്ക് എന്തും വിളിച്ചുപറയാം . വോട്ടിങ് വേണ്ടി വന്നാൽ പത്തുപേരാണ് ആദ്യം വോട്ട് ചെയ്യുന്നത് . അത് തുല്യമായാൽ മാത്രമെ ജൂറി ചെയർമാൻ വോട്ടു ചെയ്യൂ . വോട്ടിങ് തുല്യമായാൽ ചർച്ച ചെയ്ത് തീരുമാനിക്കാം എന്ന് ആദ്യമെ ഞാൻ പറഞ്ഞിരുന്നു . മോഹൻലാലിനും അക്ഷയ്കുമാറിനും അവാർഡ് കൊടുക്കാൻ ഞാൻ പറഞ്ഞാൽ അതേപടി അനുസരിക്കുന്ന ഏറാൻമൂളികളല്ല , ജൂറിയിലുളളവർ . ഈ രണ്ടു തെരഞ്ഞെടുപ്പുകളിലും താൻ വോട്ടു ചെയ്തിട്ടില്ലെന്നും പ്രിയദർശൻ വ്യക്തമാക്കുന്നു . അക്ഷയ് കുമാറിനും മോഹൻലാലിനും അവസാന റൌണ്ടിൽ കിട്ടിയത് തുല്യവോട്ടുകളാണ് . താൻ കയറി വോട്ടുചെയ്ത് പ്രശ്നമുണ്ടാക്കേണ്ട എന്നുകരുതി വീണ്ടും ചർച്ച ചെയ്തു . മുൻപ് പലതവണ മോഹൻലാൽ അവാർഡ് നേടിയത് കൊണ്ട് അക്ഷയ്കുമാറിന് മുൻതൂക്കം കിട്ടി . ജൂറിയിലുളളവർ ഭൂരിഭാഗവും നമ്മളെപ്പോലെ മോഹൻലാലിൻറെ അഭിനയ പാടവം കണ്ടിട്ടില്ല . പലരും ആദ്യമായാണ് അത് കാണുന്നത് . സ്വാഭാവികമായും അവർ മോഹൻലാലിനെ തെരഞ്ഞെടുത്തെന്ന് വരുമെന്നും പ്രിയദർശൻ പറഞ്ഞു .


ഓപ്പോ എഫ്7 ഇന്ത്യയിൽ അവതരിപ്പിച്ചു . തിങ്കളാഴ്ച മുംബൈയിലാണ് ഫോൺ അവതരിപ്പിച്ചത് . നോച്ച് ഡിസ്പ്ലേയുമായാണ് ഫോൺ എത്തുന്നത് . 6 . 23 ഇഞ്ചാണ് ഫോണിൻറെ സ്ക്രീൻ വലിപ്പം . 19 : 9 അനുപാതത്തിലാണ് സ്ക്രീൻ . 25എംപിയാണ് മുന്നിലെ സെൽഫി ക്യാമറ . ഏപ്രിൽ 9 മുതൽ ഇന്ത്യൻ വിപണിയിൽ എത്തുന്ന ഫോണിൻറെ വില 21,990 രൂപ മുതലാണ് . സോളാർ റെഡ് , മുൺലൈറ്റ് സിൽവർ നിറങ്ങളിൽ എത്തുന്ന ഫോണിൻറെ റാം ശേഷി 4ജിബിയാണ് , ഇൻറേണൽ സ്റ്റോറേജ് 64ജിബിയും . ഈ ഫോണിൻറെ ഡയമണ്ട് ബ്ലാക്ക് , സൺറൈസ് റെഡ് എന്നീ നിറങ്ങളിലുള്ള 6ജിബി റാം , 128 ജിബി ഇൻബിൽട്ട് സ്റ്റോറേജ് എഫ്7 പതിപ്പിന് 26,990 രൂപയാണ് വില . ഈ ഫോൺ സ്പെഷ്യൽ എഡിഷനാണ് തിരഞ്ഞെടുത്ത സ്റ്റോറുകളിൽ മാത്രമേ ഇത് ലഭിക്കൂ . ആൻഡ്രോയ്ഡ് ഓറീയോയയിൽ ഒപ്പോയുടെ കളർ ഒഎസ് 5.0 ഇൻറർഫേസിലാണ് ഓപ്പോ എഫ്7 ഇറങ്ങുന്നത് . ഡ്യൂവൽ സിം ഈ ഫോണിൽ ഉപയോഗിക്കാം . റിയൽ ടൈം എച്ച് . ഡി ക്യാപ്പബിലിറ്റിയോടെയാണ് മുന്നിലെ 25 - എംപി സെൽഫി ക്യാമറ . 296 ഫേഷ്യൽ റെക്കഗനേഷൻ പൊയൻറ് , ബ്യൂട്ടി 2.0 ആപ്പ് എന്നിവ ഈ ക്യാമറയുടെ പ്രത്യേകതയാണ് . 3 , 400 എംഎഎച്ചാണ് ഫോണിൻറെ ബാറ്ററി ശേഷി . പ്രധാന ക്യാമറയുടെ ശേഷി 16 എംപിയാണ് . സ്ക്രീൻ റെസല്യൂഷൻ 1080x2280 പിക്സലാണ് . ഫോണിൻറെ പ്രോസസ്സർ ഒക്ടാ കോർ ആണ് .


ടീം ഇന്ത്യയുടെ എക്കാലത്തേയുംം മികച്ച ഓൾറൌണ്ടറാണ് കപിൽ ദേവ് . നിലവിലെ ടീമിൽ ഓൾറൌണ്ടറായി മികവ് കാട്ടുന്നയാളാണ് ഹാർദ്ദിക് പാണ്ഡ്യ . എന്നാൽ ഹാർദ്ദിക് പാണ്ഡ്യ തന്നേക്കാളും കേമനാണെന്നാണ് കപിൽ ദേവ് പറയുന്നത് . ഹാർദ്ദിക് പാണ്ഡ്യ എന്നേക്കാളും കേമനാണ് . പക്ഷേ ഇനിയും ഒരുപാട് കഠിനാദ്ധ്വാനം ചെയ്യേണ്ടതുണ്ട് . ഇപ്പോൾ തുടക്കക്കാരനാണ് . അദ്ദേഹത്തിൽ അധികം സമ്മർദ്ദം നൽകരുത് . മികച്ച താരമാകാനുള്ള പ്രതിഭയും കഴിവും ഹാർദ്ദിക് പാണ്ഡ്യക്കുണ്ട് - കപിൽ ദേവ് പറയുന്നു . ഓസ്ട്രേലിയക്കെതിരെ മൂന്ന് ഇന്നിംഗ്സുകളിലായി 181 റൺസുമായി അഞ്ച് വിക്കറ്റുകളും എടുത്തിട്ടുണ്ട് .


വീട്ടുകാർ ഇറക്കിവിട്ട ബോളിവുഡ് താരം തെരുവിൽ ജീവിക്കുന്നു . ബോളിവുഡ് നടി അലിസ ഖാൻറെ ജീവിതമാണ് ഇപ്പോൾ ദേശീയ മാധ്യമങ്ങളിൽ വാർത്തയായിരിക്കുന്നത് . ഗാസിയാബാദ് സ്വദേശിനിയായ അലിസയെ വീട്ടിലുണ്ടായ തർക്കത്തെ തുടർന്നാണ് ഇറക്കിവിട്ടത് . അമ്മയും സഹോദരനും ചേർന്നാണ് തന്നെ വീട്ടിൽ നിന്ന് പുറത്താക്കിയതെന്ന് അലിസ പറയുന്നു . തൻറെ മുൻ കാമുകനെതിരെ പോലീസിൽ പരാതി നൽകിയതിനെ തുടർന്നുണ്ടായ തർക്കത്തെ തുടർന്നാണ് തന്നെ വീട്ടിൽ നിന്ന് പുറത്താക്കിയതെന്നും നടി പറഞ്ഞു . മുൻ കാമുകൻ തങ്ങളുടെ സ്വകാര്യ രംഗങ്ങൾ പകർത്തുകയും അത് പുറത്ത് വിടുമെന്ന് ഭീഷണിപ്പെടുത്തുകയും ചെയ്തതായി അലിസ പറഞ്ഞു . സ്വകാര്യ ദൃശ്യങ്ങളിലൊന്ന് ഇയാൾ യൂട്യൂബിൽ പോസ്റ്റ് ചെയ്യുകയും ചെയ്തിരുന്നു . മുംബൈ പോലീസിൽ പരാതി നൽകിയതിനെ തുടർന്നാണ് ഈ ദൃശ്യങ്ങൾ പിന്നീട് നീക്കം ചെയ്തത് . ഈ സംഭവങ്ങളെച്ചൊല്ലി അമ്മയുമായും സഹോദരനുമായുണ്ടായ തർക്കമാണ് തന്നെ പെരുവഴിയിലാക്കിയതെന്നും അലിസ പറഞ്ഞു . വീട്ടുകാർ പുറത്താക്കിയതിനെ തുടർന്ന് സുഹൃത്തുക്കളുടെ വീടുകളിലും ക്ഷേത്രങ്ങളിലുമൊക്കെയാണ് അലിസ ചെലവഴിക്കുന്നത് . മൈ ഹസ്ബൻഡ്സ് വൈഫ് എന്ന ചിത്രത്തിലൂടെയാണ് അലിസ ശ്രദ്ധേയയാകുന്നത് . ഇമ്രാൻ ഹാഷ്മിയുടെ ഇനിയും പുറത്തിറങ്ങാനിരിക്കുന്ന ഐന എന്ന ചിത്രത്തിൽ നായികയാണ് അലിസ ഖാൻ .


മലയാളത്തിന്റെ പ്രിയനടി മീര ജാസ്മിൻ ഒരു വൻ തിരിച്ചുവരവിനു ഒരുങ്ങുകയാണ് . പൊലീസ് ഓഫീസറുടെ വേഷത്തിലാണ് മീരാ ജാസ്മിൻ തിരിച്ചെത്തുന്നത് . 10 കൽപ്പനകൾ എന്ന സിനിമയിലാണ് മീരാ ജാസ്മിൻ പൊലീസ് ഓഫീസറെ അവതരിപ്പിക്കുന്നത് . ഡോൺ മാക്സ് ആണ് ചിത്രം സംവിധാനം ചെയ്യുന്നത് . ചിത്രത്തിൽ അനൂപ് മേനോനും മുരളി ഗോപിയും പ്രധാന വേഷത്തിൽ അഭിനയിക്കുന്നു . അനുമോളും കനിഹയും ചിത്രത്തിലുണ്ട് . സമീപകാലത്ത് മലയാള സിനിമയിലെ ട്രെൻഡായിരിക്കുകയാണ് പൊലീസ് വേഷങ്ങൾ . അടുത്തകാലത്തെ ശ്രദ്ധേയമായ പൊലീസ് വേഷങ്ങൾ ഇതാ . . യുവതാരം നിവിൻ പോളിയാണ് പൊലീസ് വേഷത്തിൽ എത്തി അടുത്തകാലത്ത് ട്രെൻഡിനു തുടക്കമിട്ടത് . സൂപ്പർനായിക മഞ്ജു വാര്യർ വരെ പൊലീസായി . ഏറ്റവും ഒടുവിൽ പൊലീസ് വേഷത്തിൽ വാർത്തകളിൽ നിറഞ്ഞത് ജയസൂര്യയാണ് . ഇൻസ്പെക്ടർ ദാവൂദ് ഇബ്രാഹിം ( ഇടി ) എന്ന സിനിമയിലൂടെയാണ് ജയസൂര്യ വീണ്ടും പൊലീസ് വേഷത്തിലെത്തുന്നത് . ജയസൂര്യയുടെ ഇടി ! ഇൻസ്പെക്ടർ ദാവൂദ് ഇബ്രാഹിമിൽ ( ഇടി ) ജയസൂര്യ ടൈറ്റില് റോളിലാണ് എത്തുന്നത് . സിനിമയുടെ ചിത്രീകരണം ബദിയടുക്ക പഞ്ചായത്തിലെ മാന്യയിൽ തുടങ്ങി . ചിത്രം ആക്ഷനും ഹ്യൂമറിനും പ്രാധാന്യം നൽകിയാണ് ഒരുക്കുന്നത് . കർണാടക , കേരള അതിർത്തിയിലെ കൊല്ലനഹള്ളി എന്ന സാങ്കൽപിക ഗ്രാമത്തിൽ നടക്കുന്ന കഥയായതിനാലാണ് കാസർകോട് ലൊക്കേഷനാക്കിയത് . മുഖ്യ ലൊക്കേഷൻ മാന്യയാണ് . മംഗളൂരു , എറണാകുളം എന്നിവിടങ്ങളാണ് മറ്റു ലൊക്കേഷനുകൾ . സൂ . . സൂ . . സുധി വാത്മീകത്തിലെ ശിവതയാണ് നായിക . മധുപാൽ , സുനിൽ സുഗത , തമിഴ് നടൻ സമ്പത്ത് , സാജൻ പള്ളുരുത്തി , ഗീത എന്നിവരും അഭിനയിക്കുന്നു . അറോസിന്റെ തിരക്കഥയിൽ സാജിദ് യഹ്യയാണ് ചിത്രം സംവിധാനം ചെയ്യുന്നത് . ആക്ഷൻ ഹീറോ ബിജു അടുത്തിടെ പൊലീസ് വേഷങ്ങളുടെ ട്രെൻഡിനു തുടക്കമിട്ടത് നിവിൻ പോളിയാണ് . ആക്ഷൻ ഹീറോ ബിജുവിലൂടെ . എബ്രിഡ് ഷൈൻ ആണ് ചിത്രം സംവിധാനം ചെയ്ത് . ഒരു സാധാരണ എസ് ഐ കഥാപാത്രത്തെയായിരുന്നു നിവിൻ പോളി അവതരിപ്പിച്ചത് . മാസ് ലുക്കിൽ മമ്മൂക്ക . . രൺജി പണിക്കരുടെ മകൻ നിതിൻ ആദ്യമായി സംവിധാനം ചെയ്യുന്ന സിനിമയിലൂടെ മമ്മൂട്ടി വീണ്ടും പൊലീസ് വേഷമിടുകയാണ് . സി ഐ രാജൻ സക്കറിയ എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത് . മമ്മൂട്ടിയുടെ പൊലീസ് വേഷം സോഷ്യൽ മീഡിയയിൽ വൈറലാകുകയും ചെയ്തു . രൺജി പണിക്കറാണ് ചിത്രം നിർമ്മിക്കുന്നത് . പൊലീസായി അഭിരാമിയും ആസിഫും ഇത് താൻ ഡാ പൊലീസ് എന്ന ചിത്രത്തിലാണ് ആസിഫ് അലിയും അഭിരാമിയും പൊലീസായത് . ഡ്രൈവർ ഓൺ ഡ്യൂട്ടി എന്നായിരുന്നു ചിത്രത്തിന് ആദ്യമിട്ട പേര് . മനോജ് പാലോടൻ ആണ് ചിത്രം സംവിധാനം ചെയ്യുന്നത് . ഒരു വനിതാ പോലീസ് സ്റ്റേഷനിലേക്ക് ഡ്രൈവറായി ഒരു പൊലീസ് കോൺസ്റ്റബിൾ എത്തുന്നതും തുടർന്നുണ്ടാകുന്ന രസകരമായ മുഹൂർത്തങ്ങളുമാണ് സിനിമ . പൊലീസ് ഡ്രൈവറായിട്ടാണ്ആസിഫ് അലി അഭിനയിച്ചത് . അഭിരാമി , ജനനി അയ്യർ , ശ്രുതിലക്ഷ്മി , സജിതാ മഠത്തിൽ , കൃഷ്ണപ്രഭ എന്നിവരാണ് മറ്റ് താരങ്ങൾ . കമ്മിഷണർ ശ്രീബാലയായി മഞ്ജു വാര്യർ അഭിനയജീവിതത്തിൽ ആദ്യമായി കാക്കിയണിയുകയായിരുന്നു മഞ്ജു വാര്യർ , വേട്ട എന്ന ചിത്രത്തിലൂടെ . കമ്മിഷണർ ശ്രീബാലയായിട്ടാണ് മഞ്ജു വാര്യർ അഭിനയിച്ചത് . ട്രാഫിക് , മിലി എന്നീ ചിത്രങ്ങൾക്ക് ശേഷം രാജേഷ് പിള്ള സംവിധാനം ചെയ്യുന്ന സിനിമയായിരുന്നു വേട്ട . തുടക്കം മുതൽ അവസാനം വരെ ഉദ്വേഗജനകമായ മുഹൂർത്തങ്ങളിലൂടെ കടന്നുപോകുന്ന ചിത്രമായിരുന്നു വേട്ട . സംഗീതസംവിധാനം നിർവഹിച്ചത് ഷാൻ റഹ്മാൻ ആയിരുന്നു . കുഞ്ചാക്കോ ബോബനും പൊലീസാകുന്നു


നടി തപ്സി പന്നുവിന് ഒരു ആരാധകൻ അയച്ച കുറിപ്പാണിത് . ഈ കുറിപ്പിൻറെ സ്ക്രീൻ ഷോട്ട് പങ്കുവച്ചിരിക്കുന്നതും തപ്സി തന്നെയാണ് . ആരാധന മൂത്ത് ക്ഷേത്രം പണിയലും കട്ടൌട്ട് സ്ഥാപിക്കലുമടക്കമുള്ള കലാപരിപാടികൾ നിരവധി അരങ്ങേറിയിട്ടുണ്ട് . ഇഷ്ട താരത്തെ വിവാഹം ചെയ്യാൻ ആഗ്രഹിക്കുന്നവരാണ് ഇതിൽ കൂടുതലും . അതിന് എന്ത് ചെയ്യാനും തയ്യാറാണെന്നാണ് ഇവരുടെ പക്ഷം . ഇത്തരത്തിൽ തനിക്ക് ലഭിച്ച കുറിപ്പ് കണ്ട് ഞെട്ടിയിരിക്കുകയാണ് തപ്സി . ഇനി ജീവിതത്തിൽ തനിക്കെന്താണ് ഇതിനപ്പുറം വേണ്ടതെന്ന മേൽക്കുറിപ്പോടുകൂടിയാണ് തപ്സി സ്ക്രീൻ ഷോട്ട് പങ്കുവച്ചിരിക്കുന്നത് . തപ്സി പബ്ലിസിറ്റിക്ക് വേണ്ടിയാണ് ഇത് ചെയ്തതെന്നും സ്ക്രീൻ ഷോട്ട് ഫോട്ടോഷോപ്പിൽ തയ്യാറാക്കിയതാണെന്നും ട്വിറ്ററിൽ ചിലർ ആരോപണം ഉന്നയിക്കുന്നുണ്ട് .


യാത്രകളിൽ സുരക്ഷിതത്വം ഉറപ്പാക്കാനും പൊലീസ് സേവനങ്ങളെ കുറിച്ചറിയാനുമായി പൊലീസിന്റെ പുതിയ മൊബൈൽ ആപ്പുകൾ നിലവിൽ വന്നു . കെൽട്രോണാണ് പൊലീസുവേണ്ടി പുതിയ മൊബൈൽ ആപ്പുകൾ വികസിപ്പിച്ചത് . മൂന്നു ആപ്ലിക്കേഷനുകളാണ് കേരള പൊലീസ് പുറത്തിറക്കിയത് . സുരക്ഷിതമായ യാത്രക്കുവേണ്ടിയാണ് സിറ്റിസൺ സേഫ്റ്റിയെന്ന ആപ്പ് . ഈ ആപ്പ് ഡൌൺ ലോഡ് ചെയ്തിട്ടുള്ള വ്യക്തിയക്ക് സ്വന്തം യാത്ര വിവരങ്ങൾ മറ്റുള്ളവരുമായി പങ്കുവയ്ക്കാം . ഓരോ പത്തു മിനിറ്റിലും അപ്പിൽ നിന്നും വിവരങ്ങൾ മറ്റുള്ളവർക്ക് ലഭിച്ചുകൊണ്ടിരിക്കും . അവശ്യഘട്ടത്തിൽ തൊട്ടടുത്ത പൊലീസ് സ്റ്റേഷനിലേക്ക് ഈ ആപ്പു വഴി വിവരങ്ങൾ കൈമാറാനും കഴിയും . സ്ത്രീകളുടെയും കുട്ടികളുടെയും സുരക്ഷയ്ക്കാണ് പ്രധാനമായും ഈ ആപ്പുകൾ വികസിപ്പിച്ചത് .


എയർ ഇന്ത്യയെ വിൽക്കാനുള്ള കേന്ദ്ര സർക്കാർ തീരുമാനം നടപ്പാക്കാൻ വലിയ ബുദ്ധിമുട്ടായിരിക്കുമെന്ന് നീതി ആയോഗ് ഉപാധ്യക്ഷൻ അരവിന്ദ് പനഗരിയ . 52 , 000 കോടി നഷ്ടത്തിൽ പ്രവർത്തിക്കുന്ന ഒരു സ്ഥാപനത്തെ ആരെങ്കിലും വാങ്ങുമോയെന്ന് സംശയമാണെന്നും കമ്പനി വിൽക്കാൻ തീരുമാനിക്കുകയാണെങ്കിൽ തന്നെ ഈ കട ബാധ്യത പൂർണ്ണമായോ ഭാഗികമായോ എഴുതിത്തള്ളുമോയെന്ന് സർക്കാർ വ്യക്തമാക്കണമെന്നും അദ്ദേഹം പറഞ്ഞു . നഷ്ടത്തിൽ നിന്ന് നഷ്ടത്തിലേക്ക് കുതിക്കുന്ന എയർ ഇന്ത്യ ജനങ്ങളുടെ നികുതിപ്പണം കൊണ്ടാണ് ഇപ്പോൾ പ്രവർത്തിക്കുന്നത് . വിപണിയിൽ കടുത്ത മത്സരവും കമ്പനി നേരിടുന്നു . ഇത്തരമൊരു പൊതുമേഖലാ കമ്പനിയെ പൂർണ്ണമായും സ്വകാര്യ വത്കരിക്കണമോ എന്ന് സർക്കാർ ആലോചിക്കണം . ആഭ്യന്തര കമ്പനികൾക്ക് മാത്രമാണോ അതോ രാജ്യാന്തര തലത്തിൽ വാങ്ങാൻ സന്നദ്ധതയുള്ളവരെ പരിഗണിക്കുമോ എന്ന കാര്യവും സർക്കാർ തീരുമാനിക്കണം . വിൽക്കാനാണ് തീരുമാനിക്കുന്നതെങ്കിൽ പോലും ദേശീയ വിമാനക്കമ്പനിയെന്ന നിലയിൽ ചെറിയൊരുശതമാനം ഓഹരിയെങ്കിലും സർക്കാർ കൈവശം വെയ്ക്കണമെന്നും അരവിന്ദ് പനഗരിയ പറഞ്ഞു . 52 , 000 കോടി രൂപയുടെ കടം അത്ര നിസ്സാരമല്ല . ഇത്രയും വലിയ ബാധ്യതയോടെ ആരെങ്കിലും കമ്പനി ഏറ്റെടുക്കുമോയെന്ന കാര്യത്തിലും സംശയമുണ്ട് . അതുകൊണ്ട് തന്നെ കടം പൂർണ്ണമായോ ഭാഗികമായോ എഴുതിത്തള്ളുന്ന കാര്യം സർക്കാറിന് പരിഗണിക്കേണ്ടി വരും . കമ്പനിയെ പുനരുജ്ജീവിപ്പിക്കാൻ നീതി ആയോഗ് നിർദ്ദേശങ്ങൾ സമർപ്പിച്ചിട്ടുണ്ടെന്നും ഇത് കേന്ദ്ര സിവിൽ വ്യോമയാന മന്ത്രാലയത്തിന്റെ പരിഗണനയിലാണെനന്നും അദ്ദേഹം പറഞ്ഞു .


സൂപ്പർ കപ്പിൽ സുനിൽ ഛേത്രിയുടെ ഹാട്രിക്കിൽ സെമിയുറപ്പിച്ച് ബെംഗളൂരു എഫ്സി . ക്വാർട്ടറിൽ ഒന്നിനെതിരെ മൂന്നു ഗോളുകൾക്ക് നെറോക്ക എഫ്സിയെ പരാജയപ്പെടുത്തിയാണ് ബെംഗളുരു സെമിഫൈനലിൽ ഇടംനേടിയത് . പ്രീതം സിംഗ് നെറോക്കയുടെ ഏക ഗോൾ മടക്കി . പതിനേഴിന് നടക്കുന്ന രണ്ടാം സെമിയിൽ മോഹൻ ബഗാനാണ് ബെംഗളൂരുവിൻറെ ഏതിരാളികൾ . പതിമൂന്നാം മിനുറ്റിൽ സുനിൽ ഛേത്രിയുടെ ഗോളിൽ ബെംഗളൂരു മുന്നിലെത്തി . എന്നാൽ ആദ്യ പകുതിക്ക് മുമ്പ് ഗോൾമടക്കി നെറോക്ക കരുത്തുകാട്ടി . രണ്ടാം പകുതിയിൽ 55 - ാം മിനുറ്റിൽ വലകുലുക്കി ഛേത്രി വീണ്ടും നീലപ്പടയെ മുന്നിലെത്തിച്ചു . ഇഞ്ചുറി ടൈമിൽ മൂന്നാം ഗോളും നേടി ഛേത്രി ഹാട്രിക്കും ബെംഗളൂരുവിൻറെ സെമിയും ഉറപ്പിക്കുകയായിരുന്നു . ഏപ്രിൽ 20നാണ് സൂപ്പർ കപ്പ് ഫൈനൽ .


32 യുവാക്കളുടെ മരണത്തിനിടയാക്കിയ ഓൺലൈൻ ഗെയിം ഉണ്ടാക്കിയാൾ പിടിയിൽ . ഇല്യാ സിദറോവ് എന്ന 26കാരനെയാണ് റഷ്യൻ അധികൃതർ പിടികൂടിയത് . അമ്പത് ലെവലുകളുള്ള ബ്ലൂവെയിൽ എന്ന ഗെയ്മിൻറെ ഉപജ്ഞാതാവാണ് ഇയാൾ . ഇതിൽ അവസാനഘട്ടത്തിൽ എത്തുമ്പോൾ കളിക്കാരനോട് ആത്മഹത്യ ചെയ്യുവാൻ ആവശ്യപ്പെടുമെന്നാണ് പറയപ്പെടുന്നത് . മരണം ഒളിഞ്ഞു കിടക്കുന്ന കളിയാണ് താൻ നിർമ്മിച്ചതെന്ന് ഇയാൾ സമ്മതിച്ചിട്ടുണ്ടെന്നാണ് മാധ്യമങ്ങൾ റിപ്പോർട്ട് ചെയ്യുന്നത് . കുട്ടികൾ മരിച്ച കാര്യം ചോദിച്ചപ്പോൾ ഇയാൾ പൊട്ടിക്കരഞ്ഞതായും അന്താരാഷ്ട്ര മാധ്യമം റിപ്പോർട്ട് ചെയ്തിരുന്നു . കുട്ടികൾ ഈ ഗെയിം കളിക്കുന്നത് കണ്ടാൽ തടയണമെന്നതടക്കമുള്ള നിർദ്ദേശങ്ങൾ നേരത്തെ തന്നെ അധികൃതർ മാതാപിതാക്കൾക്ക് നിർദ്ദേശം നൽകിയിരുന്നു . ഇതിന് പുറമെ നിങ്ങളുടെ സ്വകാര്യ വിവരങ്ങൾ മുഴുവൻ ഹാക്ക് ചെയ്യപ്പെടുമെന്നും റിപ്പോർട്ടുകളുണ്ട് . ഇത് ഒരു വട്ടം ഇൻസ്റ്റോൾ ചെയാതാൽ പിന്നെ ഡിലീറ്റ് ചെയ്യാൻ സാധിക്കില്ല . കഴിഞ്ഞ മാസം 14 കാരിയായ പെൺകുട്ടി ആശുപത്രിയിൽ വച്ച് കത്തി ഉപയോഗിച്ച് കുത്തി ആത്മഹത്യക്ക് ശ്രമിച്ചതും ഈ കളികാരണമാണെന്ന് പോലീസ് കണ്ടെത്തിയിരുന്നു . ഇതിന് പുറമെ പെൺകുട്ടി കുത്തിയൊഴുകുന്ന പുഴയിലേക്ക് എടുത്തുചാടുന്നതും കളിഭ്രാന്ത് മൂത്തിട്ടാണെന്ന് തെളിഞ്ഞിരുന്നു . നേരത്തെ ചാർലി ചാർലി എന്ന ഗെയിമും ഇത്തരത്തിൽ പ്രതസന്ധികൾ ഉണ്ടാക്കിയിരുന്നു . പ്രേതകഥയുമായി ബന്ധപ്പെട്ടാണ് ചാർലി റിപ്പോർട്ട് ചെയ്തിരുന്നു . ഇന്റർനെറ്റിൽ ഇത് വ്യാപകമായതോടെ ഗെയിം നിരോധിച്ചിരുന്നു . റഷ്യ , ഉക്രയിൻ , പോർച്ചുഗൽ , സ്പെയിൻ , ബ്രിട്ടൻ ഫ്രാൻസ് എന്നീ രാജ്യങ്ങളിലാണ് ബ്ലൂവെയിൽ എന്ന ഗെയിം ഉള്ളത് . മറ്റു രാജ്യങ്ങളിലെല്ലാം ചേർന്ന് ഇരുനൂറിലധികം ആളുകൾ ഇത്തരത്തിൽ മരിച്ചിട്ടുണ്ടെന്നാണ് റിപ്പോർട്ടുകൾ സൂചിപ്പിക്കുന്നത് .


രണ്ടു ലീറ്റർ , നാലു സിലിണ്ടർ ടർബോ ചാർജ്ഡ് ഇൻജെനിയം ഡീസൽ , മൂന്നു ലീറ്റർ വി സിക്സ് ടർബോ ചാർജ്ഡ് ഡീസൽ എൻജിനുകളോടെയാണു കാർ എത്തുന്നതെന്നാണ് റിപ്പോർട്ടുകൾ . ശേഷി കൂടിയ എൻജിന് 221 കിലോവാട്ട് വരെ കരുത്തും 700 എൻ എം വരെ ടോർക്കും സൃഷ്ടിക്കാൻ കഴിയും . ശേഷി കുറഞ്ഞ 2 ലിറ്റർ എൻജിനു 132 കിലോവാട്ട് വരെ കരുത്ത് സൃഷ്ടിക്കാനാവും . പൂജ്യത്തിൽ നിന്ന് മണിക്കൂറിൽ 100 കിലോമീറ്റർ വേഗം കൈവരിക്കാൻ 6.2 സെക്കൻഡ് മതിയെന്നാണു നിർമാതാക്കളുടെ അവകാശവാദം . ആംഗ്യങ്ങൾ തിരിച്ചറിഞ്ഞു തുറക്കുന്ന ടെയിൽഗേറ്റാണു കാറിൻറെ മറ്റൊരു സവിശേഷത ; രണ്ടു ലീറ്റർ ഡീസൽ എൻജിനുള്ള മോഡലിൽ ഓപ്ഷൻ വ്യവസ്ഥയിലും മൂന്നു ലീറ്റർ എൻജിൻ മോഡലിൽ സ്റ്റാൻഡേഡ് വ്യവസ്ഥയിലും ജസ്റ്റർ ടെയിൽഗേറ്റ് ലഭിക്കും . മൂന്നു ലീറ്റർ എൻജിനോടെ വിൽപ്പനയ്ക്കുള്ള കാർ സ്റ്റണ്ണിങ് സീഷ്യം ബ്ലൂ , റീഗൽ ഹാലികോൺ ഗോൾഡ് നിറങ്ങളിലാണു ലഭിക്കുക . കൂടാതെ റോഡിയം സിൽവർ , അൾട്ടിമേറ്റ് ബ്ലാക്ക് നിറങ്ങളിലും ഫസ്റ്റ് എഡീഷൻ വിൽപ്പനയ്ക്കുണ്ടാവും . ഓൺലൈൻ വഴിയും രാജ്യത്തെ 23 ജെ എൽ ആർ ഡീലർഷിപ്പുകൾ വഴിയും ‘എഫ് പേസ്’ ബുക്ക് ചെയ്യാൻ അവസരമുണ്ട് . ഒക്ടോബർ 20നു കാർ വിപണിയിൽ എത്തും . Photo Courtesy - ZIGWEELS . Com


സച്ചിൻ നാളെ തിരുവനന്തപുരത്ത് . ഐഎസ്എല്ലിലെ കേരള ബ്ലാസ്റ്റേഴ്സ് ടീമിന്റെ പുതിയ നിക്ഷേപ പങ്കാളികളെ സച്ചിൻ പ്രഖ്യാപിക്കുമെന്നാണ് സൂചന . കഴിഞ്ഞ സീസണിലെ നിരാശ ബ്ലാസ്റ്റേഴ്സ് ആരാധകർക്ക് മറക്കാം . സാമ്പത്തിക ഭദ്രതയുള്ള നിക്ഷേപ പങ്കാളികളുമായി കൈ കോർത്ത് , കേരളത്തിന്റെ കൊമ്പന്മാർക്ക് പുതിയ തലയെടുപ്പ് നൽകാനൊരുങ്ങുകയാണ് മാസ്റ്റർ ബ്ലാസ്റ്റർ . നാളെ തിരുവനന്തപുരത്തെത്തുന്ന സച്ചിൻ ടെൻഡുൽക്കർ ഉച്ചക്ക് 12 മണിക്ക് നിർണായകമായ പ്രഖ്യാപനം നടത്തുമെന്ന് ബ്ലാസ്റ്റേഴ്സ് മാനേജ്മെൻറ് അറിയിച്ചു . തെലുങ്ക് സിനിമയിലെ സൂപ്പർ താരങ്ങളായ ചിരഞ്ജീവി , നാഗാർജുന പ്രമുഖ നിർമ്മാതാവ് അല്ലു അരവിന്ദ് എന്നിവർക്കും ബ്ലാസ്റ്റേഴ്സിൽ ഓഹരികളുണ്ടാകുമെന്നാണ് സൂചന . പുതിയ നിക്ഷേപകരുമായി ഇന്ന് തിരുപ്പതിയിൽ കൂടിക്കാഴ്ച നടത്തിയ സച്ചിൻ നാളെ തിരുവനന്തപുരത്ത് മുഖ്യമന്ത്രി പിണറായി വിജയനുമായും ചർച്ച നടത്തിയേക്കും . നിലവിൽ ഹൈദരാബാദ് ആസ്ഥാനമായ പ്രസാദ് ഗ്രൂപ്പിന് 80ഉം സച്ചിന് 20 ഉം ശതമാനം ഓഹരികളാണ് കൈവശമുള്ളത് . വാർത്താസമ്മേളനത്തിന് ശേഷം . സച്ചിൻ മുംബൈക്ക് മടങ്ങുമെന്നാണ് സൂചന . ഐഎസ്എല്ലിന്റെ ആദ്യസീസണിൽ തന്നെ ഫൈനലിലെത്തിയ ബ്ലാസ്റ്റേഴ്സ് കഴിഞ്ഞ വർഷം ഏറ്റവും അവസാന സ്ഥാനത്തേക്ക് പിന്തള്ളപ്പെട്ടിരുന്നു


30 . 4 മെഗാപിക്സിലുള്ള 35MM സീമോസ് ഫുൾഫ്രെയിം സെൻസറുമായി ആണ് 5 ഡി മാർക്ക് 4 ഇറങ്ങുന്നത് . ക്യാനോൻ 1Dx ൽ ഉപയോഗിച്ചിരിക്കുന്ന ഡിജിക് 6 + പ്രൊസസർ ആണ് ഈ സ്റ്റൈൽ മന്നന്റെ കരുത്ത് . നേറ്റീവ് ഐ എസ് ഓ 100 32000 ആണെങ്കിലും 50 102400 വരെ എക്സ്പാൻഡ് ചെയ്യാൻ സാധിക്കും , ഒരു സെക്കൻഡിൽ ഏഴു ഫോട്ടോ വരെ എടുക്കാൻ കഴിയും എന്നത് ഏതൊരു ഫോട്ടോഗ്രാഫറുടെയും ജോലി അനായാസമാക്കും . ക്യാനോൻ അവരുടെ ഹൈ എന്റ് മോഡൽ ക്യാമറകളിൽ മാത്രം കണ്ടുവരുന്ന 61 ഓട്ടോ ഫോക്കസ് പോയിന്റ്സും , 3.2 ഇഞ്ച് ടെച് സ്ക്രീൻ ഡിസ്പ്ലേയും പ്രൌഢി വർധിപ്പിക്കുന്നു . കാഴ്ച്ചയിൽ 5D മാർക്ക് 3 വിൽ നിന്നും ചെറിയ വ്യത്യാസങ്ങൾ മാത്രമാണ് മാർക്ക് 4 ൽ ഉള്ളത് . സാധരണ ക്യാനോൻ ക്യാമറകളിൽ ക്യാമറയുടെ ഇടതുവശത്തു താഴെയാണ് മോഡൽ ഏതാണ് എന്ന് എഴുതുന്നത് . അതിന്റെ സ്ഥാനം മുകളിലേക്ക് മാറിയിരിക്കുന്നു . പുറകിലെ ജോയ്സ്റ്റിക്കിൽ ചെറിയ ഗ്രിപ്പോടുകൂടിയ റബ്ബർകവറിങ് ടോപ് നൽകിയിരിക്കുന്നതും നന്നായി ചേരുന്നുമുണ്ട് . ഫോട്ടോഗ്രാഫറുടെ കാഴ്ച്ചയിൽ നിന്ന് നോക്കുമ്പോൾ ഇങ്ങനെയാണെകിലും ഇതിലേറെ പറയാനുണ്ട് , വീഡിയോഗ്രാഫർക്ക് . മൊബൈൽ ഫോണുകളിൽ പോലും 4K റെസലൂഷനിൽ ഷൂട്ട് ചെയ്യുന്ന ഈ കാലത്തും പ്രൊഫഷണൽ വീഡിയോഗ്രാഫർക്ക് കൈ് എത്തുന്നതിനേക്കാൾ മുകളിലായിരുന്നു 4K ക്യാമെറകൾ , 5D മാർക് 4 ന്റെ വരവോടുകൂടി ഒരു 4K ക്യാമറ എന്ന സ്വപ്നം കൈ എത്തിപിടിക്കാനാകും എന്നാണ് കരുതുന്നത് HDMI പോർട്ടിൽ 4K ഔട്ട് കിട്ടില്ല എന്നത് ഒരു വലിയ പോരായ്മ ആണെങ്കിലും അവരുടെ സി 300 പോലുള്ള ക്യാമറകളുടെ വിൽപ്പനയെ ബാധിക്കാതിരിക്കാൻ ആയിരിക്കും എന്ന് കരുതാം , ഷൂട്ട് ചെയ്ത വീഡിയോയിൽ നിന്നും സ്റ്റിൽ ഫോട്ടോ എടുക്കാനുള്ള സംവിധാനവും ഏറെ ഉപകാരപ്രദമാണ് ഈ രീതിയിൽ എടുക്കുന്ന ഫോട്ടോകൾ 8 മെഗാപിക്സലിൽ ആണ് സേവ് ആകുന്നത് രണ്ട് എൽ സീരിയസ് ലെൻസുകളാണ് ക്യാനോൻ 5D മാർക്ക് 4ലുള്ളത് . EF 16 35 mm f / 2.8 , EF 24 105 mm f / 4 എന്നീ ലെൻസുകളാണ് അവതരിപ്പിച്ചിരിക്കുന്നത് . സെപ്റ്റംബർ വരെ കൂടി കാത്തിരിക്കണം ഈ ക്യാമറ വിപണിയിലെത്താൻ . ലെൻസ് ഇല്ലാതെ ബോഡി മാത്രം 254,995.00 ( INR ) രൂപയാണ്


ബൈജു രവീന്ദ്രൻ എന്ന കണ്ണൂർ അഴീക്കോടുകാരനെക്കുറിച്ച് ഇപ്പോൾ പറയുന്നത് മറ്റാരുമല്ല ഫേസ്ബുക്ക് സ്ഥാപകൻ മാർക്ക് സുക്കർബർഗാണ് . ബൈജുവിനെ അറിയുന്നവർ ചുരുക്കമായിരിക്കാം എന്നാൽ ബെജുവിൻറെ സംരംഭം അറിയാത്തവർ ചുരുക്കം , ബൈജൂസ് ആപ്പ് . ബൈജൂസ് ആപ്പിൻറെ സൃഷ്ടാവാണ് ഈ മലയാളി . രാജ്യത്തെ ആറ് മുതൽ 12 വരെ ക്ലാസ്സുകളിലെ വിദ്യാർത്ഥികളുടെ പ്രിയപ്പെട്ട ഓൺലൈൻ പഠന സഹായി ആണ് ഈ ആപ്പ് . ഈ ആപ്പിനാണ് സുക്കർബർഗിൻറെ ചാൻ സുക്കർബർഗ് ഇനിഷെറ്റീവ് സഹായം നൽകാൻ ഒരുങ്ങുന്നത് മാർക്ക് തന്നെയാണ് തൻറെ ഫേസ്ബുക്കിലൂടെ ഈ കാര്യം പ്രഖ്യാപിച്ചത് . എഞ്ചിനീയറായി സ്വന്തം ഔദ്യോഗിക ജീവിതം ആരംഭിച്ചതാണ് ബെജു . തുടർന്ന് വിദേശത്ത് ഐ . ടി കമ്പനിയിൽ ജോലിയിൽ പ്രവേശിച്ചു . അങ്ങനെ ഇരിക്കെ 2003 ൽ ബാംഗ്ലൂരിൽ വച്ച് അവധിക്കാലം ചിലവിടുന്നതിനിടയിൽ തൻറെ ചില സുഹൃത്തുക്കളെ ഐഐഎം പ്രവേശന പരീക്ഷയായ കാറ്റ് ( CAT ) എഴുതുന്നതിനുള്ള പഠനരീതികൾ പരിശീലിപ്പിക്കുക ഉണ്ടായി . ബൈജുവിന്റെ രീതി പിന്തുടർന്ന സുഹൃത്തുക്കൾ പ്രവേശനപരീക്ഷയിൽ ഉന്നത വിജയം കരസ്ഥമാക്കിയതോടെയാണ് തൻറെ വഴി ബൈജു തിരിച്ചറിഞ്ഞത് . ഇതോടെ രണ്ട് വർഷത്തിന് ശേഷം മനസിൽ തയ്യാറാക്കിയ പദ്ധതികളുമായി ബൈജു തിരികെ എത്തി . കൂടുതൽ ആളുകൾക്ക് മത്സര പരീക്ഷ എഴുതാനുള്ള പരിശീലനം നൽകാൻ ആരംഭിച്ചു . ഇതിന്റെ ഫലവും മികച്ചതായിരുന്നു . തുടർന്ന് വിദേശത്തെ ജോലി ഉപേക്ഷിച്ച് ഇദ്ദേഹം പൂർണ്ണമായും വിദ്യഭ്യാസ പരിശീലകനായി . തുടർന്ന് പല നഗരങ്ങളിലും ക്ലാസ് എടുക്കാൻ നിരന്തരം യാത്ര ചെയ്യേണ്ട അവസ്ഥയായി . എന്നാൽ ശരീരികമായി ഒരോ സ്ഥലത്ത് എത്തി ക്ലാസ് എടുക്കുന്നതിന് പകരം ബൈജു പിന്നീട് വീഡിയോ ടൂട്ടോറിയലുകൾ പരീക്ഷിക്കാൻ തുടങ്ങി . തൻറെ ക്ലാസുകൾ റെക്കോർഡ് ചെയ്ത് പ്രദർശിപ്പിച്ച ബൈജു . യാത്രകൾ ഓഴിവാക്കി വീഡിയോ വഴി ഒന്നിലേറെ സ്ഥലത്ത് ക്ലാസുകൾ എടുക്കാൻ ആരംഭിച്ചു . ബൈജൂസ് ആപ്പിലേക്ക് എൻഡ്രൻസ് പ്രവേശനത്തിനും മറ്റും ക്ലാസ് എടുക്കാൻ തുടങ്ങിയ കാലത്ത് തന്നെ ബൈജു ഒരു കാര്യം മനസിലാക്കിയിരുന്നു . പല വിഷയങ്ങളിലും മുതിർന്ന വിദ്യാർത്ഥികൾ ആകുമ്പോഴും അടിസ്ഥാന വിഷയങ്ങളിൽ പോലും അറിവില്ലെന്ന് മനസിലാക്കിയത് . ഇത് വലിയൊരു മാറ്റത്തിനുള്ള തിരിച്ചറിവായിരുന്നു . ഇതോടെ ആറുമുതൽ 12 വരെ ക്ലാസുകളിൽ പഠിക്കുന്ന വിദ്യാർത്ഥികൾക്ക് ബൈജു ക്ലാസുകൾ ആരംഭിച്ചു . ഒയായ ടി . വി മോഹൻ ദാസ് പൈ ആണ് ബൈജുവിൻറെ ഈ സ്റ്റാർട്ട്അപ്പിൽ ആദ്യം പണം ഇറക്കിയത് പിന്നീട് . സെക്വോയ കാപ്പിറ്റൽ , ശോഫിന എന്നീ പ്രമുഖ കമ്പനികൾ ഏതാണ്ട് 7.5 കോടി ഡോളറിൻറെ നിക്ഷേപം ബൈജൂസ് ആപ്പിൽ നടത്തി . ഇപ്പോൾ ഇതാ മാർക്ക് സുക്കർബർഗിൻറെ പുകഴ്ത്തലും നിലവിൽ 40 ലക്ഷത്തോളം ആളുകൾ ബൈജൂസ് ആപ്പ് ഡൌൺലോഡ് ചെയ്തുകഴിഞ്ഞിരിക്കുന്നു . ബൈജൂസ് ആപ്പ് പണം നൽകി ഉപയോഗിച്ച് പഠനം നടത്തുന്നത് 1,60,000 ത്തോളം വിദ്യാർത്ഥികളാണ് . ഓരോ മാസവും 15 ശതമാനം വർധനവാണ് പെയ്ഡ് ഉപയോക്താക്കളുടെ എണ്ണത്തിലുണ്ടാകുന്നത് . കോച്ചിങ് സെൻററുകളെയും ട്യൂഷൻ സെൻററുകളെയും വച്ച് നോക്കുമ്പോൾ മികച്ച ക്ലാസുകൾക്ക് കുറഞ്ഞ തുക ബൈജൂസ് ആപ്പിന്റെ പ്രത്യേകതയാണ് .


ഏറെ നാളത്തെ കാത്തിരിപ്പിനുശേഷം നോക്കിയ തിരിച്ചെത്തുകയാണ് ഇന്ത്യൻ മൊബൈൽ ഫോൺ വിപണിയിലേക്ക് . നോക്കിയ 6 എന്ന ആദ്യ ആൻഡ്രോയ്ഡ് സ്മാർട്ഫോണുമായാണ് വീണ്ടും വിപണിയിൽ ശക്തമായ സാന്നിധ്യമാകാനൊരുങ്ങുന്നത് . ആഗസ്റ്റ് 23 മുതൽ ആമസോണിലാണ് നോക്കിയ 6 ലഭിക്കുക . രജിസ്ട്രേഷൻ ആരംഭിച്ചു കഴിഞ്ഞു . 5 . 5 ഇഞ്ച് ഫുൾ എച്ച്ഡിയിൽ വലിയ സ്ക്രീൻ ആണ് ഫോണിന് . 2 . 5 ഡി ഗൊറില്ല ഗ്ലാസ് സംരക്ഷണവും സ്ക്രീനിനു നൽകിയിരിക്കുന്നു . കൂടാതെ 403 പിപിഐ പിക്സൽ സാന്ദ്രതയാണ് ഡിസ്പ്ലേയുടെ സവിശേഷത . 3000 എംഎഎച്ച് ബാറ്ററിയാണ് നോക്കിയ 6ന് നൽകിയിരിക്കുന്നത് . ഫ്ലാഷോടുകൂടിയ 16 മെഗാപിക്സൽ പിൻകാമറയും സെൽഫികൾക്ക് കൂടുതൽ വ്യക്തത ലഭിക്കാനായി 8 മെഗാപിക്സൽ ഫ്രണ്ട് കാമറയും നോക്കിയ 6ലുണ്ട് . ഡ്യുവൽ സിം സൌകര്യവും ഫോണിലുണ്ട് . 4ജിബി റാം ആണ് ഫോണിൻ്റെ കരുത്ത് . 64 ജിബി ഇൻ്റേണൽ മെമ്മറിയും ഉണ്ട് . എസ്ഡി കാർഡ് വഴി 128 ജിബി വരെ മെമ്മറി വർധിപ്പിക്കുകയും ആകാം .


അടുത്ത 48 മണിക്കൂറിൽ ആഗോളതലത്തിൽ ഇന്റർനെറ്റ് ബന്ധം തടസ്സപ്പെടുമെന്ന തരത്തിൽ നടന്ന പ്രചരണങ്ങൾ അടിസ്ഥാന രഹിതമെന്ന് ഐസിഎഎൻഎൻ ( ഇന്റർനെറ്റ് കോർപ്പറേഷൻ ഓഫ് അസൈൻഡ് നെയിംസ് ആൻഡ് നമ്പേഴ്സ് ) . ഡൊമൈൻ പേരുകൾ സംരക്ഷിക്കുന്നതിനായി ക്രിപ്റ്റോഗ്രാഫിക് കീ മാറ്റുന്ന നടപടികൾ പൂർത്തിയായി കഴിഞ്ഞു . അത് ഒരുതരത്തിലും ഇന്റർനെറ്റ് സേവനത്തെ ബാധിച്ചിട്ടില്ലെന്നും ഐസിഎഎൻഎൻ അധികൃതർ ഇന്ത്യൻ എക്സപ്രസ്സിനോട് വ്യക്തമാക്കി . വെള്ളിയാഴ്ച രാവിലെ മുതലാണ് അടുത്ത 48 മണിക്കൂറിനുള്ളിൽ ലോകവ്യാപകമായി ഇന്റർനെറ്റ് സേവനം ഭാഗികമായി തടസപ്പെടാൻ സാധ്യതയുണ്ടെന്ന വാർത്ത പ്രചരിക്കാൻ തുടങ്ങിയത് . റഷ്യ ടുഡേ പുറത്തുവിട്ട വാർത്തയെ ഉദ്ധരിച്ച് വാർത്ത ഏജൻസിയായ എഎൻഐ ആണ് ഇന്ത്യയിൽ ഇന്റർനെറ്റ് സേവനങ്ങൾ തടസ്സപ്പെടുമെന്ന് അറിയിച്ചത് . പ്രധാനപ്പെട്ട ഡൊമൈൻ സെർവറുകളുടെ അറ്റകുറ്റപ്പണി നടക്കുന്നതുകൊണ്ടു കുറച്ചു സമയത്തേക്കു നെറ്റ്വർക്ക് ബന്ധത്തിൽ തകരാറുണ്ടാകുമെന്നാണ് റഷ്യ ടുഡെ പുറത്തുവിട്ട റിപ്പോർട്ടിൽ പറഞ്ഞത് . ഡൊമൈൻ പേരുകൾ സംരക്ഷിക്കുന്നതിനായി ക്രിപ്റ്റോഗ്രാഫിക് കീ മാറ്റും . സൈബർ ആക്രമണങ്ങൾ തടയുന്നതിന്റെ ഭാഗമാണിതെന്നും ഐസിഎഎൻഎൻ അറിയിച്ചതായും വാർത്തകൾ പ്രചരിച്ചിരുന്നു . എന്നാൽ 99 ശതമാനം ഉപഭോക്താക്കളുടെയും ഇന്റർനെറ്റ് സേവനങ്ങൾ തടസ്സപ്പെട്ടട്ടില്ലെന്ന് ഐസിഎഎൻഎൻ അറിയിച്ചു .


ലോകകപ്പ് പ്രവേശനം നേടിയതിനു പിന്നാലെ ബ്രസൽസിൽ മൊറോക്കൻ കാണികളുടെ കലാപം . നഗരത്തിൽ കലാപം സൃഷ്ടിച്ച 300ലധികം ആരാധരെ പൊലിസ് തുരത്തിയോടിച്ചു . കലാപകാരികൾ കാർ കത്തിച്ചതായി ബോൾഗ ന്യൂസ് ഏജൻസി റിപ്പോർട്ട് ചെയ്തു . ഐവറി കോസ്റ്റിനെ ഏകപക്ഷീയമായ രണ്ട് ഗോളുകൾക്ക് തോൽപിച്ചാണ് മൊണോക്ക റഷ്യൻ ലോകകപ്പിന് ടിക്കറ്റുറപ്പിച്ചത് . മൊറോക്കൻ വംശജർ തിങ്ങിപ്പാർക്കുന്ന ബെൽജിയം തലസ്ഥാനമായ ബ്രസൽസിലാണ് ലോകകപ്പ് യോഗ്യതാ മത്സരം നടന്നത് . 1998നു ശേഷം ആദ്യമായാണ് മൊറോക്ക ലോകകപ്പിന് യോഗ്യത നേടുന്നത് . നബിൽ ദിററും മെദി ബെനാട്ട്യമാണ് മോറോക്കയുടെ ഗോളുകൾ നേടിയത് . ഗ്രൂപ്പ് സിയിൽ നിന്ന് ചാമ്പ്യൻമാരായാണ് മൊറോക്ക യൂറോപ്യൻ മേഖലയിൽ നിന്ന് യോഗ്യത നേടിയത് .


പെൺകുഞ്ഞ് പിറന്നതിൻറെ സന്തോഷം അറിയിച്ച് നടൻ ദിലീപ് . വിജയദശമി ദിനത്തിൽ എൻറെ കുടുംബത്തിൽ മീനാക്ഷിക്ക് ഒരു കുഞ്ഞനുജത്തികൂടി എത്തിയിരിക്കുന്നു . അമ്മയും കുഞ്ഞും സുഖമായിരിക്കുന്നുവെന്ന് ഫേസ്ബുക്കിലൂടെയാണ് താരം അറിയിച്ചത് . ഒപ്പം നിങ്ങളുടെ പ്രാർഥനയും സ്നേഹവും എന്നുമുണ്ടാകണമെന്നും അമ്മയും കുഞ്ഞും സുഖമായിരിക്കുന്നുവെന്നും ദിലീപ് കുറിച്ചു . കൊച്ചിയിലെ സ്വകാര്യ ആശുപത്രിയിലാണ് കാവ്യ കുഞ്ഞിന് ജന്മം നൽകിയത് . 2016 നവംബർ 25നായിരുന്നു ദിലീപും കാവ്യയുമായുള്ള വിവാഹം . കൊച്ചിയിലെ ഹോട്ടലിൽ നടന്ന വിവാഹത്തിൽ സിനിമാമേഖലയിൽ നിന്നുൾപ്പെടെയുള്ള ക്ഷണിക്കപ്പെട്ടവർ പങ്കെടുത്തു . പലതവണ ദിലീപ് - കാവ്യ വിവാഹത്തെക്കുറിച്ച് ഊഹാപോഹങ്ങൾ പരന്നിരുന്നെങ്കിലും യഥാർഥ വിവാഹവാർത്ത അന്ന് രാവിലെ മാത്രമാണ് പുറത്തറിഞ്ഞത് . ദിലീപ് തന്റെ ഫേസ്ബുക്ക് പേജിലൂടെയാണ് ഇക്കാര്യം അന്നറിയിച്ചത് .


മോട്ടോ ഇ3 പവർ ഇന്ത്യയിൽ ഇറങ്ങി , കഴിഞ്ഞ ദിവസം മുതൽ ഫ്ലിപ്പ്കാർട്ട് വഴി ഫോൺ വിതരണം തുടങ്ങി , 7,999 രൂപയാണ് ഫോണിൻറെ വില . മോട്ടേ ഇ ത്രീയെ അപേക്ഷിച്ച് കൂടിയ ബാറ്ററി ശേഷിയാണ് ഇ3 പവറിൻറെ പ്രത്യേകത . 3500 എംഎഎച്ചാണ് ഈ ഫോണിൻറെ ബാറ്ററി ശേഷി . 2ജിബിയാണ് പവറിൻറെ റാം ശേഷി . 16 ജിബിയാണ് ഇൻറേണൽ മെമ്മറി ശേഷി . 32 ജിബിവരെ മെമ്മറി വർദ്ധിപ്പിക്കാം . 5 - ഇഞ്ച് എച്ച്ഡി സ്ക്രീൻ ആണ് പവറിനുള്ളത് . 720x1280 പിക്സലാണ് സ്ക്രീൻ റെസല്യൂഷൻ . 64 - ബിറ്റ് വൺ ജിഗാഹെർട്സ് ക്വാഡ്–കോർ മീഡിയടെക് പ്രൊസസ്സറാണ് ഫോണിൻറെ ശേഷി നിർണ്ണയിക്കുന്നത് , എൽഇഡി ഫ്ലാഷോടു കൂടിയ 8 - മെഗാപിക്സൽ പിൻക്യാമറയും , 5 മെഗാപിക്സൽ സെൽഫി ക്യാമറ പവറിലുണ്ട് .


സംസ്ഥാന നിയമസഭാ തിരഞ്ഞെടുപ്പ് ഫലങ്ങൾ ബിജെപിക്ക് അനുകൂലമായത് ഓഹരി വിപണിയിൽ അനുകൂലമായി പ്രതിഫലിച്ചു . സെൻസെക്സ് 487 പോയിന്റിലധികം വർധിച്ച് 21444ലും നിഫ്റ്റി 155 പോയിന്റ് കൂടി 6415ലും തൊട്ടതോടെ നിക്ഷേപകർ ആഹ്ലാദത്തിലാണ് . റെക്കോഡ് ഉയരത്തിലാണ് സെൻസെക്സും നിഫ്റ്റിയും വ്യാപാരം നടത്തികൊണ്ടിരിക്കുന്നത് . ബാങ്കിങ് ഓഹരികളിലാണ് കാര്യമായ മുന്നേറ്റമുണ്ടായത് . ഒറിയന്റൽ ബാങ്ക് 6.12 ശതമാനം നേട്ടമുണ്ടാക്കി . ഐസിഐസിഐ ബാങ്ക് , കനറാ ബാങ്ക് , ഇന്ത്യൻ ബാങ്ക് എന്നീ സ്ഥാപനങ്ങളും ഏറ്റവും കൂടുതൽ നേട്ടമുണ്ടാക്കിയ കമ്പനികളുടെ ലിസ്റ്റിൽ ഇടം പിടിച്ചു . ഭാരതി ഇൻഫ്രാടെല്ലാണ് നേട്ടമുണ്ടാക്കിയ മറ്റൊരു കമ്പനി . അടുത്ത വർഷം നടക്കുന്ന പൊതുതിരഞ്ഞെടുപ്പിലൂടെ നരേന്ദ്ര മോഡി അധികാരത്തിലെത്തുമെന്ന പ്രതീക്ഷയാണ് ഓഹരി വിപണിയെ ഉത്തേജിപ്പിക്കുന്നത് . ബിജെപി നേട്ടമുണ്ടാക്കുമെന്ന എക്സിറ്റ് പോൾ ഫലം വന്ന സമയത്തും വിപണിയിൽ വൻ കുതിപ്പുണ്ടായിരുന്നു . നിർമാണ മേഖലയിലുള്ള കമ്പനികളും കാര്യമായ നേട്ടമുണ്ടാക്കുന്നുണ്ട് . മധ്യപ്രദേശ് , രാജസ്ഥാൻ , ഛത്തീസ്ഗഡ് സംസ്ഥാനങ്ങളിൽ ബിജെപി ഭരണം പിടിച്ചെടുത്തത് സാമ്പത്തിക മേഖലയിൽ സ്വാധീനം ചെലുത്തുമെന്ന കാര്യത്തിൽ സംശയമില്ല . ബിജെപിയുമായി അടുത്ത ബന്ധം പുലർത്തുന്ന കോർപ്പറേറ്റ് കമ്പനികളുടെ ഓഹരി വിലയിലാണ് ഏറെ മുന്നേറ്റമുണ്ടായിട്ടുള്ളത് .


പ്രവാസി ചിട്ടി ലേലം തുടങ്ങി ഒരു മാസം തികയും മുൻപേ പിരിവായി കിട്ടിയത് 4.13 കോടി രൂപ . ഇതുവരെയുളള കണക്കുകൾ പ്രകാരം പ്രവാസി ചിട്ടിയിൽ ചേർന്നവരുടെ എണ്ണം 2151 ആയി ഉയർന്നു . ചിട്ടികളിൽ ചേരാനായി നിലവിൽ ഓൺലൈൻ രജിസ്റ്റർ ചെയ്തവരുടെ എണ്ണം 18164 ആണ് . ഭൂരിപക്ഷം പേരും 40 മാസം വട്ടമെത്തുന്ന 10 ലക്ഷം രൂപയുടെ ചിട്ടിയിലാണ് ചേർന്നിരിക്കുന്നത് . കെഎസ്എഫ്ഇക്ക് 69 ചിട്ടികളാണുളളത് . ഇതിൽ 18 എണ്ണത്തിൽ ആളുകളെ ചേർത്തുകൊണ്ടിരിക്കുകയാണ് . ആദ്യമാസം തന്നെ 4.13 കോടി രൂപ ലഭിച്ചത് വച്ച് കണക്കാക്കിയാൽ മൂന്ന് വർഷം കൊണ്ട് ( 36 മാസം ) ഏകദേശം 150 കോടിയോളം രൂപ ലഭിക്കാൻ സാധ്യതയുണ്ട് . ഇതിൻറെ ചിറ്റാളൻ കമ്മീഷനായി അഞ്ച് ശതമാനം കെഎസ്എഫ്ഇക്ക് വരുമാനമായി ലഭിക്കും .


അമ്മയിലെ ഭിന്നിപ്പിനും നടിമാർക്ക് എതിരായ നീക്കങ്ങൾക്കും പിന്നിൽ ദിലീപിന്റെ നേതൃത്വത്തിൽ ഉള്ള നാലു പേരാണെന്ന് ലിബർട്ടി ബഷീർ . മുകേഷ് , സിദ്ധീഖ് , ഗണേഷ് കുമാർ എന്നിവരാണ് ഇവരെന്നും ലിബർട്ടി ബഷീർ ഏഷ്യാനെറ്റ് ന്യൂസിനോട് പറഞ്ഞു . സമ്മർദം താങ്ങാൻ ആവാത്തതിനാൽ മോഹൻലാൽ മൌനം പാലിക്കുകയാണ് . മീടൂ വെളിപ്പെടുത്തലുകൾ പത്ത് ശതമാനം പോലും പുറത്തു വന്നിട്ടില്ല . വന്നാൽ പലരുടെയും മുഖംമൂടി കീറും . നടിമാർക്ക് രാത്രി സെറ്റിൽ കഴിയാനാവാത്ത സാഹചര്യമാണുള്ളത് . അമ്മ പിളരാൻ പാടില്ലെന്നും ലിബർട്ടി ബഷീർ വ്യക്തമാക്കി . ഡെബ്ള്യൂ . സി . സി അംഗങ്ങൾ ഉന്നയിച്ച ആരോപണങ്ങൾക്ക് മറുപടി നൽകിയതിനെ തുടർന്ന് അമ്മയുടെ ട്രഷറർ ജഗദീഷും സെക്രട്ടറി സിദ്ദിഖും തമ്മിൽ ഭിന്നതയുണ്ടായിരുന്നു . ഇത് പരിഹരിക്കുന്നതിന് ചർച്ചയിൽ ശ്രമങ്ങളുണ്ടാകുമെന്നാണ് സൂചന . കോഴിക്കോട് ഷൂട്ടിംഗിലായതിനാൽ നടൻ സിദ്ദിഖ് യോഗത്തിന് എത്തുമോ എന്ന കാര്യത്തിൽ സ്ഥിരീകരണമായിട്ടില്ല . എന്നാൽ യോഗത്തിൽ പങ്കെടുക്കാൻ പരമാവധി ശ്രമിക്കണമെന്നാണ് അമ്മ നിർദ്ദേശിച്ചിരിക്കുന്നത് . യോഗത്തിന് എത്തുമെന്നും നിലപാട് വ്യക്തമാക്കുമെന്നും ജഗദീഷ് അറിയിച്ചിട്ടുണ്ട് . ഇതോടൊപ്പം ഡെബ്ള്യൂ . സി . സി ഉന്നയിച്ച ആരോപണങ്ങളും യോഗം ചർച്ച ചെയ്യും . മലയാള സിനിമയിൽ ആഭ്യന്തര പരാതി സെൽ രൂപീകരിക്കണമെന്നാവശ്യപ്പെട്ട് ഡെബ്ള്യൂ . സി . സി സമർപ്പിച്ച ഹർജിയിൽ ഹൈക്കോടതി അമ്മയ്ക്ക് നോട്ടീസ് അയച്ചിരുന്നു . കേസ് അടുത്തയാഴ്ച പരിഗണിക്കാനിരിക്കെ ഇക്കാര്യങ്ങളും യോഗത്തിൽ ചർച്ചയാകും . നടി ദിവ്യ ഗോപിനാഥ് നടൻ അലൻസിയറിനെതിരെ ഉന്നയിച്ച മീ റ്റൂ ആരോപണവും ചർച്ച ചെയ്തേക്കും . അതേസമയം താരസംഘടനയായ അമ്മയുടെ ഭാരവാഹികളുടെ യോഗം ഇന്ന് കൊച്ചിയിൽ നടക്കും . ഡെബ്ള്യൂ . സി . സിയുമായുള്ള നിലപാടിനെ ചൊല്ലി സിദ്ദിഖും ജഗദീഷും തമ്മിൽ കടുത്ത വാക്പോര് നടന്ന പശ്ചാത്തലത്തിലാണ് യോഗം വിളിച്ചിരിക്കുന്നത് . അമ്മ - ഡെബ്ള്യൂ . സി . സി തർക്കങ്ങൾ തുടരുന്ന സാഹചര്യത്തിലാണ് സംഘടനയുടെ ഭാരവാഹികൾ കൊച്ചിയിൽ യോഗം ചേരുന്നത് . അടിയന്തരസാഹചര്യത്തിൽ വിളിച്ചു ചേർത്തതിനാൽ മുഴുവൻ എക്സിക്യൂട്ടീവ് അംഗങ്ങളും യോഗത്തിന് എത്തിയേക്കില്ല .


സാ ൻ ഫ്രാ ൻ സി സ്കോഃ ഗൂ ഗി ൾ ക്ലൌ ഡ് ചീ ഫ് എ ക്സി ക്യൂ ട്ടീ വ് ഓ ഫീ സ ർ ( സി ഇ ഒ ) ആ യി മ ല യാ ളി തോ മ സ് കു ര്യ ൻ നി യ മി ത നാ യി . 26 - ന് അ ദ്ദേ ഹം ഗൂ ഗി ളി ൻറെ മാ തൃ കമ്പനിയായ ആ ൽ ഫ ബെ റ്റ് ഇ ൻ കോ ർ പ റേ റ്റ ഡി ൽ ചേ രും . ഡ യ ൽ ഗ്രീ ൻ ഒ ഴി യു ന്ന പ ദ വി യി ലേ ക്കാ ണ് ഇ ദ്ദേ ഹം എ ത്തു ന്ന ത് . നേ ര ത്തേ ഒ റാ ക്കി ൾ കോ ർ പ റേ ഷ നി ൽ മു തി ർ ന്ന എ ക്സി ക്യൂ ട്ടീ വാ യി രു ന്നു ഇ ദ്ദേ ഹം . ജ നു വ രി അ വ സാ ന മാ ണ് പു തി യ പ ദ വി ഏ റ്റെ ടു ക്കു ക . ആ മ സോ ൺ , മൈ ക്രോ സോ ഫ്റ്റ് എ ന്നി വ യോ ടു ള്ള മ ത്സ ര ത്തി ൽ ഗൂ ഗി ൾ ക്ലൌ ഡ് പി ന്നി ൽ പോ യ സാ ഹ ച ര്യ ത്തി ലാ ണു ഗ്രീ നി നെ മാ റ്റു ന്ന ത് . ഗി റ്റ്ഹ ബ് , റെ ഡ്ഹാ റ്റ് തു ട ങ്ങി യ വ വാ ങ്ങി ബി സി ന സ് വി ജ യി പ്പി ക്കാ നു ള്ള അ വ സ രം ഗ്രീ ൻ പാ ഴാ ക്കി യെ ന്ന് ആ ക്ഷേ പ മു ണ്ട് . ഗി റ്റ്ഹ ബി നെ മൈ ക്രോ സോ ഫ്റ്റ് 750 കോ ടി ഡോ ള റി നും റെ ഡ്ഹാ റ്റി നെ ഐ ബി എം 3300 കോ ടി ഡോ ള റി നും വാ ങ്ങി . ലോ ക ത്തി ലെ ര ണ്ടാ മ ത്തെ വ ലി യ സോ ഫ്റ്റ് വെയർ ക മ്പനി യാ യ ഒ റാ ക്കി ളി ൽ ക്ലൌ ഡ് വി ക സ ന ത്തി ൻറെ ത ല വ നാ യി രു ന്നു തോ മ സ് കു ര്യ ൻ . കോ ട്ട യം പാ ന്പാ ടി സ്വ ദേ ശി യാ യ ഇ ദ്ദേ ഹ വും സ ഹോ ദ ര ൻ ജോ ർ ജ് കു ര്യ നും 1986 - ൽ പ്രി ൻ സ്ട ണി ൽ വി ദ്യാ ർ ഥി ക ളാ യാ ണ് അ മേ രി ക്ക യി ലെ ത്തി യ ത് . ഐ ഐ ടി മ ദ്രാ സ് , പ്രി ൻ സ്ട ൺ , സ്റ്റാ ൻ ഫ ഡ് എ ന്നി വി ട ങ്ങ ളി ലാ യി രു ന്നു വി ദ്യാ ഭ്യാ സം .


ഇക്കാര്യം ട്വിറ്റർ വഴി മോട്ടറോള ഔദ്യോഗികമായി സ്ഥിരീകരിച്ചിട്ടുണ്ട് . 5 . 5 ഇഞ്ച് ഡിസ്പ്ലേയും 16 ജിബി ഇന്റേണൽ സ്റ്റോറേജ് , 13 - 16 മെഗാപിക്സൽ ക്യാമറ എന്നീ സവിശേഷതകളുണ്ടെന്ന് കരുതപ്പെടുന്ന പുതിയ മോട്ടോ ഫോണുകൾ മിക്കവാറും മെയ് 17ന് അവതരിപ്പിക്കുമെന്നാണ് സൂചന . എന്നാൽ ഇക്കാര്യത്തിൽ കമ്പനി സ്ഥിരീകരണം നൽകിയിട്ടില്ല . അതേസമയം മുൻ മോഡലുകളിൽനിന്ന് വ്യത്യസ്തമായി ആമസോൺ വഴിയായിരിക്കും പുതിയ മോട്ടോ ഫോണുകൾ വിൽക്കുക . മോട്ടോയുടെ നിലവിലുള്ള മോഡലുകൾ പ്രധാനമായും ഫ്ലിപ്പ് കാർട്ട് വഴിയായിരുന്നു വിറ്റഴിച്ചിരുന്നത് . എന്നാൽ 2015 ഫെബ്രുവരി മുതൽ മോട്ടോ ഫോണുകൾ സ്നാപ്ഡീൽ , ആമസോൺ എന്നിവ വഴിയും വ്യാപകമായി ലഭ്യമായിരുന്നു . നിലവിൽ ചൈനീസ് വമ്പൻമാരായ ലെനോവൊയുടെ ഉടമസ്ഥതയിലാണ് മോട്ടറോള . 2014 ഫെബ്രുവരിയിൽ മോട്ടോ മോഡലുകൾ രംഗത്തിറക്കിയതോടെയാണ് ഇന്ത്യൻ സ്മാർട്ട് ഫോൺ വിപണിയിൽ മോട്ടറോള വലിയ സാന്നിദ്ധ്യമായി മാറിയത് .


ഇന്ത്യയിൽ ഇത്തവണ പെയ്യുന്ന മൺസൂണിൻറെ സ്വഭാവം മാറിയെന്ന് കാലാവസ്ഥാ നിരീക്ഷണ കേന്ദ്രം . സാധാരണയിലും വളരെ സമയമെടുത്തുമാത്രമെ ഇന്ത്യയുടെ മധ്യഭാഗത്ത് ഇത്തവണ കാലവർഷമെത്തുവെന്നും കലാവസ്ഥ നിരീക്ഷണകേന്ദ്രം നൽകുന്ന റിപ്പോർട്ട് . സാധാരണ ഗതിയിൽ ദക്ഷിണേന്ത്യയിൽ നിന്ന് മധ്യ ഇന്ത്യയിലേക്കും അവിടെ നിന്ന് ക്രമേണ ഉത്തരേന്ത്യയിലേക്കും കാലവർഷം കടക്കുകയാണ് പതിവ് . എന്നാൽ ഇത്തവണത്തെ കാലവർഷം ആ പതിവ് തെറ്റിക്കുമെന്നാണ് പ്രവചനം . അതായത് ഇത്തവണ മധ്യ ഇന്ത്യയിൽ തങ്ങാതെ നേരിട്ട് ഉത്തരേന്ത്യയിൽ കാലവർഷം എത്തും . ഈ പ്രതിഭാസം ഇന്ത്യയുടെ മധ്യഭാഗത്ത് മഴലഭ്യത കുറയ്ക്കുമെന്നാണ് കരുതുന്നത് . ജൂൺ 23 ന് ഉത്തരാഖണ്ഡ് , ഹിമാചൽ പ്രദേശ് , ഹരിയാണ , പഞ്ചാബ് എന്നിവിടങ്ങളിൽ മഴയെത്തുമെന്നാണ് പ്രതീക്ഷിക്കപ്പെടുന്നത് . മധ്യ ഇന്ത്യയിൽ കാലവർഷം കുറയാൻ കാരണം ആന്റി സൈക്ലോൺ പ്രതിഭാസമാണെന്നാണ് ഇന്ത്യൻ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെട്രോളജി ശാസ്ത്രജ്ഞനായിരുന്ന ജെ . ആർ കുൽക്കർണി പറയുന്നത് . കാലവർഷം ആരംഭിച്ച അന്നുമുതൽ തുടങ്ങിയ ഈ പ്രതിഭാസം ഇപ്പോഴും നിലനിൽക്കുന്നുവെന്നും ജെ . ആർ കുൽക്കർണി പറയുന്നു .


' താങ്കളുടെ വാക്കുകൾക്ക് നന്ദി , താങ്കളുടെ സിനമ ഞാൻ കണ്ടു . . . താങ്കളും സൌബിയും പൊളിച്ചടുക്കിയിരിക്കുകയാണ് . . തിരിച്ചെത്തിയ ശേഷം ഒരിക്കൽ കൂടി സിനിമ കാണണമെന്നുണ്ട് . ഒരുപാട് സ്നേഹത്തോടെ എല്ലാവിധ ആശംസകളും നേരുന്നു . ' ഇങ്ങനെയായിരുന്നു ദുൽഖറിൻറെ പ്രതികരണം . അതോടൊപ്പം തന്നെ ഇസ്റ്റാഗ്രമിലും ട്വിറ്ററിലും ദുൽഖർ സാമുവലിനെ ഫോളോ ചെയ്യുകയും ചെയ്തു . ഇതോടെ ആവേശത്തിൻറെ കൊടുമുടിയിലെത്തിയ സാമുവൽ ഫേസ്ബുക്കിൽ ഒരു വീഡിയോ കൂടി പോസ്റ്റ് ചെയ്തു . ദുൽഖറിൻറെ മറുപടി ലഭിച്ചുവെന്നും എനിക്ക് വിശ്വസിക്കാനാകുന്നില്ലെന്നും സാമുവൽ കണ്ണു നിറച്ചുകൊണ്ട് പറഞ്ഞു . തൻറെ ജീവിതത്തിലെ ഏറ്റവും സന്തോഷമുള്ള ദിവസമാണെന്ന് പറഞ്ഞ് തുള്ളിച്ചാടുന്ന സാമുവലിനെയാണ് ആരാധകർ കണ്ടത് . അദ്ദേഹം എന്നെ ഫോളോ ചെയ്തു . . . എനിക്ക് വിശ്വസിക്കാനാകുന്നില്ല . . . എന്നു പറഞ്ഞ് തുള്ളിച്ചാടുന്നതും വീഡിയോയിൽ കാണാം . ഏതായാലും ദുൽഖർ മറുപടി നൽകിയതിൻറെ സന്തോഷത്തിലാണ് മലയാളികളായ സുഡു ആരാധകർ .


വിവാഹത്തിന് മുൻപ് ഒരുമിച്ച് ജിവിച്ച ശേഷം വിവാഹിതരായ സിനിമാതാരങ്ങൾ നേരിടാറുള്ള പതിവ് ചോദ്യമാണ് വിവാഹശേഷമുള്ള മാറ്റമെന്താണെന്നത് . പലപ്പോഴും വിവാഹ വാർത്ത പുറത്ത് വരുമ്പോഴാണ് ഈ ചോദ്യം ഉയരാറുള്ളത് . എന്നാൽ താരങ്ങൾ ഈ ചോദ്യം കണ്ടില്ലെന്ന് നടിക്കുകയാണ് പതിവ് . എന്നാൽ ഈ പതിവ് തെറ്റിച്ച് വീണ്ടും ശ്രദ്ധേയയാവുകയാണ് ബോളിവുഡ് താരം ദീപിക പദുകോൺ . ലിവിങ് റിലേഷൻഷിപ്പിന് ശേഷം വിവാഹം ചെയ്തപ്പോഴുള്ള മാറ്റമെന്താണെന്ന ചോദ്യത്തിന് ബോൾഡായി തന്നെയാണ് ദീപികയുടെ മറുപടി . വിവാഹശേഷം ഞങ്ങളുടെ ബന്ധത്തിൽ ചില മാറ്റങ്ങൾ വന്നിട്ടുണ്ട് . അത് വാക്കുകളിൽ പ്രകടിപ്പിക്കുക സാധ്യമല്ല . പക്ഷേ മാറ്റങ്ങളുണ്ടായിട്ടുണ്ട് . കൂടുതൽ ഉറപ്പും സന്തോഷവും എനിക്കിപ്പോൾ തോന്നുന്നുണ്ട് . നല്ലൊരു അനുഭവമാണിതെന്നും ദീപിക ഒരു അഭിമുഖത്തിൽ വിശദമാക്കി . ഏറെ നാളത്തെ പ്രണയത്തിനശേഷമാണു രൺവീർ സിങ്ങും ദീപിക പദുകോണും വിവാഹിതരായത് . 4 വർഷം മുൻപായിരുന്നു ഇവരുടെ വിവാഹനിശ്ചയം . ഇതിനുശേഷം ഇരുവരും ഒന്നിച്ചായിരുന്നു താമസം . ദീപിക– രൺവീർ വിവാഹ വാർത്ത പുറത്തു വന്ന അവസരത്തിൽ ഇനി വിവാഹത്തിന്റെ ആവശ്യമുണ്ടോ എന്ന ചോദ്യം സമൂഹമാധ്യമങ്ങളിലൂടെ നിരവധി പേർ പരിഹസിച്ചിരുന്നു . അന്ന് ചോദ്യം ഉന്നയിച്ചവർക്കുള്ള മറുപടി കൂടിയാണ് ഇതെന്നാണ് ആരാധകർ വിശദമാക്കുന്നത് .


രാജ്യത്തെ വിമാനങ്ങളിൽ മൊബൈൽ , ഇന്റർനെറ്റ് സൌകര്യങ്ങൾ അനുവദിക്കുന്നത് സംബന്ധിച്ച് തീരുമാനമെടുക്കാൻ ടെലികോം റെഗുലേറ്ററി അതോരിറ്റി അഭിപ്രായങ്ങൾ തേടി . വിമാനങ്ങൾ ഇന്ത്യൻ ആകാശ പരിധിക്ക് ഉള്ളിലായിരിക്കുമ്പോൾ വോയ്സ് , വീഡിയോ , ഡേറ്റാ സൌകര്യങ്ങൾ ലഭ്യമാക്കുന്നതിന് ചട്ടങ്ങളും നിയമങ്ങളും തയ്യാറാക്കാനാണ് വിവിധ രംഗങ്ങളിലുള്ളവരിൽ നിന്ന് അഭിപ്രായം തേടിയിരിക്കുന്നത് . ഒക്ടോബർ 27ന് മുമ്പ് അഭിപ്രായം അറിയിക്കാനാണ് നിർദ്ദേശിച്ചിരിക്കുന്നത് . വിമാനത്തിനുള്ളിൽ ഇന്റർനെറ്റ് സംവിധാനം മാത്രം നൽകിയാൽ മതിയോ അതോ കോൾ , ഇന്റർനെറ്റ് സേവനങ്ങൾ നൽകണോ എന്നിങ്ങനെയുള്ള വിഷയങ്ങളിലാണ് അഭിപ്രായം തേടുന്നത് . വിമാനത്തിനുള്ളിൽ മൊബൈൽ ഫോണുകൾ സ്വിച്ച് ഓഫ് ചെയ്യണമെന്ന നിർദ്ദേശം എല്ലാവർക്കും സുപരിചിതമാണ് . കുറച്ച് വർഷങ്ങൾക്ക് മുൻപ് വരെ വിമാനങ്ങളിൽ മൊബൈൽ , ഇന്റർനെറ്റ് സേവനങ്ങൾ തീരെ അനുവദിച്ചിരുന്നില്ല . വിമാനങ്ങളിലെ സാങ്കേതിക കാര്യങ്ങൾ പരിഗണിച്ചായിരുന്നു ഇത് . എന്നാൽ സാങ്കേതിക വിദ്യ ഏറെ മാറിയതോടെ പുതിയ വിമാനങ്ങളിൽ ഇത്തരം ഉപകരണങ്ങൾ ഉപയോഗിക്കുന്നതിന് പ്രയാസമില്ല . ഇതിന് അനുവാദം നൽകാനുള്ള വിവിധ വിഷയങ്ങൾ പരിശോധിക്കാണ് കഴിഞ്ഞ മാസം ടെലികോം മന്ത്രാലയം ട്രായ്ക്ക് നിർദ്ദേശം നൽകുകയായിരുന്നു . സിവിൽ വ്യോമയാന മന്ത്രാലയമാണ് ആദ്യം ഇക്കാര്യം പരിഗണിച്ചത് . വിമാനങ്ങൾക്കുള്ളിൽ ഫോൺ , ഇന്റർനെറ്റ് ഉപയോഗം അനുവദിക്കാൻ നിലവിലെ നിയമങ്ങളും ഭേദഗതി ചെയ്യേണ്ടിവരും . ഇന്ത്യൻ വ്യോമാതിർത്തിയിൽ ഇന്ത്യൻ ഉപഗ്രഹങ്ങൾ ഉപയോഗിച്ച് തന്നെ വാർത്താവിനിമയ സംവിധാനങ്ങൾ പ്രവർത്തിപ്പിക്കണമെന്നതടക്കം ചട്ടങ്ങൾ രൂപീകരിക്കുന്നതിന് വിശദമായ ആലോചനകളും നടത്തേണ്ടതുണ്ട് . വിദേശ എയർലൈനുകൾക്ക് ഇന്ത്യൻ ഉപഗ്രഹ സംവിധാനങ്ങൾ ഉപയോഗിക്കുന്നതിന് നിയന്ത്രണങ്ങളുണ്ടാകുമ്പോൾ ഇത് എങ്ങനെ പ്രായോഗികമാക്കും എന്നതും പരിശോധിക്കപ്പെടും . 2022ഓടെ 14,000ൽ അധികം വിമാനങ്ങളിലും മൊബൈൽ , ഇന്റർനെറ്റ് സേവനങ്ങൾ ലഭ്യമാവും . ഇതിൽ തന്നെ 5000ത്തോളം വിമാനങ്ങളിൽ സെല്ലുലാർ കണക്ടിവിറ്റിയും വൈഫൈ സംവിധാനവും ഉണ്ടാകുമെന്നും കണക്കുകൾ പറയുന്നു .


യഥാർത്ഥത്തിൽ നമ്മുടെ രാജ്യത്ത് വലിയൊരു തരത്തിലുള്ള തൊഴിലായ്മ ഉണ്ടോ ? സാമ്പത്തിക വിദഗ്ദരും പ്രതിപക്ഷ പാർട്ടികളും വാദിക്കുന്ന തരത്തിൽ ഒരു വലിയ രീതിയിലുള്ള തൊഴിലില്ലായ്മ ഇല്ലെങ്കിലും ഇന്ത്യയിൽ തൊഴിലില്ലായ്മ ഒരു പ്രശ്നം തന്നെയാണ് . എന്നിരുന്നാലും വലിയൊരു തൊഴിൽ പ്രതിസന്ധിയൊന്നും ഇന്ത്യയിൽ നിലനിൽക്കുന്നില്ല താനും . ഇക്ണോമിക് ടൈംസ് നടത്തിയ ബജറ്റ് സർവേയും സാധൂകരിക്കുന്നത് ഇത് തന്നെയാണ് . അതായത് രാജ്യത്ത് തൊഴിലവസരങ്ങൾ കുറവാണെങ്കിലും അത് വലിയൊരു തരത്തിലുള്ള തൊഴിലില്ലായ്മ പ്രതിസന്ധിയൊന്നും സൃഷ്ടിക്കുന്നില്ല . സർവേയിൽ രാജ്യത്തെ തൊഴിൽ സാഹചര്യത്തെ കുറിച്ച് നിങ്ങൾ എന്ത് ചിന്തിക്കുന്നു എന്ന ചോദ്യത്തിന് 11 ശതമാനം ആളുകളും തൊഴിലില്ലായ്മ ഇല്ല എന്ന് അഭിപ്രായപ്പെട്ടു . എന്നാൽ 50 ശതമാനം ആളുകൾ പറയുന്നത് വലിയൊരു പ്രതിസന്ധി നിലവിലില്ലെങ്കിലും ഇന്ത്യയിൽ തൊഴിൽ ലഭിക്കാൻ ബുദ്ധിമുട്ടാണെന്നാണ് . അതേ സമയം വലിയൊരു തൊഴിലില്ലായ്മ പ്രതിസന്ധി രാജ്യത്ത് നിലനിൽക്കുന്നുണ്ടെന്ന് 35 ശതമാനമാളുകൾ അഭിപ്രായപ്പെട്ടു . ഇക്ണോമിക് ടൈംസ് 10,506 പേരിൽ നടത്തിയ ഓൺലൈൻ സർവേയിലാണ് ഇക്കാര്യം വ്യക്തമായത് . തൊഴിൽ പ്രതിസന്ധി കുറയ്ക്കാനായി സാമ്പത്തിക പരിഷ്കരണങ്ങൾ ആവശ്യമാണെന്നും ബിസിനസ് മേഖലയിലെ മാന്ദ്യം കുറയ്ക്കേണമെന്നും സർവേയിൽ പറയുന്നു . അതായത് പുതിയ സർക്കാരിൽ നിങ്ങളുടെ പ്രധാന പ്രതീക്ഷയെന്ത് എന്ന ചോദ്യത്തിന് 47 ശതമാനമാളുകൾ സാമ്പത്തിക പരിഷ്കരണങ്ങൾ ആവശ്യപ്പെടുന്നു . 35 ശതമാനം പേർ കൂടുതൽ തൊഴിലവസരങ്ങൾ സൃഷ്ടിക്കപ്പെടണമെന്നും ആവശ്യപ്പെട്ടു . അതേ സമയം 16 ശതമാനമാളുകൾ ബിസിനസ്സുകാർക്കും ചെറുകിട വ്യവസായ സംരഭകർക്കുമായി ഇൻസെന്റീവുകൾ നൽകണമെന്ന് ആവശ്യപ്പെട്ടു . 2 ശതമാനമാളുകൾ മാത്രമേ കാർഷിക വായ്പകൾ എഴുതിതള്ളാൻ ആവശ്യപ്പെട്ടുള്ളു . സർവേ പ്രകാരം തൊഴിലില്ലായ്മയേക്കാൾ വലിയ പ്രശ്നമായി ബിസിനസ്സ് മേഖലയിലെ മാന്ദ്യമാണ് ഇന്ത്യൻ സാമ്പത്തിക രംഗത്തെ പ്രധാന പ്രശ്നമായി ചൂണ്ടിക്കാണിക്കുന്നത് . 31 ശതമാനം ബിസിനസ്സ് മാന്ദ്യം വലിയൊരു പ്രശ്നമാണെന്ന് അഭിപ്രായപ്പെട്ടപ്പോൾ 23 ശതമാനം ആളുകൾക്കേ തൊഴിലില്ലായ്മ വലിയൊരു പ്രതിസന്ധിയാകുന്നുള്ളു . തൊഴിലില്ലായ്മയെ കുറിച്ച് കഴിഞ്ഞ വർഷം നടന്ന സംവാദത്തിൽ രാജ്യത്ത് ഓരോ വർഷവും 15 മില്യൺ തൊഴിലവസരങ്ങളുണ്ടാകുന്നുണ്ടെന്ന് റിപ്പോർട്ട് പുറത്ത് വിട്ടിരുന്നു . ഐഐഎം ബാംഗ്ലൂരിലെ പ്രൊഫ . പുലക് ഘോഷ് , എസ്ബിഐയുടെ പ്രധാന സാമ്പത്തിക ഉപദേഷ്ടാവായ ഡോ . സൌമ്യ കന്തി ഘോഷ് എന്നിവരുടെതായിരുന്നു ഈ റിപ്പോർട്ട് . രാജ്യത്തെ തൊഴിൽ പ്രതിസന്ധിയെ കുറിച്ച് നരേന്ദ്ര മോദി സർക്കാർ വൻ വിമർശനങ്ങൾക്ക് വിധേയമാകുമ്പോഴായിരുന്നു ഈ റിപ്പോർട്ട് പുറത്ത് വന്നത് .


ചരക്ക് സേവന നികുതിയുടെ ഭാഹമായി ലോട്ടറിക്ക് ഇരട്ട നികുതി ഏർപ്പെടുത്തിയത് സ്റ്റേ ചെയ്യാൻ സിക്കിം ഹൈക്കോടതി വിസമ്മതിച്ചു . സ്വകാര്യ ലോട്ടറി കമ്പനികളാണ് ഇത്തരമൊരു ആവശ്യവുമായി കോടതിയെ സമീപിച്ചത് . എന്നാൽ കമ്പനികളുടെ കമ്പനികളുടെ സ്റ്റേ ആവശ്യം ഇപ്പോൾ പരിഗണിക്കാൻ കഴിയില്ലെന്ന് ഹൈക്കോടതി അറിയിച്ചു . ജി . എസ് . ടിയിൽ 12 ശതമാനം , 18 ശതമാനം എന്നങ്ങനെ രണ്ട് തരം നികുതികളാണ് ലോട്ടറിക്ക് ഏർപ്പെടുത്തിയിരിക്കുന്നത് . ഇതിനെതിരെ ഫ്യുചർ സൊല്യൂഷൻസ് എന്ന കമ്പനി നൽകിയ ഹർജിയിൽ ഒക്ടോബർ 11ന് സിക്കിം ഹൈക്കോടതി അന്തിമ വാദം കേൾക്കും . ഹർജിയിൽ നിലപാട് അറിയിക്കാൻ കേന്ദ്ര സർക്കാർ സാവകാശം തേടിയിട്ടുണ്ട് . സംസ്ഥാന ലോട്ടറികൾക്കും സ്വകാര്യ ലോട്ടറികൾക്കും വ്യത്യസ്ഥ നികുതി ഏർപ്പെടുത്തിയത് വിവേചനപരമെന്ന വാദം അംഗീകരിക്കാൻ കഴിയില്ലെന്ന് കേരളം വാദിച്ചു . അന്യസംസ്ഥാന ലോട്ടറികൾക്ക് കേരളത്തിലുള്ള നിരോധനം ഇപ്പോഴും നിലനിൽക്കുന്നതായും കേരളം വാദിച്ചു .


അച്ഛന്റെ സംവിധാനത്തിൽ മകൾ നായികയാകുന്ന ചിത്രം ' പന്തിലെ ' പുതിയ ഗാനം ലോകകപ്പിനിടെ ശ്രദ്ധേയമാകുന്നു . ഈ ദുനിയാവ് ഇന്നൊരു പന്തായി എന്ന് തുടങ്ങുന്ന ഗാനം ജാസി ഗിഫ്റ്റും ഇഷാൻ ദേവും ചേർന്നാണ് ആലപിച്ചിരിക്കുന്നത് . ഷംസുദ്ദീൻ കുട്ടോത്താണ് ഗാന രചന നിർവഹിച്ചിരിക്കുന്നത് . ഇഷാൻ ദേവ് സംഗീതം പകർന്നിരിക്കുന്നു . കൊച്ചൌവ്വ പൌല എന്ന ചിത്രത്തിലൂടെ മികച്ച ബാലതാരത്തിനുള്ള സംസ്ഥാന അവാർഡ് നേടിയ അബേനി ആദിയാണ് ചിത്രത്തിലെ പ്രധാന കഥാപാത്രമായെത്തുന്നത് . അപ്പോജി ഫിലീംസിന്റെ ബാനറിൽ , ഷാജി ചങ്ങരംകുളം നിർമ്മിക്കുന്ന ചിത്രത്തിന്റെ രചനയും സംവിധാനവും ആദിയാണ് . കാൽപന്ത് കളിയെ സ്നേഹിക്കുന്ന പെൺകുട്ടിയുടെ കഥയാണ് പന്ത് . വിനീത് , അജു വർഗ്ഗീസ് , നെടുമുടി വേണു , ഇന്ദ്രൻസ് , സുധീർ കരമന , ഇർഷാദ് , സുധീഷ് , ശ്രീകുമാർ , ജയകൃഷ്ണൻ , കിരൺ , പ്രസാദ് കണ്ണൻ , മുന്ന അഞ്ജലി , സ്നേഹ , നിലമ്പൂർ ഐഷാ , ബീഗം റാബിയ , രമാദേവി , തുഷാര , മരിയാ പ്രിൻസ് എന്നിവരാണ് പ്രധാന വേഷത്തിലെത്തുന്നത് . ക്യാമറ അശ്വഘോഷൻ . എഡിറ്റർ അതുൽ വിജയ് . കോസ്റ്റ്യൂം അബ്ബാസ് . വാഴൂർ ജോസ് ആണ് പിആർഒ .


അയർലൻഡ് - ഇംഗ്ലണ്ട് പര്യടനങ്ങൾക്ക് മുൻപ് ഫിറ്റ്നസ് വീണ്ടെടുക്കാനുള്ള ശ്രമത്തിലാണ് ഇന്ത്യൻ നായകൻ വിരാട് കോലി . ഐപിഎല്ലിനിടെ കഴുത്തിന് പരിക്കേറ്റ കോലി കൌണ്ടി ക്രിക്കറ്റിൽ സറേക്കായുള്ള മത്സരങ്ങളിൽ നിന്ന് പിൻമാറിയിരുന്നു . ഫിറ്റ്നസ് വീണ്ടെുക്കാൻ കടുത്ത ശ്രമത്തിലാണെന്ന് അടുത്തിടെ വെളിപ്പെടുത്തിയ കോലിയിപ്പോൾ ഒരു ഇടവേളയ്ക്ക് ശേഷം ജിമ്മിൽ പരിശീലനം ആരംഭിച്ചുകഴിഞ്ഞു . എന്നാൽ , കോലിക്കൊപ്പം ഭാര്യയും ബോളിവുഡ് താരവുമായ അനുഷ്ക ശർമ്മയും ജിമ്മിൽ പരിശീലനത്തിലാണ് . ഇതാദ്യമായാണ് ഇരുവരും ഒന്നിച്ച് പരിശീലനം നടത്തുന്ന ദൃശ്യങ്ങൾ പുറത്തുവരുന്നത് . കോലി തന്നെയാണ് ഇൻസ്റ്റാഗ്രാമിലൂടെ വീഡിയോ പുറത്തുവിട്ടത് . അയർലൻഡ് - ഇംഗ്ലണ്ട് പര്യടനത്തിന് മുൻപ് ജൂൺ 15നാരംഭിക്കുന്ന ബിസിസിഐ മെഡിക്കൽ സംഘത്തിൻറെ മേൽനോട്ടത്തിലുള്ള ഫിറ്റ്നസ് ടെസ്റ്റിൽ കോലിക്ക് വിജയിക്കേണ്ടതുണ്ട് . അഫ്ഗാനെതിരെ ജൂൺ 14ന് ആരംഭിക്കുന്ന ചരിത്ര ടെസ്റ്റിൽ നിന്ന് പരിക്കുമൂലം കോലി പുറത്തായിരുന്നു . അഫ്ഗാനെതിരായ ടെസ്റ്റിന് ശേഷം ജൂൺ അവസാനം അയർലൻഡിനെതിരെ രണ്ട് ടി20 മത്സരങ്ങളാണ് ഇന്ത്യയ്ക്കുള്ളത് . നിലവിലെ സാഹചര്യത്തിൽ യോയോ ടെസ്റ്റിന് ശേഷം മാത്രമേ കോലിക്ക് കളിക്കാനാകുമോ എന്ന് വ്യക്തമാകൂ . അയർലൻഡ് പര്യടനത്തിന് ശേഷം ജൂലൈ മൂന്ന് മുതലാണ് ഇന്ത്യയുടെ ഇംഗ്ലണ്ട് പര്യടനം .


സ്വർണവിലയിൽ ഇന്ന് വൻ വർദ്ധനവ് രേഖപ്പെടുത്തി . 200 രൂപയാണ് ഇന്ന് പവന് കൂടിയത് . ഗ്രാമിന് 25 രൂപയും . ഒരു പവൻ സ്വർണത്തിന് 22,720 രൂപയാണ് ഇന്നത്തെ വില . 2 , 840 രൂപയാണ് ഒരു ഗ്രാം സ്വർണത്തിന്റെ നിരക്ക് . കഴിഞ്ഞ 6 ദിവസം വില കുറഞ്ഞുനിന്ന ശേഷമാണ് ഇന്ന് സ്വർണവിലയിൽ വൻ വർദ്ധനയുണ്ടായത് . ഇന്നലെ ഗ്രാമിന് 2,815 രൂപയായിരുന്നു നിരക്ക് . 31 ഗ്രാം ട്രോയ് ഔൺസ് സ്വർണത്തിന് 1,225 ഡോളറാണ് ഇന്നത്തെ നിരക്ക് .


അടുത്തിടെ വിവാദചുഴിയിൽ പെട്ട് ഉലയുകയാണ് ലോകത്തിലെ ഏറ്റവും വലിയ സോഷ്യൽ മീഡിയ നെറ്റ്വർക്കായ ഫേസ്ബുക്ക് . പ്രൈവസി വിവാദവും , ഫേക്ക് ന്യൂസ് വിവാദവും സാമന്യം പരിക്കില്ലാതെ കഴിയുമ്പോഴാണ് ഫേസ്ബുക്കിന് വെല്ലുവിളിയായി പുതിയ വിവരം . ഏറ്റവും കൂടുതൽ ഫേസ്ബുക്ക് ഉപയോക്താക്കൾ ഉള്ള യുഎസ്എയിലാണ് ഫേസ്ബുക്കിന് തിരിച്ചടി കിട്ടിയത് . യുവാക്കൾക്കിടയിൽ ഫേസ്ബുക്കിനോടുള്ള താൽപ്പര്യം കുറഞ്ഞ് വരുകയാണെന്നാണ് പ്യൂ സർവേ റിപ്പോർട്ട് പറയുന്നത് . അമേരിക്കയിലെ 85 ശതമാനം യുവാക്കളും യൂട്യൂബാണ് ഉപയോഗിക്കുന്നത് . 51 ശതമാനം മാത്രമാണ് ഫേസ്ബുക്ക് ഉപയോഗിക്കുന്നതെന്നും റിപ്പോർട്ടിൽ പറയുന്നു . ഫേസ്ബുക്കിൻറെ മുഖ്യ സേവനത്തിന് കൌമാരക്കാർക്കിടയിൽ പ്രചാരം കുറവാണെങ്കിലും ഫെയ്സ്ബുക്കിൻറെ മറ്റ് സേവനങ്ങൾ മുന്നിലുണ്ട് . ഫേസ്ബുക്ക് സേവനമായ ഇൻസ്റ്റഗ്രാം 72 ശതമാനം കൌമാരക്കാർ ഉപയോഗിക്കുന്നുണ്ട് . 69 ശതമാനമാണ് സ്നാപ്ചാറ്റിന്റെ പ്രചാരം . അമേരിക്കയിലെ 743 കൌമാരക്കാരെ അടിസ്ഥാനമാക്കിയാണ് പ്യൂ സർവ്വേ നടത്തിയത് .


ഇന്ത്യ ചരിത്രത്തിൽ ഏറ്റവും കൂടുതൽ കളളനോട്ടുകൾ ബാങ്കിലെത്തിയത് നോട്ടുനിരോധന ശേഷമെന്ന് ധനമന്ത്രാലയത്തിൻറെ അധീനതയിലുളള സാമ്പത്തിക രഹസ്യന്വേഷണ യൂണിറ്റിൻറെ റിപ്പോർട്ട് ( എഫ് . ഐ . യു ) . സംശയകരമായ പണമിടപാടുകളുടെ വർധനവ് 480 ശതമാനത്തിലേക്ക് ഉയർന്നതായി റിപ്പോർട്ടിൽ പറയുന്നു . എഫ് . ഐ . യുവിൻറെ റിപ്പോർട്ടുകളെ ഉദ്ദരിച്ച് ന്യൂസ് 18 നെറ്റുവർക്കാണ് വാർത്ത പുറത്തുവിട്ടത് . നോട്ടുനിരോധന ശേഷം ബാങ്കുകളിൽ വൻതോതിൽ കളളനോട്ടുകൾ കുമിഞ്ഞുകൂടി . സംശയകരമായ പണമിടപാടുകളുടെ പിടിയിൽ പൊതുമേഖല - സ്വകാര്യ - സഹകരണ ബാങ്കുകളും ഉൾപ്പെട്ടുവെന്നാണ് എഫ് . ഐ . യുവിൻറെ കണ്ടെത്തൽ . ഇവയുടെ കൂട്ടത്തിൽ ഉൾപ്പെട്ടിട്ടുളള സാമ്പത്തിക സ്ഥാപനങ്ങളെ സർക്കാർ നിരീക്ഷിച്ചുവരുകയാണ് . 2016 - 17 വർഷത്തിൽ സംശയകരമായ 4.73 ലക്ഷം രേഖകളുണ്ടെന്ന് റിപ്പോർട്ടിൽ പറയുന്നു . യുവിൻറെ നിയമങ്ങളനുസരിച്ച് സംശയകരമായ രീതിയിലുളള പണമിടപാടുകൾ ശ്രദ്ധയിൽ പെട്ടാൽ എഫ് . ഐ . യുവിന് റിപ്പോർട്ട് ചെയ്യണമെന്നാണ് . ഇത്തരത്തിൽ റിപ്പോർട്ട് ചെയ്തതിലാണ് 400 ശതമാനത്തിൻറെ വർധനവുണ്ടായത് . എന്നാൽ എത്രമാത്രം കളള നോട്ടുകൾ ബാങ്കുകളിലും അല്ലാതെയുമായി ഇന്ത്യൻ സമ്പത്ത് വ്യവസ്ഥയിൽ കടന്നുകൂടിയെന്ന് റിപ്പോർട്ടിൽ വ്യക്തമല്ല .


സോഷ്യൽ മീഡിയയിലെ ട്രോളുകൾ പുതിയൊരു ശാഖയായി മാറുകയാണ് . ആക്ഷേപഹാസ്യത്തിന് പുതിയ രൂപത്തിൻറെ രസം അനുഭവിക്കുന്ന അസ്വാദകർക്ക് ഒപ്പം അതിൻറെ ചൂട് അറിഞ്ഞവരും ഏറെ . ട്രോളുകൾ എല്ലാവർക്കും തയ്യറാക്കാൻ കഴിയുമോ , അതിന് ഫോട്ടോഷോപ്പ് ഒക്കെ വേണ്ടെ എന്ന് ചിന്തിക്കുന്നവരാണ് സാധാരണ സോഷ്യൽ മീഡിയ ഉപയോക്താക്കൾ . എന്നാൽ ആ ചിന്തകൾ എല്ലാം തന്നെ അസ്ഥനത്താക്കി ട്രോൾ മീഷ്യൻ എന്ന ഓൺലൈൻ സൈറ്റ് തരംഗമാകുകയാണ് . സ്വതന്ത്ര്യമലയാളം കമ്പ്യൂട്ടിംഗിലൂടെയും മഗ്രയിലൂടെയും ട്രോളിനെ ജനകീയമാക്കിയ അതേ സംഘമാണ് ചളി മീഷ്യന് പിന്നിൽ . നിങ്ങളുടെ മനസിൽ ഇത്തിരി ആക്ഷേപ ഹാസ്യം ബാക്കിയുണ്ടോ , ? എങ്കിൽ വരയോ മലയാളം ടൈപ്പിംഗോ കാര്യമായി പഠിക്കാതെ നല്ല ഒന്നാന്തരം ട്രോളനായി നിങ്ങൾക്ക് മാറാം അതാണ് മാഗ്ര ടീം ഒരുക്കുന്ന ചളി മീഷ്യൻറെ പ്രധാന പ്രത്യേകത . ലബീബ് എം , ഹിരൺ വേണുഗോപാലൻ , ഹൃഷികേശ് കെബി , ഓറിയോൺ ചമ്പാടിയിൽ , മുനീഫ് ഹമീദ് എന്നിവരാണ് ചളിമെഷ്യൻറെ അണിയറയിൽ പ്രവർത്തിച്ചവർ . തയ്യൽമെഷീൻ ലോഗോയാക്കിയാണ് ചളിമിഷ്യൻ വെബ്സൈറ്റ് രൂപപ്പെടുത്തിയിരിക്കുന്നത് . അഞ്ച് യൂണികോഡ് ഫോണ്ടുകൾ ഉള്ളതിനാൽ ഇഷ്ടത്തിനൊത്ത ഫോണ്ടുകളുടെ കാര്യത്തിൽ ബുദ്ധിമുട്ടേണ്ടിവരില്ല . ടോംസിനാണ് വെബ്സൈറ്റ് സമർപ്പിച്ചിരിക്കുന്നത് . ചളിമിഷ്യനിലേക്ക് പ്രവേശിപ്പിക്കാം . . . .


വേഗതയേറിയ ഈ ലോകത്ത് എല്ലാക്കാര്യങ്ങളും സംഭവിക്കുന്നത് പെട്ടെന്നാണ് . എന്നാൽ നിങ്ങൾ ഭയക്കേണ്ട രാത്രി വൈകിയും ഭക്ഷണം ഓർഡർ ചെയ്യുന്നതിന് സ്വിഗ്ഗി ആപ്പിൽ നിന്ന് മുൻനിര റസ്റ്റോറൻറുകളിൽ നിന്നുള്ള ഇഷ്ടഭക്ഷണം ഓർഡർ ചെയ്യൂ . സ്വിഗ്ഗി ആപ്പിൽ നിന്ന് ഇപ്പോൾ മുതൽ പുതിയ ഭക്ഷണങ്ങളും ഓർഡർ ചെയ്യൂ . ഈ ആഴ്ചയിലെ മുൻ നിര ഓഫറുകൾ പരിശോധിക്കുന്നു . പരിശോധിക്കൂ . . . സ്വിഗ്ഗിയിൽ നിങ്ങൾക്ക് ഈ ആഴ്ച തിരഞ്ഞെടുക്കാവുന്ന അഞ്ച് മികച്ച ഓഫറുകൾ സ്വിഗ്ഗി ഫെസ്റ്റീവ് കാർണിവൽഃ സ്വിഗ്ഗി ഫെസ്റ്റീവ് കാർണിവലിൽ ഏത് ഭക്ഷണ പദാർത്ഥങ്ങളും 20 ശതമാനം വിലക്കുറവിൽ ലഭിക്കും . സ്വിഗ്ഗിയിലേയ്ക്ക് പോകാൻ ഇവിടെ ക്ലിക്ക് ചെയ്യൂ . ഫ്രീ ചാർജ് ഓഫർഃ ഫ്രീചാർജിലെ ആദ്യത്തെ 30 രൂപവരെയുള്ള ഇടപാടിന് 20 ശതമാനം ക്യാഷ് ബാക്ക് ഓഫർ നേടൂ . 2017 ഒക്ടോബർ 26 വരെ ഫ്രീചാർജ് വഴി റീചാർജ് ചെയ്യുന്നവർക്കാണ് ഓഫർ ലഭിക്കുക . മൊബിവിക്ക് ഓഫർഃ സ്വിഗ്ഗി ചെക്ക് ഔട്ടിൽ നിന്ന് മൊബിക്വിക്ക് വഴി NEWMK പ്രോമോകോഡ് ഉപയോഗിച്ച് നടത്തുന്ന ആദ്യത്തെ ഓർഡറിൽ 72 രൂപയുടെ ഇൻസ്റ്റൻറ് ഡിസ്കൌണ്ട് നേടൂ . . 300 രൂപയ്ക്ക് മുകളിലുള്ള ഓർഡറുകൾക്ക് മാത്രമാണ് ഓഫർ ഓഫർ ബാധകം . വൌ ഓഫർ ! 299 രൂപയുടെ ഓർഡറിൽ പ്രമോ കോഡിൽ 100 രൂപ നേടുന്നതിന് സെർച്ച് ചെയ്യുന്നതിനായി ഇവിടെ ക്ലിക്ക് ചെയ്യൂ . . റഫർ ചെയ്യൂ നേടൂഃ സുഹൃത്തിനെ റഫർ ചെയ്ത് 350 രൂപയുടെ അടുത്ത ഓർഡറിൽ 100 രൂപ വീതം വിലക്കുറവ് നേടൂ . വേഗമാകട്ടെ ഓഫർ ഒക്ടോബർ 31 വരെ മാത്രം .


സ്മാർട്ട്ഫോൺ കമ്പനി ബ്ളാക്ക് ബെറിയെ ഫെയർഫാക്സ് ഫിനാൻഷ്യൽ ഹോൾഡിംഗ്സ് എന്ന സ്ഥാപനം വാങ്ങുന്നു . 29 , 000 കോടി രൂപയ്ക്കാണ് ബളാക്ക് ബെറിയെ ഫെയർഫാക്സ് ഏറ്റെടുക്കുന്നത് . ഏറ്റവും വലിയ പ്രത്യകതകളിൽ ഒന്ന് ഫെയർഫാക്സ് എന്ന സ്ഥാപനത്തിന്റെ സിഇഒ ഇന്ത്യക്കാരനായ പ്രേം വത്സയാണ് . ചുരുക്കത്തിൽ ബ്ളാക്ക് ബെറിയും ഇന്ത്യക്കാരന്റെ കൈയ്യിലെത്തി . നിലവിൽ പത്ത് ശതമാനം ഷെയർ ഫെയർഫാക്സിന് ബ്ളാക്ക് ബെറിയിലുണ്ട് . ഇതിന് പുറമെ ബാക്കിയുള്ള ഒരോ ഷെയറിനും ഒൻപത് ഡോളർ നൽകിയാണ് വിൽപ്പന . ബോഡ് അംഗങ്ങളെല്ലാം നടപടിയോട് സഹകരിയ്ക്കണമെന്ന ബ്ളാക്ക് ബെറിയിലെ ഉന്നതർ ഇതിനോടകം തന്നെ വ്യക്തമാക്കി . നവംബർ നാലോട് കൂടി തന്നെ ഓഹരി കൈമാറ്റം പൂർത്തിയാക്കും . സ്മാർട്ട് ഫോൺ രംഗത്ത് നേരിടുന്ന മത്സരങ്ങളെ അതിജീവിയ്ക്കുന്നതിൽ ബ്ളാക്ക് ബെറി ബുദ്ധിമുട്ടുകയാണ് . ഈ വർഷം പുറത്തിറക്കിയ മോഡലുകൾക്കും വിപണിയിൽ ചലനമുണ്ടാക്കാൻ കഴിഞ്ഞില്ല . തൊഴിലാളികളിൽ നിന്ന് 40 ശതമാനത്തോളം പേരെ ഒഴിവാക്കുകയാണെന്ന് വെള്ളിയാഴ്ച കമ്പനി പ്രഖ്യാപിച്ചു . സ്മാർട്ട് ഫോൺ നിർമ്മാണരംഗത്തേയ്ക്ക 2007 ൽ ആപ്പിൾ കടന്ന് വന്നതോടെയാണ് മത്സരം ശക്തമാകുന്നത് . ഫെയർഫാക്സ് ഫിനാൻഷ്യൽ സ്ഥാപകൻ പ്രേം വത്സ ജനിച്ചത് 1950 ൽ ഹൈദരാബാദിലാണ് . ഐടിഐയിൽ നിന്ന് കെമിക്കൽ എഞ്ചിനീയറിംഗിന് ശേമാണ് അദ്ദേഹം കാനഡയിലെത്തുന്നത് . ഒന്റാരിയോ സർവ്വകലാശാലയിൽ നിന്ന് എംബിഎയെ നേടി . 1987 ലാണ് അദ്ദേഹം ഫെയർഫാക്സ് ഫിനാൻഷ്യൽ ഹോൾഡിംഗ് എന്ന സ്ഥാപനം തുടങ്ങുന്നത് . ഈ ഹൈദരാബദുകാരന്റെ കൈകളിൽ ബ്ളാക്ക് ബെറി സുരക്ഷിതമായിരിയ്ക്കുമോ എന്ന കാത്തിരുന്നു കാണാം .


ജൂലൈ 17 - ലോക ഇമോജി ദിനമാണ് . ഡിജിറ്റൽ സന്ദേശങ്ങളിലെ ഒഴിവാക്കാനാകാത്ത ഈ കുഞ്ഞൻ ഗ്രാഫിക്സുകൾ ഇന്ന് ലോകത്ത് ഏറ്റവും കൂടുതൽ ആളുകൾ ഉപയോഗിക്കുന്ന ഒരു വാർത്താവിനിമയ ഉപാധിയാണ് . ചിരി , ചിന്ത , സങ്കടം , സന്തോഷം , സമ്മതം , ആശങ്ക , അത്ഭുതം , അത്യാഹ്ലാദം , ആദരം , അനുകമ്പ , മൌനം , കുസൃതി , കുശുമ്പ് , പ്രണയം , കാമം , പുച്ഛം , ദേഷ്യം അങ്ങനെ മനുഷ്യസഹജമായ സകല ഭാവങ്ങൾക്കും പകരംവയ്ക്കാൻ ഇന്ന് ഇമോജികളുണ്ട് . ഭക്ഷണപദാർത്ഥങ്ങൾ , നേരമ്പോക്കുകൾ , വാഹനങ്ങൾ എന്നുവേണ്ട ദൈനംദിന ജീവിതത്തിൽ ഇടപെടേണ്ടിവരുന്ന ഒട്ടുമിക്ക പരിസരങ്ങളും ഈ കുഞ്ഞൻ ഗ്രാഫിക് അടയാളങ്ങളിലേക്ക് നമ്മൾ അനുദിനം പരിഭാഷപ്പെടുത്തുന്നു . പുതിയ കാലത്തിന്റെ ഭാഷയാണ് ഇമോജികൾ . അക്ഷരത്തിനും എഴുത്തിനും എളുപ്പം വഴങ്ങാത്ത ഒരു വൈകാരിക നിമിഷത്തെ ഒറ്റ ക്ലിക്കിൽ സംഭാഷണത്തോട് ചേർത്തുവയ്ക്കാം എന്ന സൌകര്യമാണ് ഇമോജികളെ ജനപ്രിയമാക്കിയത് . അമേരിക്കൻ കംപ്യൂട്ടർ സയൻസ് പ്രൊഫസറായ സ്കോട് ഫാൾമാനെ ഇമോജി എന്ന ആശയത്തിന്റെ പിതാവ് എന്ന് വിശേഷിപ്പിക്കാം . തന്റെ ഡിപ്പാർട്ട്മെന്റിലെ ബുള്ളറ്റിൻ ബോർഡിൽ ശിഷ്യർ പതിക്കുന്ന സന്ദേശങ്ങൾ കളിയാണോ കാര്യമാണോ എന്ന് തിരിച്ചറിയാതെ പലപ്പോഴും കുഴങ്ങിയ ഫാൾമാൻ ഇനി സന്ദേശമെഴുതുന്പോൾ അത് തമാശയാണെങ്കിൽ ഒരു ചിരിക്കുന്ന മുഖത്തിന്റെ രേഖാചിത്രം ഒപ്പം ചേർക്കാൻ നിർദ്ദേശിച്ചു . ആദ്യ സ്മൈലി അങ്ങനെ പിറന്നു . ജാപ്പനീസ് ടെലികോം കമ്പനിയായ ഡോകോമോ ആണ് സന്ദേശങ്ങളിൽ ആദ്യം സ്മൈലികൾ ചേർത്തുവച്ച് ഇമോജി എന്നുവിളിച്ചത് . എന്നാൽ ഇമോജി ഒരു ജാപ്പനീസ് പദമാണ് . മൂന്നുപതിറ്റാണ്ടിന്റെ ചരിത്രം പറയാനുണ്ടെങ്കിലും കൃത്യമായി പറഞ്ഞാൽ 2011 ൽ ആപ്പിളും ഗൂഗിളും തങ്ങളുടെ ഓപ്പറേറ്റിംഗ് സിസ്റ്റങ്ങളിൽ ഉൾപ്പെടുത്തിയതോടെയാണ് ഇമോജികൾ ഡിജിറ്റൽ കാലത്തെ ആശയവിനിമയത്തിന്റെ അവിഭാജ്യ ഘടകമായത് . യൂണികോഡ് കൺസോർഷ്യം എന്ന സംഘടനയാണ് ഇമോജികൾക്ക് ആഗോളതലത്തിൽ അംഗീകാരം നൽകുന്നത് . ഇതുവരെ 2,666 ഇമോജികൾക്കാണ് ഔദ്യോഗിക അംഗീകാരം കിട്ടിയത് . ഈ ലോക ഇമോജി ദിനത്തിൽ പുതിയ 56 ഇമോജികൾ കൂടി യൂണികോഡ് കൺസോർഷ്യം പുറത്തിറക്കി . അക്ഷരമാലയും വ്യാകരണവുമില്ലാത്ത പുതിയൊരു ഭാഷ ലോകഭാഷകളെയെല്ലാം ഡിജിറ്റൽ ലോകത്ത് പതിയെ പുനസ്ഥാപിക്കുകയാണ് .


വാലറ്റക്കാരിൽ അത്യാവശ്യം ബാറ്റ് ചെയ്യാനറിയുന്ന കളിക്കാരനാണ് ഭുവനേശ്വർകുമാർ . ഇന്ത്യയുടെ ബൌളിംഗ് കുന്തമുനയായിരിക്കുമ്പോഴും ബാറ്റുകൊണ്ടും ഭുവി ഇന്ത്യയെ ജയിപ്പിച്ചിട്ടുണ്ട് . ശ്രീലങ്കയ്ക്കെതിരായ ഏകദിന പരമ്പരയിലെ മത്സരത്തിൽ തോൽവി മുന്നിൽക്കണ്ട ഇന്ത്യയെ ഭുവിയും ധോണിയും ചേർന്ന് വിജയത്തിലെത്തിച്ചിരുന്നു . അന്ന് ധോണി 49 റൺസെടുത്ത് പുറത്താകാകെ നിന്നപ്പോൾ അർധസെഞ്ചുറിയുമായി ഭുവി ഇന്ത്യയുടെ വിജയശിൽപിയായി . കഴിഞ്ഞദിവസം മുംബൈയിൽ ന്യൂസിലൻഡിനെതിരായ ഏകദിന പരമ്പരയിലെ ആദ്യ മത്സരത്തിലും കണ്ടു ഭുവിയുടെ ബാറ്റിംഗ് മികവ് . വമ്പനടിക്കാരായ ധോണിയും ഹർദ്ദീക് പാണ്ഡ്യയുമെല്ലാം പോയശേഷം നായകൻ കോലിയുമെത്ത് മികച്ച കൂട്ടുകെട്ടുണ്ടാക്കിയ ഭുവിയാണ് ഇന്ത്യയെ 280 റൺസിലെത്താൻ സഹായിച്ചത് . 15 പന്തിൽ 26 റൺസെടുത്ത് പുറത്താകാതെ നിന്ന ഭുവി 49 - ാം ഓവറിൽ നേടിയ സിക്സർ മറുവശത്ത് ബാറ്റ് ചെയ്യുകയായിരുന്ന ക്യാപ്റ്റൻ വിരാട് കോലിയെ പോലും അമ്പരപ്പിച്ചു . ആദം മിൽനെയുടെ പന്തിലായിരുന്നു ലോംഗ് ഓണിന് മുകളിലൂടെ ഭുവിയുടെ തകർപ്പൻ സിക്സർ . ഭുവിയ്ക്ക് മുന്നിലെത്തി നമിച്ചാണ് കോലി ആ സിക്സറിനെ വരവേറ്റത് . ഇതിന്റെ വീഡിയോ ട്വിറ്ററിൽ ആരാധകർ ഏറ്റെടുക്കുകയും ചെയ്തു .


ഹിന്ദി സിനിമ ലോകത്ത് വിവാഹങ്ങളുടെ കാലമാണ് . നടി യാമി ഗൌതവും വിവാഹിതയാകുന്നുവെന്ന് അടുത്തിടെ വാർത്തകൾ വന്നിരുന്നു . എന്നാൽ വിവാഹവാർത്ത നിഷേധിച്ച് രംഗത്ത് എത്തിയിരിക്കുകയാണ് യാമി ഗൌതം . അടുത്തൊന്നും വിവാഹിതയാകാൻ ആലോചനയില്ലെന്നാണ് യാമി ഗൌതം പറയുന്നത് . പുൽകിത് സമ്രതും യാമി ഗൌതവും പ്രണയത്തിലാണെന്ന് ഗോസിപ്പുകളുണ്ടായിരുന്നു . ഇരുവരും ഉടൻ വിവാഹിതരാകുമെന്നും വാർത്തകൾ വന്നു . എന്നാൽ ഇപ്പോൾ വിവാഹിതയാകാൻ ആലോചനയില്ലെന്ന് യാമി ഗൌതം പറയുന്നു . 2018ൽ എത്ര വിവാഹങ്ങളാണ് നടന്നത് . ഞാൻ സിംഗിൾ ആണ് . നിലവിൽ വിവാഹിതയാകാൻ ആലോചിക്കുന്നില്ല - യാമി ഗൌതം പറയുന്നു . പ്രണയത്തില്ലെന്നും തങ്ങൾ അടുത്ത സുഹൃത്തുക്കളാണെന്നുമായിരുന്നു പുൽകിത് സമ്രതയും യാമി ഗൌതവും നേരത്തെയും പറഞ്ഞിരുന്നത് .


ഒളിംപിക്സിൽ വെള്ളി മെഡൽ നേടിയ ബാഡ്മിന്റൺ താരം പിവി സിന്ധു ഇന്ത്യയ്ക്ക് അഭിമാനമാണ് . എന്നാൽ ജാതി ഭ്രാന്തിൻറെ ഇന്ത്യൻ മാനസികാവസ്ഥയിൽ സിന്ധുവിനെയും ചിലർ മാറ്റി നിർത്തുന്നില്ല . കുറേ പേർ ഇന്ത്യയെ ലോകത്തിന് മുന്നിൽ തലകുനിപ്പിച്ചിരിക്കുകയാണ് . ഗൂഗിളിൽ പിവി സിന്ധു എന്ന് സെർച്ച് ചെയ്തു നോക്കു , ലിസ്റ്റിൽ ഒരു ചോദ്യം കാണാം , പിവി സിന്ധുവിന്റെ ജാതി എന്താണെന്ന് . ഒന്നര ലക്ഷത്തോളം ഇന്ത്യക്കാരാണ് സിന്ധുവിൻറെ ജാതി അന്വേഷിച്ച് ഗൂഗിളിലെത്തിയത് . ഒളിമ്പിക്സിൽ വനിത ബാഡ്മിന്റണിൽ സെമിഫൈനലിൽ കയറിയതോടെ പിവി സിന്ധുവെന്ന പേര് ലോകം ചർച്ച ചെയ്യുകയാണ് . രണ്ട് ദിവസമായി ഗൂഗിളിൽ കൂടതൽ പേർ സെർച്ച് ചെയ്ത പേരായിരുന്നു സിന്ധു . എന്നാൽ ഇന്ത്യക്കാർ സെർച്ച് ചെയ്തത് സിന്ധുവിൻറെ ജാതി എന്താണെന്നാണ് .


ഇന്ത്യൻ ടെസ്റ്റ് ടീമിൽ ബാറ്റിങ് ഓർഡറിൽ ആറാം സ്ഥാനത്തിന് ഇപ്പോഴും സ്ഥിരം അവകാശികളായിട്ടില്ല . ഹനുമ വിഹാരി , രോഹിത് ശർമ , ദിനേശ് കാർത്തിക് എന്നിവരെ മാറി മാറി പരീക്ഷിച്ചെങ്കിലും ഇവർക്കാർക്കും പ്രതീക്ഷയ്ക്കൊത്ത് ഉയരാൻ പോലും സാധിച്ചില്ല . ഈ സാഹചര്യത്തിലാണ് ആറാം സ്ഥാനത്തേക്ക് താരത്തെ നിർദേശിച്ച് സുനിൽ ഗവാസ്കർ രംഗത്തെത്തിയിരിക്കുന്നത് . ഏറെ പ്രധാനപ്പെട്ട പൊസിഷനായ ആറാം സ്ഥാനത്ത് ഋഷഭ് പന്തിനെ ഉൾപ്പെടുത്തണമെന്നാണ് ഗവാസ്കർ അഭിപ്രായപ്പെടുന്നത് . സിഡ്നിയിൽ ഓസീസിനെതിരെ പന്ത് പുറത്തെടുത്ത പ്രകടനാണ് ഗവാസ്കറെ ഇങ്ങനെ പറയാൻ പ്രേരിപ്പിച്ചത് . രവീന്ദ്ര ജഡേജ - പന്ത് സഖ്യം 204 റൺസ് കൂട്ടുക്കെട്ടാണ് അന്നുണ്ടാക്കിയത് . പന്ത് 159 റൺസ് നേടിയിരുന്നു . ഈ ഇന്നിങ്സാണ് ഗവാസ്കറുടെ കണ്ണ് തുറപ്പിച്ചത് . ഗവാസ്കർ പറഞ്ഞതിങ്ങനെ . . . ' ' സന്തുലിതമായി ഒരു ടീമിനെയാണ് ഒരുക്കുന്നതെങ്കിൽ ഇന്ത്യൻ ടീമിൽ ഋഷഭ് പന്ത് ആറാം സ്ഥാനത്തിറങ്ങണം . 30കളും 4കളും അദ്ദേഹം നേടി . പിന്നാലെ 159 റൺസ് സ്വന്തമാക്കി . പന്ത് നന്നായി തുടങ്ങുന്നു . അതുക്കൊണ്ട് തന്നെ അദ്ദേഹത്തെ ആറാം സ്ഥാനത്ത് ഇറക്കണം . അപ്പോൾ കൂടുതൽ ഉത്തരവാദിത്വം വരും . അങ്ങനെയെങ്കിൽ ഭേദപ്പെട്ട സ്കോറുകളെല്ലാം സെഞ്ചുറിയാക്കാൻ പന്തിന് സാധിക്കും . ' ' ഗവാസ്കർ പറഞ്ഞു .


ബോളിവുഡിലെ മിസ്റ്റർ പെർഫക്ഷനിസ്റ്റ് എന്നാണ് ആമിർ ഖാൻ അറിയപ്പെടുന്നത് . ശ്രദ്ധയോടെ ചിത്രങ്ങൾ തെരഞ്ഞെടുക്കുന്ന നടൻ . എന്നാൽ ചിലപ്പോൾ ആമിർ ഖാനും തെറ്റുപറ്റാം . അങ്ങനെ ആമിർ ഖാന്റെ കണക്കുകൂട്ടലുകൾ തെറ്റിച്ച സിനിമകളുണ്ട് . തന്നെ തേടിയെത്തുകയും ആമിർ ഖാൻ നിരസിക്കുകയും ചെയ്ത ചിത്രങ്ങൾ . അവ മെഗാ ഹിറ്റുകൾ ആകുകയും ചെയ്തു . ഷാരൂഖ് ഖാനാണ് ഇങ്ങനെ ഏറ്റവും വലിയ ഹിറ്റുകൾ ലഭിച്ചത് . ആമിർ ഖാൻ നിരസിക്കുകയും ഹിറ്റാകുകയും ചെയ്ത ചിത്രങ്ങളിൽ ചിലത് ചുവടെ


വിലക്കയറ്റം നിയന്ത്രിക്കാൻ സപ്ലൈകോ , കൺസ്യൂമർഫെഡ് വിൽപ്പനശാലകൾ വഴി വിൽക്കുന്ന ഉൽപ്പന്നങ്ങൾക്കു വിലക്കൂട്ടില്ലെന്ന സർക്കാർ പ്രഖ്യാപനം നടപ്പാക്കണമെങ്കിൽ കടമ്പകളേറെ . 1000 കോടിയോളം രൂപയുടെ സാമ്പത്തിക പ്രതിസന്ധിയിൽപ്പെട്ടു നട്ടംതിരിയുകയാണ് ഇരു സ്ഥാപനങ്ങളും . ബജറ്റിൽ പ്രത്യേക സാമ്പത്തിക സഹായം നീക്കിവെച്ചില്ലെങ്കിൽ സർക്കാർ പ്രഖ്യാപനം ജലരേഖയാകും . പൊതു വിപണിയിലെ വിലക്കയറ്റം നിയന്ത്രിക്കാൻ അടുത്ത അഞ്ചു വർഷത്തേക്ക് സിവിൽ സപ്ലൈസ് കോർപ്പറേഷൻ , കൺസ്യൂമർഫെഡ് വിൽപ്പനശാലകളിൽ വില കൂട്ടില്ലെന്നാണ് ഇടതു സർക്കാരിന്റെ പ്രഖ്യാപനം . പക്ഷേ പ്രഖ്യാപനം നടപ്പാക്കാനാകുന്ന സാമ്പത്തിക അവസ്ഥയിലല്ല ഇരു സ്ഥാപനങ്ങളും . അഴിമതിയും കെടുകാര്യസ്ഥതയും ഒപ്പം സർക്കാർ സബ്സിഡി കുടിശിക നൽക്കാത്തതും ഇവയെ ഗുരുതര സാമ്പത്തിക പ്രതിസന്ധിയിലാക്കിയിരിക്കുകയാണ് . കാലാകാലങ്ങളിൽ സർക്കാർ പ്രഖ്യാപിച്ച സബ്സിഡി നൽകിയ വകയിൽ സപ്ലൈകോയ്ക്ക് മാത്രം കിട്ടാനുളള കുടിശിക തുക 535 കോടിയാണ് . വിതരണക്കാർക്ക് നൽകാനുളളത് 75 കോടി വരും . മൊത്തം ബാധ്യത 1060 കോടി വരും . ഇതിനകം 70 കോടി രൂപാ മാത്രമാണു വിപണി ഇടപെടലിനു സർക്കാർ അനുവദിച്ചത് . അടുത്ത ഒരു വർഷത്തേക്ക് വിപണി ഇടപെടലിന് 255 കോടിയെങ്കിലും വേണമെന്നാണു സപ്ലൈകോയുടെ നിലപാട് . സിവിൽ സപ്ലൈസ് കോർപ്പറേഷനേക്കാൾ പരിതാപകരമാണു കൺസ്യൂമർഫെഡിന്റെ അവസ്ഥ . 1039 കോടിയാണു ബാധ്യത . വിതരണക്കാർക്ക് 200 കോടി നൽകാനുണ്ട് . അടുത്ത അഞ്ചു വർഷത്തേക്കു വില കൂടാതിരിക്കാൻ സപ്ലൈകോയ്ക്കും കൺസ്യൂമർഫെഡിനും സർക്കാർ ഈ ബജറ്റിൽ പ്രത്യേക സാമ്പത്തിക സഹായം തന്നേ നൽകേണ്ടിവരുമെന്നാണ് സൂചന .


പ്രതിഷേധങ്ങൾക്കിടെ പെട്രോൾ–ഡീസൽ വില റെക്കോർഡിട്ട് കുതിക്കുന്നു . സംസ്ഥാനത്ത് പെട്രോളിനും ഡീസലിനും ഇന്നു വീണ്ടും വില ഉയർന്നു . പെട്രോളിന് 16 പൈസയും ഡീസലിന് ഏഴ് പൈസയുമാണ് ഉയർന്നത് . വില റെക്കോർഡിലെത്തിയെങ്കിലും പെട്രോളിന്റെയും ഡീസലിന്റെയും നികുതി കുറക്കില്ലെന്ന് ധനമന്ത്രി തോമസ് ഐസക് നിയമസഭയിൽ വ്യക്തമാക്കി . നികുതി കുറക്കുന്നത് സർക്കാർ പ്രവർത്തനങ്ങളെ ബാധിക്കുമെന്നും ധനമന്ത്രി പറഞ്ഞു . കഴിഞ്ഞ മൂന്നുദിവസമായി പെട്രോൾ വിലയിൽ വർധനയുണ്ട് . എന്നാൽ ഡീസൽ വില രണ്ടു ദിവസം കൂടിയാണു വർധിച്ചത് . വില ഏറ്റവും കൂടുതൽ കണ്ണൂരും കുറവ് എറണാകുളത്തുമാണ് .


ഐഫോൺ 7 വിവിധ രാജ്യങ്ങളിൽ വിൽപ്പന തുടങ്ങി . മികച്ച റിപ്പോർട്ടുകൾ ഫോണിനെക്കുറിച്ച് വരുമ്പോഴും . വിമർശനങ്ങൾക്കും വലിയ കുറവില്ല . പ്രമുഖ യൂട്യൂബ് റിവ്യൂറായ ജെറി റിംഗ് ആണ് ഐഫോണിൻറെ ചില പ്രശ്നങ്ങൾ കണ്ടുപിടിച്ച് സ്വന്തം യൂട്യൂബ് അക്കൌണ്ടിൽ ഇട്ടത് . ഐഫോൺ 7 ൻറെ ഈട് നിൽപിനെ പരീക്ഷിക്കുന്ന ദൃശ്യങ്ങൾ യൂട്യൂബിൽ തരംഗമാവുകയാണ് . പുതുതായി ബോക്സിൽ നിന്നും എടുക്കുന്ന ഐഫോൺ 7 നെ , പേനകത്തി കൊണ്ടും മറ്റും പരീക്ഷിക്കുന്ന ദൃശ്യങ്ങളാണ് ജെറി റിംഗ് സ്വന്തം യൂട്യൂബിൽ ഇടുന്നത് . കടുത്ത താക്കോൽ പ്രയോഗങ്ങളെ മികച്ച രീതിയിലാണ് ഐഫോൺ 7 പ്രതിരോധിക്കുന്നത് . എന്നാൽ പേന കത്തിയുടെ പ്രയോഗത്തിൽ ഐഫോണിന്റെ പലഭാഗങ്ങളിലും പരുക്കുകൾ ഏൽക്കുന്നുണ്ട് . ഏറ്റവും പുതിയ ഗോറില്ല ഗ്ലാസ് സാങ്കേതികത ഐഫോൺ 7 ൽ ആപ്പിൾ നൽകിയിട്ടുണ്ട് . എന്നാൽ സ്ക്രാച്ച് ടെസ്റ്റിൽ സ്ക്രീനിൽ പാടുകൾ വീഴുന്നുണ്ട് . കൂടാതെ , സ്ക്രാച്ച് ടെസ്റ്റിൽ ക്യാമറ ലെൻസിൻറെ കവറിലും പരുക്കുകൾ ഏൽക്കുന്നുണ്ട് . മുൻ മോഡലായ ഐഫോൺ 6s ൽ ആപ്പിൾ ഉൾക്കൊള്ളിച്ചതായ ആലൂമിനിയം 7000 ശ്രേണിയാണ് ഐഫോൺ 7 ലും ആപ്പിൾ നൽകിയിരിക്കുന്നത് . എന്നാൽ ബെന്ഡ് ടെസ്റ്റിൽ ഐഫോൺ 7 ന് ചെറുതായി വളയുന്നതായും ദൃശ്യങ്ങൾ വ്യക്തമാണ് . ഐഫോൺ 5 പ്ലസ് ഇറങ്ങിയ കാലത്ത് വലിയ പരാതിയായിരുന്നു ഐഫോൺ വളയുന്നതിനെക്കുറിച്ച് ഉയർന്നത് . എന്നാൽ ഐഫോൺ6 ൽ എത്തിയതോടെ ഈ പരാതി ആപ്പിൾ പരിഹരിച്ചിരുന്നു .


ഇന്ത്യയിൽ അഞ്ച് കോടി ജനങ്ങൾ ജിയോ പ്രൈം മെമ്പർഷിപ്പ് എടുത്തതായി റിലയൻസ് ജിയോ . മാർച്ച് 31 ന് പ്രൈം മെമ്പർഷിപ്പിനുള്ള കാലാവധി അവസാനിക്കാനിരിക്കെയാണ് റിലയൻസ് പ്രഖ്യാപനം . പ്രതീക്ഷിച്ചതിനേക്കാൾ 50 ശതമാനം പേർ അധികമായി പ്രൈം മെമ്പർഷിപ്പ് എടുത്തിട്ടുണ്ടെന്നാണ് റിലയൻസ് ജിയോ അലകാശപ്പെടുന്നത് . പ്രൈം മെമ്പർഷിപ്പ് ഏപ്രിൽ 30വരെ നീട്ടിനൽകുമെന്ന് റിപ്പോർട്ടുകളുണ്ടായിരുന്നുവെങ്കിലും കമ്പനി ഇക്കാര്യത്തിൽ പ്രതികരിച്ചിരുന്നില്ല . മാർച്ച് 31 നുള്ളിൽ 99 രൂപ റീചാർജ് ചെയ്ത് പ്രൈം മെമ്പർഷിപ്പ് എടുത്തവർക്ക് പ്രതിമാസം 303 രൂപയുടെ ഓഫറാണ് റിലയൻസ് ജിയോ പ്രഖ്യാപിച്ചിട്ടുള്ളത് . പ്രൈം മെമ്പർഷിപ്പ് എടുത്തവർക്ക് വിവിധി താരിഫ് പ്ലാനുകളിലുള്ള ഓഫറുകളും കമ്പനി നൽകിവരുന്നുണ്ട് . വോയ്സ് കോളുകളും ഡാറ്റാ പാക്കും ഉൾപ്പെട്ടതാണ് ജിയോ ഓഫർ . എന്നാൽ പ്രൈമിൽ ലഭിക്കുന്ന ഡാറ്റാ പാക്കിൽ മാത്രമാണ് നേരിയ വ്യത്യാസമുണ്ടാകുക . മാർച്ച് 31 ന് ഹാപ്പി ന്യൂ ഇയർ ഓഫർ അവസാനിരിക്കെയാണ് റിലയൻസ് ജിയോ പ്രൈമിന് കീഴിലുള്ള താരിഫ് പ്ലാനുകൾ പ്രഖ്യാപിച്ചത് . എന്നാൽ റിലയൻസിന്റെ താരിഫ് പ്ലാനുകൾക്ക് സമാനമായി ഇന്ത്യൻ ടെലികോം വിപണിയിലെ ഭാരതി എയർടെല്ലും വോഡഫോണും ഉൾപ്പെടെ അത്യാകർഷക ഓഫറുകൾ പ്രഖ്യാപിച്ചിരുന്നു . എന്നാൽ മറ്റ് കമ്പനികളുടെ ഓഫറുകൾ ജിയോ പ്രൈം മെമ്പർഷിപ്പിന് തിരിച്ചടിയായെന്നും ചില സ്ഥിരീകരിക്കാത്ത റിപ്പോർട്ടുകളുണ്ടായിരുന്നു . എത്രപേരാണ് റിലയൻസ് ജിയോയുടെ പ്രൈം മെമ്പർഷിപ്പ് ഓഫർ എടുത്തുവെന്നത് സംബന്ധിച്ച കണക്കുകൾ പുറത്തുവിടുമെന്ന് ജിയോ അറിയിച്ചിട്ടുണ്ട് .


സിനിമാ ട്വിസ്റ്റ് പോലെ സംവിധായകൻ അരുൺഗോപിയുടെ സിനിമാ ജീവിതം പ്രതിസന്ധികൾക്കും വിവാദങ്ങൾക്കുമിടെ റിലീസ് ചെയ്ത ആദ്യ ചിത്രമായ രാമലീല നൂറുദിവസം പിന്നിടുന്നതിന്റെ സന്തോഷത്തിലാണ് സംവിധായകൻ അരുൺഗോപി . അതിനിടെയാണ് സിനിമാ ട്വിസ്റ്റുപോലെ അദ്ദേഹത്തിന്റെ സിനിമാ ജീവിതം മറ്റൊരു വഴിത്തിരിവിലേക്ക് എത്തുന്നത് . സംവിധാനം ചെയ്ത ആദ്യ ചിത്രത്തിന്റെ വിജയത്തിനു പിന്നാലെ നായകനാകാനുള്ള നിയോഗവും അരുൺഗോപിയെ തേടിയെത്തിയിരിക്കുന്നു . മാധ്യമപ്രവർത്തകനായ രതീഷ് രഘുനന്ദൻ തിരക്കഥ എഴുതി സംവിധാനം ചെയ്യുന്ന പ്രഥമ ചിത്രത്തിലാണ് അരുൺഗോപി നായകനാകുന്നത് . പോക്കിരി സൈമണിനുശേഷം ശ്രീവരി ഫിലിംസിന്റെ ബാനറിൽ കൃഷ്ണൻ സേതുകുമാറാണ് ചിത്രം നിർമിക്കുന്നത് . താരനിർണയം പുരോഗമിക്കുന്ന ചിത്രത്തിന്റെ ഷൂട്ടിങ് അടുത്തവർഷം പകുതിയോടെ ആരംഭിക്കും . രാമലീലയുടെ വിജയത്തോടെ തെന്നിന്ത്യൻ സിനിമയിലെ ഏത് നായകനും അദ്ദേഹത്തിനു പ്രാപ്യമാണെന്നിരിക്കേയാണ് അരുൺഗോപി സ്വന്തം സിനിമാ ജീവിതത്തിൽ അപ്രതീക്ഷിത ട്വിസ്റ്റ് കൊണ്ടുവരുന്നത് . രാമലീലക്കുശേഷം മോഹൻലാലിനെ നായകനാക്കിയുള്ള ചിത്രത്തിന്റെ ചർച്ചകൾ പുരോഗമിക്കുന്നതിനിടെയാണ് നായകനായി അഭിനയിക്കാനുള്ള സാഹചര്യം തന്നെ തേടിയെത്തിയതെന്നു അരുൺഗോപി പറഞ്ഞു . വിദൂരസ്വപ്നങ്ങളിൽപോലും തനിക്ക് നടനാകണമെന്നുള്ള മോഹം ഇല്ലായിരുന്നു . രതീഷ് രഘുനന്ദൻ തന്നോടു സബ്ജക്ട് പറയുമ്പോൾതന്നെ ഈ സിനിമയിലെ കേന്ദ്രകഥാപാത്രം വല്ലാതെ ആകർഷിച്ചിരുന്നു . തുടർന്നു നടന്ന ചർച്ചകളിലാണ് ഈ കഥാപാത്രത്തെ താൻതന്നെ അവതരിപ്പിക്കാമെന്ന തീരുമാനത്തിലെത്തിയത് . ഏതൊരു നടനും ചെയ്യാനാഗ്രഹിക്കുന്ന കഥാപാത്രമാണിത് . നായകന്റെ ശരീര സൌന്ദര്യമോ ഇമേജോ ഈ കഥാപാത്രത്തിന് ആവശ്യമില്ല . അതിലുപരി ഏതൊരു സംവിധായകനെയും മോഹിപ്പിക്കുന്ന ശക്തമായ തിരക്കഥയാണ് ചിത്രത്തിന്റെ കരുത്ത് . തിരക്കഥയിലെ സംഭവങ്ങളാണ് സിനിമയെ ആകർഷകമാകുന്നത് . മലയാളത്തിൽ ഇതുവരെ പറഞ്ഞിട്ടില്ലാത്ത ഇന്റലിജന്റ് ത്രില്ലർ ആയിരിക്കും ചിത്രമെന്നും അരുൺഗോപി കൂട്ടിച്ചേർത്തു .


തുപ്പാക്കിക്കും കത്തിക്കും ശേഷം വിജയ്യെ നായകനാക്കി എ ആർ മുരുഗദോസ് സംവിധാനം ചെയ്യുന്ന സർക്കാരിൻറെ ടീസർ പുറത്തെത്തി . ഒന്നര മിനിറ്റിലേറെ ദൈർഘ്യമുള്ള ടീസറിൽ വിജയ്യുടെ മാസ് നമ്പരുകളൊക്കെയുണ്ട് . രജനി സ്റ്റൈലിൽ കൈകൾ കൊണ്ട് ചുണ്ടിലേക്ക് സിഗരറ്റ് തെറിപ്പിക്കുന്ന രംഗം ഹൈലൈറ്റ് ആണ് . സൺ പിക്ചേഴ്സിൻറെ ബാനറിൽ കലാനിധി മാരൻ നിർമ്മിക്കുന്ന ചിത്രം പൊളിറ്റിക്കൽ ആക്ഷൻ വിഭാഗത്തിൽ പെടുത്താവുന്നതാണ് . എ ആർ റഹ്മാൻ സംഗീതവും ശ്രീകർ പ്രസാദ് എഡിറ്റിംഗും നിർവ്വഹിക്കും . മലയാളി ഛായാഗ്രാഹകൻ ഗിരീഷ് ഗംഗാധരനാണ് സിനിമാറ്റോഗ്രഫി . കീർത്തി സുരേഷ് , വരലക്ഷ്മി ശരത്കുമാർ , രാധാരവി , യോഗി ബാബു , ലിവിങ്സ്റ്റൺ എന്നിവർ കഥാപാത്രങ്ങളായെത്തുന്നു . ഐഫാർ ഇൻറർനാഷമലിനാണ് ചിത്രത്തിൻറെ കേരളത്തിലെ വിതരണാവകാശം . ഈ ദീപാവലിക്ക് തീയേറ്ററുകളിലെത്തും .


ജി . എസ് . ടിയിൽ 18 ശതമാനം നികുതി ഏർപ്പെടുത്തിയത് കാറ്ററിംഗ് മേഖല തിരിച്ചടിയാകുന്നു . കോഴി കച്ചവടക്കാർ സമരം തുടങ്ങിയതോടെ കാറ്ററിങ് രംഗത്തുള്ളവർ കൂടുതൽ പ്രതിസന്ധിയിലായി . കാറ്ററിംഗ് മേഖലയിൽ നേരത്തെ 10 ലക്ഷത്തിൽ കൂടുതലുള്ള ഓർഡുകൾക്കാണ് സേവന നികുതി ഏർപ്പെടുത്തിയിരുന്നത് . ജി . എസ് . ടി വന്നതോടെ ഈ പരിധി ഒഴിവാക്കി എല്ലാ ഇടപാടുകൾക്കും 18 ശതമാനം നികുതി നൽകണമെന്നാണ് വ്യവസ്ഥ . എന്നാൽ ഉപഭോക്താക്കളിൽ നിന്നും ഇത് ഈടാക്കാൻ കഴിയാത്ത അവസ്ഥയാണുള്ളത് . ലൈസൻസ് ഇല്ലാത്ത ചെറുകിട കാറ്ററിങ് യൂണിറ്റുകൾ നികുതി നൽകില്ല . ഫലത്തിൽ ഇടത്തരം യൂണിറ്റുകളെയാണ് അധികനികുതി ബാധിക്കുകയെന്ന് കാറ്ററിങ് ഉടമകൾ ചൂണ്ടിക്കാട്ടുന്നു . ഇതിനോടൊപ്പമാണ് കോഴി കച്ചവടക്കാരുടെ സമരം . ചെലവ് കുറഞ്ഞ ഇറച്ചിയെന്ന നിലയിൽ കോഴിയിറച്ചിയോടാണ് പലർക്കും പ്രിയം . കാറ്ററിങ് രംഗത്തെ പ്രശ്നങ്ങൾ പരിഹരിച്ചില്ലെങ്കിൽ പണിമുടക്ക് ഉൾപ്പടെയുള്ള സമരമാർഗങ്ങളിലേക്ക് പോകേണ്ടവരുമെന്നാണ് ഈ രംഗത്തുള്ളവരുടെ മുന്നറിയിപ്പ് .


കേരളത്തിൻറെ ഔദ്യോഗിക ഫലമാണ് ഇപ്പോൾ ചക്ക . ചക്കയുടെ പ്രധാന ആരോഗ്യഗുണങ്ങളിൽ ഒന്നായി പറയുന്നതാണ് ചക്ക പ്രമേഹത്തിന് നല്ലതാണെന്ന് . ശരിയാണോ ഈ അനുമാനം . എന്നാൽ 2016 ൽ ഈ കാര്യത്തിൽ സിഡ്നി സർവകലാശാലയിൽ നടന്ന പഠനങ്ങൾ ചില വസ്തുതകൾ നിരത്തുന്നുണ്ട് . പ്രമേഹം കുറയ്ക്കാൻ ചക്കയ്ക്ക് കഴിവുണ്ട് . എന്നാൽ ഇത് പഴുത്ത ചക്കയെ അല്ല ഉദ്ദേശിക്കുന്നത് എന്ന് വ്യക്തം . പച്ചച്ചക്കയോ , അത് പുഴുക്കാക്കിയോ , മറ്റേതെങ്കിലും വിഭവമായോ കഴിച്ചാൽ പ്രമേഹം കുറയും . ധാന്യങ്ങളെക്കാൾ ഇതിൽ അന്നജം 40 % കുറവാണ് ചക്കയിൽ . കാലറിയും ഏതാണ്ട് 3540 % കുറവ് . പ്രമേഹം കുറയ്ക്കുന്ന മറ്റൊരു ഘടകവും പച്ചച്ചക്കയിലുണ്ട് നാരുകൾ . നാരുകളാവട്ടെ ( ഡയറ്ററി ഫൈബർ ) ധാന്യങ്ങളിലേതിന്റെ മൂന്നിരട്ടിയാണുതാനും . ഈ നാരുകൾ ഭക്ഷണത്തിലെ ഗ്ലൂക്കോസിന്റെ അമിതാഗിരണത്തെ തടയും . പച്ചച്ചക്കയിൽ ഗ്ലൈസീമിക് ഇൻഡക്സ് കുറവാണ് . അതുകൊണ്ട് ഇടിച്ചക്ക , പച്ചച്ചക്കയുടെ പുഴുക്ക് എന്നിവ പ്രമേഹ രോഗികൾക്ക് കഴിക്കാം . നാരുകൾമൂലം വയറു നിറയുന്നതിനാൽ കൂടുതൽ ഭക്ഷണം കഴിക്കുന്നത് ഒഴിവാക്കാം . പ്രമേഹ സങ്കീർണതകളായ ന്യൂറോപ്പതി , റെറ്റിനോപ്പതി , നെഫ്രോപ്പതി തുടങ്ങിയ അനുബന്ധ രോഗങ്ങളെ ചക്കയിലെ ആന്റി ഓക്സിഡന്റുകൾ തടയും അതേ സമയം തന്നെ പ്രമേഹ രോഗികൾ പഴുത്ത ചക്ക കഴിക്കുന്നത് ഒഴിവാക്കണം . പഴുത്ത ചക്കയിൽ ഫ്രെക്ടോസ് , സുക്രോസ് എന്നിവ കൂടുതലായിരിക്കും . ഇതുമൂലം രക്തത്തിലെ പഞ്ചസാരയുടെ അളവു കൂടുകയും പ്രമേഹം കൂടുകയും ചെയ്യും . പച്ചച്ചക്കയെ അപേക്ഷിച്ച് പഴുത്ത ചക്കയിൽ പഞ്ചസാരയുടെ അളവ് പതിൻമടങ്ങാണ് .


ഒരുവർഷം മുമ്പുവരെ ചെന്നൈ സൂപ്പർ കിംഗ്സിലെ മച്ചാ മച്ചാ ആയിരുന്നു ധോണിയും ബ്രാവോയും . എന്നാൽ ടീം മാറിയതോടെ ഇരുവരും ഇന്നലെ ക്രീസിൽവെച്ച് പരസ്പരം കൊമ്പുകോർത്തു . റെയ്നയുടെ ഗുജറാത്ത് ലയൺസിന്റെ വിശ്വസ്തനാണ് ബ്രാവോ ഇപ്പോൾ . ഇന്നലെ പൂനെ സൂപ്പർ ജയന്റ്സും ഗുജറാത്ത് ലയൺസും തമ്മിലുള്ള മത്സരത്തിലെ പതിനെട്ടാം ഓവറിലായിരുന്നു നാടകീയ രംഗങ്ങൾ അരങ്ങേറിയത് . ബ്രാവോയുടെ പന്തിൽ പാഡിൽ സ്വീപ് ഷോട്ടിന് ശ്രമിച്ച ധോണിക്ക് പിഴച്ചു . പന്ത് നെഞ്ചിൽ തട്ടി ക്രീസിൽ തന്നെ വീണു . എന്നാൽ റണ്ണിനായി ക്രീസ് വീട്ടിറങ്ങിയ ധോണിയ്ക്ക് അരികിലേക്ക് ബ്രാവോ ഓടിയെത്തി . ഒരുനിമിഷം ഇരുവരും പരസ്പരം മുഖത്തോട് മുഖം നോക്കി നേർക്കുനേർ നിന്നു . പിന്നെ ഒറു ചെറുചിരിയുമായി ബ്രാവോ തിരിച്ചുനടന്നു . ഒരുവർഷം മുമ്പ് വരെ അടുത്തസുഹൃത്തുക്കളായിരുന്നവർ എതിരാളികളായപ്പോൾ കാണിച്ച വീറും വാശിയും കാണികൾ നന്നായി ആസ്വദിക്കുകയും ചെയ്തു .


ആഗോളതലത്തിൽ തന്നെ ശ്രദ്ധിക്കപ്പെട്ട ഗാനം ജിമിക്കി കമ്മലിൻറെ കോടിക്കണക്കിന് പേർ കണ്ട വീഡിയോ യുട്യൂബിൽ നിന്ന് നീക്കം ചെയ്തിരുന്നു . ഈ സംഭവത്തിനെതിരെ ഈ ഗാനത്തിൻറെ സംഗീത സംവിധായകൻ ഷാൻ റഹ്മാൻ രംഗത്ത് . യുട്യൂബിൽ നിന്ന് മാത്രമേ ജിമിക്കി കമ്മൽ നിങ്ങൾക്ക് എടുത്തു മാറ്റാൻ സാധിക്കൂ . ആസ്വാദകരുടെ ഹൃദയത്തിൽ ജിമിക്കി കമ്മൽ എന്ന ഗാനം എന്നും നില നിൽക്കുമെന്നും ഷാൻ ഫേസ്ബുക്കിൽ കുറിക്കുന്നു . ജിമിക്കി കമ്മൽ നീക്കം ചെയ്യപ്പെട്ടതിനെക്കുറിച്ച് പലരും ചോദിക്കുന്നുണ്ട് . 80 മില്യണോ അതിനു മുകളിലോ ആളുകളാണ് ഈ ഗാനം സോഷ്യൽ മീഡിയയിൽ കണ്ടത് . കൃത്യമായ കണക്ക് അറിയില്ല . കോപ്പി റൈറ്റ് നിയമ പ്രകാരം ഈ ഗാനം യൂട്യൂബിൽ നിന്ന് ഇപ്പോൾ നീക്കം ചെയ്തിരിക്കുകയാണ് . ഒരു സ്വകാര്യ ചാനൽ ഈ സിനിമയുടെ പകർപ്പാവകാശം ഏറ്റെടുത്തതാണ് ഇതിന് കാരണമെന്നും അറിയുന്നു . ഈ വിഷയത്തെ പറ്റി എന്റെ അഭിപ്രായം ഇതാണ് . മലയാള സിനിമയുടെ ചരിത്രത്തിൽ തന്നെ ഏറ്റവും കൂടുതൽ ആളുകൾ കണ്ട വിഡിയോ ആണ് ജിമിക്കി കമ്മൽ . വെറും ഒരു ബിസിനസിൻറെ പേരിൽ ഇപ്പോൾ യുട്യൂബിൽ നിന്ന് എടുത്തുമാറ്റിയത് . ‘മാണിക്യ മലരായാ പൂവി’ എന്ന ഗാനമാണ് ജിമിക്കി കമ്മലിന് ശേഷം ഇത്രയധികം ശ്രദ്ധ പിടിച്ചു പറ്റിയത് . 74 മില്യൺ ആളുകൾ ഇപ്പോൾ ഈ ഗാനം കണ്ടു കഴിഞ്ഞു . ജിമിക്കി കമ്മലിന്റെ റെക്കോർഡിലേക്ക് ഈ ഗാനം ഉടനെത്തും . എന്നാൽ ഇപ്പോഴത്തെ വിഷയം അതല്ല . ജിമിക്കി കമ്മൽ എന്നത് മലയാളിയുടെ അഭിമാന പ്രൊജക്ട് ആയിരുന്നു . കാരണം ലോകം ആസ്വദിച്ചതാണ് ഈ ഗാനം . ഇന്ത്യയിലെ ജനങ്ങൾ ഒന്നടങ്കം ഈ മലയാള ഗാനത്തിന് ചുവടുവച്ചതാണ് . എന്തുതന്നെയായാലും ജിമിക്കി കമ്മൽ എന്നത് ഒരു ഗംഭീര ഗാനം തന്നെയായിരുന്നു . എന്റെ മനസ്സിലും ഓരോ മലയാളിയുടെ മനസ്സിലും ആ ഗാനം എന്നും ഉണ്ടാകും . ജിമിക്കി കമ്മൽ യുട്യൂബിൽ നിന്ന് എടുത്തു മാറ്റാൻ മാത്രമേ നിങ്ങൾക്ക് സാധിക്കൂ . പ്രേക്ഷക ഹൃദയത്തിൽ ആ ഗാനത്തിന് എന്നും ഒരു സ്ഥാനം ഉണ്ട് . ഷാൻ കുറിപ്പിൽ പറയുന്നു .


വാട്ട്സ്ആപ്പിൻറെ പേമൻറ് സംവിധാനത്തിനെതിരെ പേടിഎം സ്ഥാപകൻ വിജയ് ശേഖർ ശർമ . ഫേസ്ബുക്കിനെതിരെയും ഇദ്ദേഹം വിമർശനം ഉയർത്തി . സ്വതന്ത്ര ഇൻറർനെറ്റ് എന്ന പ്രചരണം നൽകി രാജ്യത്തെ വഞ്ചിക്കാൻ ശ്രമിച്ച ഫെയ്സ്ബുക്ക് ലോകത്തെ ഏറ്റവും വൃത്തിക്കെട്ട കമ്പനിയാണെന്ന് അദ്ദേഹം കുറ്റപ്പെടുത്തി . എല്ലനിയമങ്ങളും മാർഗനിർദേശങ്ങളും കാറ്റിൽപ്പറത്തിയാണ് ഫെയ്സ്ബുക്കിൻറെ ഉടമസ്ഥതയിലുള്ള വാട്ട്സ്ആപ്പ് , ത്രീ സറ്റെപ്പ് പരിശോധന പോലുമില്ലാതെ പെയ്മെൻറ് ഫീച്ചർ കൊണ്ടു വരുന്നതെന്നും ബിസിനസ് സ്റ്റാൻഡേഡിന് നൽകിയ അഭിമുഖത്തിൽ അദ്ദേഹം പറഞ്ഞു . മുൻപും ഇത്തരത്തിൽ പേ . ടി . എം സ്ഥാപകൻ വിമർശനവുമായി ഫെയ്സ്ബുക്കിനെതിരെ രംഗത്തെത്തിയിരുന്നു . ഫെയ്സ്ബുക്കിന്റെ ഫ്രീ ബേസിക്സിനേയും ഇന്റർനെറ്റ് ഫോർ ഓൾ പദ്ധതിയേയും എതിർത്ത് രംഗത്ത് വന്ന ഇന്ത്യൻ സംരംഭകരിൽ ഒരാളായിരുന്നു ശർമ . മറ്റേതൊരു സ്ഥാപനത്തേയും പോലെ അവർക്കും രാജ്യത്ത് പ്രവർത്തിക്കാനുള്ള അവസരമുണ്ട് . പക്ഷേ അത് രാജ്യത്തെ നിയമങ്ങൾ അനുസരിച്ചായിരിക്കണമെന്നും അദ്ദേഹം അഭിപ്രായപ്പെട്ടു . ഡിജിറ്റൽ പേമെന്റ് സെക്ടറിനെ വാട്സ്ആപ്പ് പേ വിഭജിച്ചു . വാട്സ് ആപ്പ് ഇന്ത്യയുടെ സുരക്ഷയ്ക്ക് ഏറ്റവും വലിയഭീഷണിയാണ് . സ്വന്തം രൂപകൽപ്പനയ്ക്കനുസരിച്ച് ആർക്കും നിയമങ്ങളെ വളച്ചെടാക്കിൻ കഴയില്ലെന്നും അദ്ദേഹം പറഞ്ഞു . വാട്സ്ആപ്പ് ഇന്ത്യയുടെ സുരക്ഷയ്ക്ക് വലിയൊരു ഭീഷണിയാണ് . ലോഗ് ഇൻ സംവിധാനമില്ലാത്ത വാട്സ്ആപ്പ് വലിയ സുരക്ഷാ പ്രശ്നമാണുണ്ടാക്കുകയെന്ന് ശേഖർ ശർമ പറയുന്നു . വാട്സ്ആപ്പ് ഒരു തുറന്ന എടിഎം ആയി മാറും എന്നും അദ്ദേഹം പറഞ്ഞു . മറ്റു മൊബൈൽ വാലറ്റ് , ഡിജിറ്റൽ പേമെന്റ് സേവനങ്ങളെ പോലെ യു . പി . ഐ മാനദണ്ഡങ്ങൾ പാലിക്കാൻ വാട്സ്ആപ്പ് തയ്യാറായിട്ടില്ലെന്നും അദ്ദേഹം ആരോപിച്ചു .


അറബിക്കടലിന്റെ സൌന്ദര്യം ആസ്വദിച്ച് ആകാശത്തെ തൊട്ടടുത്ത് കണ്ട് ഒരു രാജകീയ ജീവിതം നിങ്ങൾ ആഗ്രഹിയ്ക്കുന്നവോ . എൽ ആന്റ് ടി നിങ്ങൾക്കായി അത്തരമൊരു വീടൊരുക്കുന്നു . എൽ ആൻറ് ടിയുടെ ഏറ്റവും പുതിയ പ്രൊജക്ടായ ' ക്രെസൻറ് ബേ പേൾ ' ആണ് അറബിക്കടലിനെ അടുത്തറിഞ്ഞ് മുംബൈയിൽ താമസമൊരുക്കുന്നത് . ആഡംബരമായ ജീവിതമാണ് ക്രെസൻറ് ബേ പേൾ അപ്പാർട്ട്മെൻറ് ഒരുക്കുന്നത് . സൌത്ത് സെൻട്രൽ മുംബൈയിലാണ് പുതിയ അപ്പാർട്ട് മെന്റ് വരുന്നത് . രണ്ട് മുതൽ നാല് വരെ ബെഡ്റൂമുകളുള്ള ഫ്ളാറ്റുകൾ ലഭ്യമാണ് . നാച്വറൽ വെന്റിലേഷനും , അറബിക്കടലിന്റെ കാഴ്ചയുമൊക്കെയാണ് വാഗ്ദാനം . മുംബൈയുടെ ഹൃദയഭാഗത്തായാതിനാൽ തന്നെ യാതൊരു ആവശ്യങ്ങൾക്കും ബുദ്ധിമുട്ട് നേരിടില്ല . ലോകപ്രശസ്ത ആർക്കിടെക്ട് കാലിസൺ ആണ് അപ്പാർട്ട്മെന്റിന്റെ രൂപകൽപ്പന നടത്തിയത് . [ CRESCENT BAY PAREL ] നിർദ്ദിഷ്ട മോണോറെയിൽ പദ്ധതി യാതാർത്ഥ്യമായാൽ യാത്ര കൂടുതൽ സുഖകരമാകും . പ്രഭാദേവിയിൽ നിന്നും അഞ്ച് കിലോമീറ്റർ ദൂരമാണ് ഫ്ളാറ്റിലേയ്ക്ക് . അപ്പാർട്ട്മെന്റിൽ നിന്നും ആറ് കിലോമീറ്റർ ദൂരമാണ് ഈസ്റ്റേൺ ഫ്രീവേയിലേയ്ക്ക് . രൂപകൽപ്പനയിലെ പുതുമ വ്യായാമത്തിനും റിലാക്സ് ചെയ്യുന്നതിനും പ്രത്യേകം സ്പേസ് നൽകുന്നു . ഇറക്കുമതി ചെയ്ത മാർബിളാണ് ഡൈനിംഗ് ഏരിയ ഉൾപ്പടെയുള്ളവയിൽ ഉപയോഗിച്ചിരിയ്ക്കുന്നത് . ലിവിംഗ് റൂം ബെഡ് റൂം എന്നിവയിൽ ഫ്ളവർ ബെഡ് അറ്റാച്ച് ചെയ്തിട്ടുണ്ട് . പ്രൊഫഷണലിസം , വിശ്വാസ്യത , ഗുണമേന്മ എന്നിവ മുൻ പ്രൊജക്ടുകളിലെന്ന പോലെ എൽ ആന്റ് ടി ഇത്തവണയും വാഗ്ദാനം ചെയ്യുന്നുണ്ട് .


സാംസങ്ങിന്റെ ഗ്യാലക്സി നോട്ട് 6 ജൂലൈയിൽ വിപണിയിലെത്തും . 6 ജിബി റാമുമായാണ് ഗാലക്സി നോട്ട് 6 വിപണിയിലെത്തുക . രണ്ടു തരം സ്ക്രീനുകളോടെയാകും നോട്ട് 6 ഉപഭോക്താക്കളിൽ എത്തുന്നത് . ഒപ്പം ഇത്തവണ സ്ക്രീന്റെ കാര്യത്തിൽ രണ്ടുതരത്തിലാണ് ഫോൺ , സാധാരണ രീതിയിൽ പരന്ന സ്ക്രീനുള്ള ഗാലക്സി നോട്ട് 6 നോടൊപ്പം , വളഞ്ഞ സ്ക്രീനോട് കൂടിയ ഗാലക്സി നോട്ട് 6 ഉം വിപണിയിൽ എത്തിക്കുമെന്നാണ് സാംസങ്ങ് അറിയിക്കുന്നത് . 1440x2560 പിക്സൽ റെസലൂഷൻ നൽകുന്ന ക്യുഎച്ച്ഡി സ്ക്രീനായിരിക്കും ഇത് , ഐപി68 വാട്ടർ റസിസ്റ്റന്റ് സർട്ടിഫിക്കേഷനും സ്ക്രീനുണ്ടാകും എന്നാണ് റിപ്പോർട്ട് . 64ബിറ്റ് ക്വാഡ്കോർ ക്വാൾകോം സ്നാപ്ഡ്രാഗൺ 823 പ്രോസസ്സറായിരിക്കും ഫാബ്ലെറ്റിന്റെ കരുത്ത് നിർണ്ണയിക്കുക . വലിയ സ്ക്രീൻ ഉള്ളതിനാൽ തന്നെ ഗെയിമിങ്ങ് പ്രേമികൾക്കായി , അഡ്രിനോ 530 ജിപിയുവാണ് ഗ്യാലക്സി നോട്ട് 6 ഉപയോഗിച്ചിരിക്കുന്നത് എന്നാണ് . 32 ജിബി ഇൻബിൽട്ട് മെമ്മറിയാണ് ഈ ഫാബ്ലെറ്റിനുള്ളത് . മൈക്രോ എസ്ഡി കാർഡ് ഉപയോഗിച്ച് സംഭരണ ശേഷി ഉയർത്തുന്നതിനും അവസരമുണ്ട് . സോണി എക്സ്പീരിയ മോഡലുകളുമായി വളരെയേറെ സാദൃശ്യമുള്ള മോഡലായിരിക്കും ഗ്യാലക്സി നോട്ട് 6 ഫാബ്ലെറ്റ് എന്നാണ് പുറത്തായ ചിത്രങ്ങളെ അധികരിച്ച് ടെക് വിദഗ്ധർ റിപ്പോർട്ട് ചെയ്യുന്നത് . ചിത്രം - കണ്സപ്റ്റ് മോഡല്


നടിയെ ആക്രമിച്ച കേസിൽ ജയിലിൽ കഴിയുന്ന ദിലീപിന് പിന്തുണയുമായി തിരക്കഥാകൃത്ത് ഇക്ബാൽ കുറ്റിപ്പുറം രംഗത്ത് . ആരോപിക്കപ്പെടുന്നതുപോലെ ദിലീപ് തെറ്റ് ചെയ്തിട്ടുണ്ടെങ്കിൽ പരമാവധി കടുത്ത ശിക്ഷ തന്നെ കിട്ടട്ടെ . മറിച്ചാണ് സത്യമെങ്കിൽ ഇപ്പോൾ അനുഭവിക്കുന്ന പീഡനത്തിന് ചരിത്രം നമുക്ക് മാപ്പു തരില്ല . തന്റെ ഫേസ് ബുക്ക് പേജിലൂടെയായിരുന്നു ഇക്ബാലിന്റെ പ്രതികരണം . അന്വേഷണവും തെളിവു ശേഖരണവും മുന്നോട്ട് പോയിട്ടും ജാമ്യം അനുവദിക്കാത്തതും ദിലീപിനെ ജയിലിലിട്ട് പീഡിപ്പിക്കുന്നത് അത്യന്തം വേദനയുണ്ടാക്കുന്നുവെന്നും അദ്ദേഹം പറഞ്ഞു . പൾസർ സുനിയോ , നിഷാമോ , ഗോവിന്ദച്ചാമിയോ , അമീറുൾ ഇസ്ലാമോ അല്ല മലയാളികളുടെ ഹൃദയത്തിൽ ഇടം പിടിച്ച സഹോദരനോ , മകനോ , സുഹൃത്തോ ആയ കലാകാരനാണ് . ആ സ്വീകര്യതയെയാണ് വിറ്റുതിന്നതെന്നും അദ്ദേഹം കൂട്ടിച്ചേർത്തു . ദിലീപ് ജയിലിലായതിനെ തുടർന്ന് ഒട്ടേറെപേർ പിന്തുണയുമായി എത്തിയിരുന്നു . കഴിഞ്ഞ ദിവസം നിർമ്മാതാവ് സുരേഷ് കുമാറും ദിലീപിന് പിന്തുണയുമായി എത്തി . ദിലീപ് സഹോദര തുല്യനാണെന്നും ഇത്തരത്തിലുള്ള പ്രവർത്തി ചെയ്യുമെന്ന് വിശ്വസിക്കുന്നില്ലെന്നും സുരേഷ് കുമാർ പറഞ്ഞു . ഇക്ബാൽ കുറ്റിപ്പുറത്തിന്റെ ഫേസ്ബുക്ക് പേജിന്റെ പൂർണ രൂപം


നോട്ട് നിരോധനത്തിന്റെ ഒന്നാം വാർഷികം കള്ളപ്പണ വിരുദ്ധ ദിനമായി ആഘോഷിക്കുമെന്ന് കേന്ദ്ര ധനകാര്യ മന്ത്രി അരുൺ ജെയ്റ്റ്ലി . നോട്ട് നിരോധനത്തിന്റെ ഗുണം സർക്കാറിന് ഇതിനോടകം തന്നെ കിട്ടിക്കഴിഞ്ഞുവെന്നും അദ്ദേഹം പറഞ്ഞു . കഴിഞ്ഞ വർഷം നവംബർ എട്ടിന് രാത്രിയാണ് 500,1000 രൂപാ നോട്ടുകൾ അസാധുവാക്കിക്കൊണ്ട് പ്രധാനമന്ത്രി നരേന്ദ്രമോദി പ്രഖ്യാപനം നടത്തിയത് . നോട്ട് നിരോധനത്തിന്റെ ഒന്നാം വാർഷികത്തിൽ ബി . ജെ . പിയുടെ കേന്ദ്ര നേതാക്കളും കേന്ദ്ര മന്ത്രിമാരും രാജ്യത്തുടനീളം പര്യടനം നടത്തി ഇതിന്റെ പ്രയോജനങ്ങൾ ജനങ്ങളോട് വിശദീകരിക്കും . കള്ളപ്പണം തടയാൻ കേന്ദ്രസർക്കാർ സ്വീകരിച്ച വിവിധ നടപടികൾ ജനങ്ങളെ അറിയിക്കും . പണമിടപാടുകൾ കുറയ്ക്കാനും വാണിജ്യ ഇടപാടുകൾ ഡിജിറ്റൽ വത്കരിക്കാനും ലക്ഷ്യമിട്ടുള്ള വലിയൊരു തീരുമാനമായിരുന്നു നോട്ട് നിരോധനമെന്നും ജെയ്റ്റ്ലി പറഞ്ഞു . കോൺഗ്രസിനെതിരെ രൂക്ഷ വിമർശനവും അദ്ദേഹം ഉന്നയിച്ചു . കോൺഗ്രസിന് അധികാരത്തിൽ തുടരാൻ ധാരാളം അവസരങ്ങളുണ്ടായിരുന്നു . എന്നാൽ കള്ളപ്പണത്തിനെതിരെ ഒരു ചെറുവിരൽ പോലും അനക്കാൻ അവർ തയ്യാറായില്ലെന്നും അദ്ദേഹം ആരോപിച്ചു . നോട്ട് നിരോധനത്തിന്റെ ഒന്നാം വാർഷിക ദിനത്തിൽ വലിയ പ്രതിഷേധ പരിപാടികൾ സംഘടിപ്പിക്കാനാണ് പ്രതിപക്ഷ പാർട്ടികൾ പദ്ധതിയിടുന്നത് .


ശബരി 21 വയസ് . തൻസീം 20 വയസ് . ഇവരുടെ സംഘത്തിൽ എട്ടോളം പേർ . പലരും പ്രായപൂർത്തിയാകാത്തവർ . വാടകയ്ക്കെടുത്ത ആഡംബരക്കാറിലും ബൈക്കിലുമാണ് കറക്കം . പകൽ സമയങ്ങളിൽ കറങ്ങി നടന്ന് സ്ഥലം കൃത്യമായി നിരീക്ഷിക്കും . രാത്രി കടകളുടെ പൂട്ട്പൊളിച്ച് പണമടക്കം എല്ലാ വസ്തുക്കളും അപഹരിക്കും . വിവിധ സംഘങ്ങളായാണ് മോഷണത്തിനിറങ്ങുക . എല്ലാംകഴിഞ്ഞ് കായൽക്കരയിലെ കുറ്റിക്കാട്ടിൽ ഒത്തുകൂടി മോഷണ മുതലുകൾ പങ്ക് വയ്ക്കും . വൻതോതിൽ കഞ്ചാവ് ഉപയോഗവും വിൽപ്പനയും സംഘം നടത്തുന്നതായി പൊലീസിന് ബോധ്യപ്പെട്ടിട്ടുണ്ട് . വിദ്യാർത്ഥികളെ കഞ്ചാവ് നൽകി മയക്കി സംഘത്തിൽ ഉൾക്കൊള്ളിക്കുകയാണ് പതിവ് . ആദ്യം സൌജന്യമായും പിന്നീട് വൻ വിലയ്ക്കുമാണ് കഞ്ചാവ് നൽകുന്നത് . സംഘത്തിലെ മറ്റുള്ളവരെ ഉടൻ പിടികൂടുമെന്ന് അഞ്ചാലുമൂട് പൊലീസ് അറിയിച്ചു .